މި ކޮމާންޑުން ހަދައި ވިއްކާ ފާހުގެ އަގު ނެގުން މި ހިނގާ އޮކްޓޯބަރ މަހުގެ 15 ވަނަ ދުވަހުން ފެށިގެން މީރާއާއި ހަވާލުކުރުމަށް ވަނީ ނިންމަވާފައެވެ. މި ކޮމާންޑްގެ ސެންޓްރަލް ޕާސް އެޑްމިނިސްޓްރޭޝަން އިން ޕްރިންޓްކޮށް ވިއްކާ އެއަރޕޯޓް ސެކިއުރިޓީ ފާހަށް އަގުނެގުން މީރާއާއި ހަވާލުކުރުމަށް ފަހު ފާސް ވިއްކުމުގެ އުސޫލަށް އަންނާނޭ ބަދަލުތައް ތިރީގައި އެވަނީއެވެ.\nއެއަރޕޯޓް ސެކިއުރިޓީ ފާހަކީ ވަކި ފަރުދަކަށް ދޫކުރެވޭ ފާހެއް ނަމަވެސް މި ފާސް ދޫކުރެވޭ ފަރާތަކީ ސަރުކާރުގެ އިދާރާއަކަށް ނުވަތަ ކޮމްޕެނީއަކަށް ރަޖިސްޓްރީވެ ވަޒީފާގައި މަސައްކަތް ކުރާ ފަރާތެއް ކަމުގައި ވާން ވާނެއެވެ. މީގެ އިތުރުން ވޯކް ޕާމިޓް އޮންނަ ރާއްޖޭގައި މަސައްކަތް ކުރުމުގެ ހުއްދަ ދެވިފައިވާ ނުވަތަ ބިޒްނަސް ވިސާގައި މަސައްކަތް ކުރާ ފަރާތަކަށް ވާން ވާނެއެވެ.\nއޭވިއޭޝަން ސެކިއުރިޓީ ފާހަށް އެދި ފޯމް ހުށަހެޅުން\nއެއަރޕޯޓް ސެކިއުރިޓީ ފާސް ހެދުމަށް ބޭނުންވާ ފޯމް ފުރިހަމަކޮށް ހުށައަޅަންވާނީ މިހާރުވެސް ފޯމް ހުށައަޅާގޮތުގެ މަތީން މި ކޮމާންޑްގެ އެޑްމިނިސްޓްރޭޝަން ބިލްޑިންގް ގެ ސެންޓްރަލް ޕާސް އެޑްމިނިސްޓްރޭޝަންގެ އޮފީހަށެވެ. ފޯމް ޕްރޮސެސް ކުރުމަށް 03 (ތިނެއް) ދުވަހުގެ މުހުލަތެއް ބޭނުން ވާނެއެވެ. މިގޮތުން ކްލިއަރ ނުވާ ފޯމްތަކުގެ މަޢުލޫމާތު ވީ އެންމެ އަވަހަކަށް ފާސް ހަދަން ހުށަހަޅާފައިވާ ފަރާތުގެ ސަމާލުކަމަށް ގެނެވޭނެއެވެ.\nއެއަރޕޯޓް ސެކިއުރިޓީ ފާހަށް އެދޭ ފޯމް އޭވިއޭޝަން ސެކިއުރިޓީ ކޮމާންޑްގެ ސެންޓްރަލް ޕާސް އެޑް މިނިސްޓްރޭޝަންއަށް ހުށަހަޅާތާ 03 (ތިނެއް) ވަނަ ދުވަހުން ފެށިގެން 03 މަސް ދުވަހުގެ ތެރޭގައި އެއަރޕޯޓް ސެކިއުރިޓީ ފާހަށްވާ އަގު މީރާއަށް ދައްކައި 03 މަސް ފާއިތުވުމުގެ ކުރިން ފާސް ހައްދަވަން ވާނެއެވެ. ފޯމް ހުށައަޅާތާ 03 މަސް ވުމަށްފަހު އެފޯމް ބާތިލް ވާނެއެވެ. ފާހަށް ފައިސާ ދެއްކުމަށް މީރާއަށް ވަޑައިގަންނަވާއިރު ފާސް ބޭނުންފުޅުވާ މުވައްޒަފުގެ މަޢުލޫމާތު އަދި ދައްކަންޖެހި ވަޑައިގަންނަވާ ފައިސާގެ ޖުމްލަ އަދަދު މީރާގެ ސިސްޓަމުން ފެންނަން ހުންނާނެއެވެ. މިގޮތުން ފައިސާ ދެއްކުމަށް ފަހު މީރާއިން ދޫކުރެވޭ ރިސިޕްޓް ހިފައިގެން ސެންޓްރަލް ޕާސް އެޑްމިނިސްޓްރޭޝަންއަށް އައުމުން އެބޭފުޅެއްގެ ފޮޓޯނަގައި ފާސް ޕްރިންޓްކުރުމަށް ފަހު ވަގުތުން ފާސް ދޫކުރެވޭނެއެވެ.\nމިކޮމާންޑުން ރަސްމީ ބަންދު ނޫން ކޮންމެ ދުވަހެއްގެ 8:30 އާއި 14:30 އާއި ދެމެދު އެއަރޕޯޓް ސެކިއުރިޓީ ފާހަށް އެދި ހުށަހަޅާ ފޯމް ބަލައި ގަންނާނެއެވެ. އަދި 8:30 އާއި 14:00 އާއި ދެމެދު ސެކިއުރިޓީ ފާހަށް ފޮޓޯނަގައި ފާސް ދޫކުރެވޭނެއެވެ. ރަސްމީ ބަންދު ނޫން ކޮންމެ ދުވަހަކު 08:00 އިން 17:00 އާއި ދެމެދު މީރާއިން އެއަރޕޯޓް ސެކިއުރިޓީ ފާހުގެ ޕޭމަންޓް ބަލައި ގަންނާނެއެވެ.\n04 އޮކްޓޯބަރ 2017\n04 އޮކްޓޫބަރު 2017\nޕަބްލިޝްކުރި ތާރީޚު: 04 އޮކްޓޫބަރު 2017\nސުންގަޑި: 04 އޮކްޓޫބަރު 2017 0000


Hama ekani hithu dhaskurun huttaalan vejje! | Mihaaru\nޖަމާލުއްދީން ސްކޫލްގެ ދަރިވަރުން ޓީޗަރު ދައްކާ ވާހަކައަށް ސަމާލުކަން ދިގެން: ދިވެހި ދަރިވަރުން އަންނަނީ ދުނިޔޭގެ ފެންވަރުގެ ނަތީޖާތައް ހޯދަމުން\n29 ޖުލައި 2019 - 08:18\nއެކަމަކު ދިވެހި ދަރިވަރުންގެ ތޫނުފިލިކަމާއި ދުނިޔޭގެ ފެންވަރުގެ ވަނަތަކާ ގުޅޭ ގޮތުން ސުވާލު ކޮށްލުމުން، ކޮމްޕިއުޓަރާއި ސައިންސް ދާއިރާގެ ޕްރޮފެސަރު، ހަސަން އުގައިލް ދެއްވީ ހީކުރި ކަހަލަ ޖަވާބެއް ނޫނެވެ.\n"މިހާރު ކޮބައިތޯ އެ ކުދިންތައް؟ އޭގެ ތެރެއިން ދުނިޔޭގެ ފެންވަރުގައި މަސައްކަތް ކުރާ ކިތައް ދިވެހި ދަރިވަރުން އެބަ ތިބިތޯ؟،" އުގައިލް ސުވާލު ކުރެއްވި އެވެ.\n"ދުނިޔޭގެ ފެންވަރުގައި ޓޮޕް ޓެންގައި ހިމެނޭތާ މިހާރު ދިހަ ބާރަ އަހަރު ވަނީ. އެކަމަކު ދުނިޔޭގެ ފެންވަރުގައި މަސައްކަތް ކުރާތީ ފެންނަނީ މަދު ކުއްޖަކު. މިއީ ސުވާލު އުފައްދަން ޖެހޭ ކަމެއް."\nދެން އޭނާ ސުވާލު ކުރެއްވީ ރާއްޖޭގެ ތައުލީމީ މަންހަޖު ބައްޓަންކޮށްފައި އޮތް އޮތުމާ ގުޅޭ ގޮތުންނެވެ. ފޮތް ހިތުދަސްކޮށްގެން ގޮސް، ގިނަ ދަރިވަރުން ބައިވެރިވާ އިމްތިހާނުން އެއްވަނަ ހޯދަން މަސައްކަތް ކުރާ ގޮތެވެ. އެ ރޭހުން އެންމެ ކުރި ހޯދައިގެން ވެސް އަމަލީ މައިދާނުން އެކަން ނުފެންނަ ސަބަބާ ގުޅޭ ގޮތުން އޭނާ ސުވާލު ކުރެއްވި އެވެ.\nއޯ ލެވެލް އިމްތިހާނުގައި އެންމެ މޮޅު ނަތީޖާ ހޯދި ބައެއް ދަރިވަރުން، އޭރުގެ އެޑިއުކޭޝަން މިނިސްޓަރު އައިޝަތު ޝިހާމް ސްޓޭޖްގައި: މުހިންމީ ހަމައެކަނި ނަތީޖާއެއް ނޫން - މިހާރު ފޮޓޯ\nއުގައިލް ގަބޫލުކުރައްވަނީ ތައުލީމީ މަންހަޖުގައި ދަރިވަރުން އިމްތިހާނު ކުރާ ގޮތް، ފެށުނީއްސުރެ ވެސް ގޯސްވުމެވެ.\nބަލައިގެން ކިޔަވަނީ، އަމާޒަކީ އެއް ވަނަ\nރާއްޖޭގައި ވަރަށް ޅައިރު ސްކޫލު ތައުލީމުގެ ތެރެއަށް ދަރިވަރުން ވައްދަ އެވެ. އުމުރުން ދެ އަހަރުގައި ބޭބީ ނާސަރީއަށް އަދި ހަ އަހަރު ފުރޭއިރު ރަސްމީ ތައުލީމު ދޭން ފަށަ އެވެ. ގްރޭޑް އެކަކަށް ދާއިރު، ދަރިވަރުންނަށް ދަސްވެފައި އޮންނަން ޖެހޭ މިންގަނޑެއް ވެސް އޮވެ އެވެ. އެހެންވެ، ޕްރީ ސްކޫލު ތައުލީމުގެ ތެރޭގައި ފޮތް ބަލައިގެން އެއްޗެހި ދަސްކުރުން ވަރަށް ބޮޑަށް އޮވެ އެވެ.\nއުގައިލް ފާހަގަކުރެއްވި ގޮތުގައި މިއީ ދަރިވަރުންގެ ތައުލީމީ ހަޔާތުގައި ހަދާ އެންމެ ފުރަތަމަ ގޯހެވެ. އެ އުމުރު ފުރައިގައި ދަރިވަރުން ފޮތުން އެއްވެސް އެއްޗެއް ދަސްކުރާކަށް ނުޖެހޭނެ އެވެ. އުމުރުން ހަ އަހަރު ވަންދެން، ކުދިން އެއްޗެހި ދަސްކުރާނީ ކުޅުމުގެ ތެރެއިންނާއި ސޯޝަލް އިންޓަރެކްޝަންގެ ތެރެއިން ކަމަށް އޭނާ ވިދާޅުވި އެވެ. އެކަމަކު އޭގެ ބަދަލުގައި އުމުރުން ހަތަރު ފަސް އަހަރުގައި ކަރިކިއުލަމްއަކަށް ފައްތާލުމުން، ކުއްޖާ ދެން ބޮޑުވެގެން އަންނަނީ އެއް ތައްގަނޑަކަށެވެ. އޭގެ ސަބަބުން، ބޭރުގެ މާހައުލުގައި ހިނގާ ކަންތައްތަކާއިި އެހެން މީހުންނާ ގުޅިގެން ކުރަން ޖެހޭ ކަންކަން ދަރިވަރުންނަށް ނޭނގޭ ކަމަށް އުގައިލް ގަބޫލުކުރައްވަ އެވެ.\n"ސޯޝަލް އިންޓަރެކްޝަންގެ ބައި ރާއްޖޭން މިހާރު އެއްކޮށް ފޮހެވިގެން އެ ދަނީ. ކަންކަން ބަލާ ހޯދައިގެން ދަސްކުރުމުގެ ބަދަލުގައި ކުދިން ބޮޑެތި ވަމުން އަންނަނީ ފޮތް ބަލައިގެން، ހިތު ދަސްކޮށްގެން،" އިނގިރޭސި ވިލާތުގައި މަސައްކަތް ކުރައްވާ ޕްރޮފެސަރު ވިދާޅުވި އެވެ.\nބިލަބޮންގް ސްކޫލުގެ ދަރިވަރުންތަކެއް ކްލާހުގައި: ކުދިންނަށް ތަފާތު ފުރުސަތުތައް މުހިންމު\nއުގައިލް ވިދާޅުވި ގޮތުގައި ކާމިޔާބު މީހުންނާ ގުޅޭ ގޮތުން ހަދާފައިވާ ދިރާސާތަކުން ދައްކާ ގޮތުގައި، އެ މީހުންގެ ހަޔާތުގެ ކޮންމެވެސް ހިސާބަކުން ކަންކަން ދަސްކުރުމުގެ މިނިވަންކަން ލިބިފައި އޮވެ އެވެ. ވަކި ހުދޫދެއްގެ ތެރެއިން، ކަންކަން ބަލައި ހޯދާ، ރަނގަޅު ގޮތާއި ނުބައި ގޮތް ދެނެގަންނަން އެ މީހުންނަށް ފުރުސަތު ލިބިފައިވާ ކަމަށާއި ކާމިޔާބު މީހަކަށް ވެފައި އޮންނަނީ އޭގެ ސަބަބުން ކަމަށް ވިދާޅުވި އެވެ.\nއެކަމަކު ރާއްޖޭގެ ތައުލީމީ ދާއިރާގައި އޮންނަނީ ފޮތެއްގައި ހުންނަ އެއްޗެހި ދަސްކޮށްގެން އިމްތިހާނުގައި އެތަކެތި ރިޕީޓް ކުރުމެވެ. ކިރިޔާ ވެސް އެއަށް ބަދަލެއް ގެންނައިރަށް ދެން ހަދަން ޖެހޭ ގޮތް ދަރިވަރުންނަށް އޮޅެ އެވެ.\n"ނަމަވެސް ދަރިވަރުން ބޮޑުވެގެން މި ނުކުންނަނީ އެ ފަދަ މާހައުލަކަށް ނޫން. ހަގީގީ މާހައުލުގައި މީހުންނާ އެކު އުޅެން ދަސްކުރަން ޖެހޭ. ހިޔާލު ތަފާތުވުންތަކާ އެކު ކުރިއަށް ދާން އެނގެން ޖެހޭ. ތަފާތު ކަންކަމުގައި ވާހަކަ ދައްކައި ލިޔުންތެރިކަން ހުންނަން ޖެހޭ. ޕްރެކްޓިކަލް މައްސަލަތައް ހައްލުކުރެވޭނެ ގޮތްތައް އެނގެން ޖެހޭ،" އުގައިލް ވިދާޅުވި އެވެ.\n"އެކަމަކު މިކަންކަން ދަރިވަރުންނަށް 18 ނޫނީ 21 އަހަރު ވާއިރު ވެސް އަޅުގަނޑުމެންނަށް ދަހެއް ނުކޮށްދެވޭ."\nއެންމެ މަތީ ނަތީޖާ، އެކަމަކު ހިލްމެއް ނެތް!\nދިވެހި ދަރިވަރުންގެ ތައުލީމު ބިނާކޮށްފައިވާ ކެމްބްރިޖް އޯ ލެވެލް އަދި އޭ ލެވެލް އިމްތިހާނުގައި ވޭތުވެ ދިޔަ 12 ވަރަކަށް އަހަރު ދަރިވަރުން ވަނީ މޮޅެތި ނަތީޖާތަކެއް ހޯދައިފަ އެވެ. އެކަމަކު ފާހަގަކޮށްލަން ޖެހޭ ކަމަކީ ހުރިހާ ދަރިވަރުންހެން އެއް ވަނަ ލިބިފައި ވަނީ އެކައުންޓިން އިން ކަމެވެ.\nޕްރޮފެސަރު އުގައިލްގެ ނަޒަރުގައި ހިތުދަސްކޮށްގެން އެންމެ ފަސޭހައިން މާކްސް ހޯދޭނީ އެ މާއްދާއިންނެވެ. އޭނާ ވިދާޅުވީ ކޮންމެ އަހަރަކު ވެސް އެއް ބައްޓަމަކަށް ސުވާލުތައް ހުންނައިރު، ހިތުދަސްކޮށްފައި ހުރި ނަމަ އެ ސުވާލުތަކަށް ޖަވާބު ދިނުމަކީ ފަސޭހަ ކަމެއް ކަމަށެވެ. ނަމަވެސް އެއިން ކުއްޖާގެ ހަގީގީ މޮޅުކަން ދެނެނުގަނެވޭނެ ކަމަށް ވިދާޅުވި އެވެ.\n"ސުވާލުތަކުގެ އުކުޅު، ނޫނީ ޕެޓާންތައް އެނގޭ ނަމަ އޭގެ ޖަވާބު ހޯދުމަކީ އުނދަގޫ ކަމެއް ނޫން. ހިތުދަސްކޮށްފައި ހުންނަ ގޮތަށް ވަރަށް ކުޑަކުޑަ ބަދަލެއް މި ގެންނަނީ. އެހެންވެ، ސުވާލާ މެދު ކުއްޖާ ވިސްނުމުގެ ބަދަލުގައި ފޮތުގައި އޮންނަ ގޮތަށް ޖަވާބު މި ލިޔެލަން ޖެހެނީ،" އުގައިލް ވިދާޅުވި އެވެ.\nޕްރޮފެސަރު އުގައިލް "މިހާރު"އާ ވާހަކަ ދައްކަވަނީ\nއޭނާ ވިދާޅުވި ގޮތުގައި ފިޒިކްސް އާއި ހިސާބު އަދި ކެމިސްޓްރީ ފަދަ ސައިންސްގެ ބައެއް މާއްދާތަކުން މަތީ މާކްސް ހޯދުމަށް، ވަރަށް ބޮޑަށް ވިސްނަން ޖެހެ އެވެ. ފިލާވަޅު ހިތުދަސްކޮށްގެން ގޮސް، ސުވާލުތަކަށް ޖަވާބު ނުދެވޭނެ ކަމަށާއި ހާއްސަކޮށް ޕްރެކްޓިކަލް ސުވާލުތަކަށް ވަގުތުން ޖަވާބު ދިނުމަކީ އުނދަގޫ ކަމެއް ކަމަށް ވިދާޅުވި އެވެ.\nއޭނާ ވިދާޅުވި ގޮތުގައި އޯލެވެލް ނުވަތަ އޭލެވެލްއަށް ފަހު ޑިގްރީ ނިންމާއިރު ވެސް ގިނަ ދަރިވަރުންނަށް ހިލްމު ލިބިފައެއް ނުވެ އެވެ. އެހާ ހިސާބުން އެ ކުއްޖާއަށް ހަގީގީ ކާމިޔާބީއާ ހަމައަށް ވާސިލްވާން އުނދަގޫވާނެ ކަމަށް އުގައިލް ވިދާޅުވި އެވެ.\nމިހާރުގެ ދަރިވަރުން ތޫނު ފިލިކަމަށް އެންމެން ވެސް ގަބޫލުކުރެ އެވެ. ކޮމްޕިއުޓާ ސައިންސް ފަދަ މާއްދާތަކުން، ބައެއް ފަހަރު ޓީޗަރުންނަށް ވުރެ ވެސް ދަރިވަރުން މޮޅެވެ. އެހާ ހިސާބުން ޓީޗަރުން ދެން ޖެހޭނީ ދަރިވަރުންނަށް މަގު ދައްކައިދޭށެވެ. އޭ ލެވެލް އަދި އޯލެވެލްއަށް ތައްޔާރުވާއިރު ވެސް މި ފަދައިން އަމަލު ކުރުން މުހިއްމު ކަމަށް ތަޖުރިބާކާރުން ދެކެވަޑައިގަންނަވަ އެވެ.\nއިސްކަންދަރު ސްކޫލު ދަރިވަރުންތަކެއް، އޯ ލެވެލް އިމްތިހާން ހަދަން ތައްޔާރުވެގެން: ރާއްޖޭގެ ދަރިވަރުން ބޮޑެތި ކާމިޔާބީތަކެއް އަންނަނީ ހޯދަމުން .-- ފޮޓޯ: ހުސެއިން ވަހީދު/ މިހާރު\nއުގައިލް ވިދާޅުވީ އޯ ލެވެލް އާއި އޭ ލެވެލްގެ ހުރިހާ މައުލޫމާތެއް އިންޓަނެޓުން ލިބޭނެ ކަމަށެވެ. ނަމަވެސް މިހާރު ދަރިވަރުންނަށް ބޭނުންވަނީ މައުލޫމާތެއް ނޫން ކަމަށާއި އޭގެ ބަދަލުގައި ކިޔަވައިދޭންވީ އެ މައުލޫމާތު ދަސްކުރަން ޖެހޭ ގޮތާއި އަމަލީ މައިދާނުގައި އޭގެ ބޭނުން ހިފާނެ ގޮތް ކަމަށް އޭނާ ވިދާޅުވި އެވެ.\nހުރިހާ ދަރިވަރުންނަށް އެއް އިމްތިހާނެއް ދީގެން، އެއިން އެއް ވަނަ ހޯދުމަށް ބާރު އެޅުމުގެ ބަދަލުގައި، ތަފާތު މާހައުލުތަކަށް، އެކި ފުރުސަތުތަކަށް ދަރިވަރުންގެ ލޯ ހުޅުވައިދިނުން، ޕްރޮފެސަރު އުގައިލް އެ ވިދާޅުވާ ގޮތަށް، މިހާރު ވަނީ މުހިންމު ވެފަ އެވެ.\nތައުލީމް ކިޔަވާކުދިން އޭލެވެލް ގަދަ ދިހައެއް އޯ ލެވެލް ގަދަ ދިހައެއް ޕްރޮފެސަރު އުގެއިލް\n29 ކޮމެންޓް, 54 ރިއެކްޝަންސް\nވަޓް އަ ލޯޑް އޮފް ރަބިޝް\nއުގައިލް އަށް ނޭންގެނީ އަސްލު. އުގައިލް ޔޫކޭ އަށް ދިޔަގޮތައް ހަމަ އެތާގަ އެއްނު ދޯ ތިހުރީ. އުގެއިލް ރާޖެ އައިނަމަ ތި މަގާމު ލިބޭނެތޯ މަގޭ ސުވާލަކީ. މަ ދަންނަ ކުދިން އޭލެވެލް އެއްވަނަ އަށް އަރާފަ އިނގިރޭސި ވިލާތައް ގޮސް އެބަ އުޅޭ ރާޖެ އައިސްގެން. އެއީ ކީވެކަން އެނގޭތެ. އެމީހުން އޮތީ ސަރުކާރާ5އަހަރުގެ ބޮންޑް އެގްރީމެންޓް އެއްގަ ސޮއި ކޮށްފަ. ދެން ރާޖޭގަ އެފަދަ މޮޅެތި ކުދިން ކޮންކަމެއްތޯ ކުރާނީ ވަކި... މި ގައުމަކީ ކުރިއެރެން އޮތް ތަނެއް ނޫން.\nކޮބާ މޯލްޑިވްސް ސްޕޭސް އެޖެންސީ؟ އިންސާނިއްޔަތުގެ ކުރިއެރުމަށް ކުރި ކަމެއް އެބަ އޮތްތަ ޓޮޕްޓެން އަކުން.\nތި އެމް.އެންޑް.ޔޫ ގައި މިހާރުވެސް ކަން ކުރާގޮތް\n3 އިޑިއަޓްސް ފިލްމް ގައި ވެސް ތިވާހަކަ އެބުނަނީ\nޕްރޮފް ވެސް ހަމަ މިސިސްޓަމުން ނުންތޯ ކުރިއަށް ވަޑައިގެން ހުރީ. ދެން އެހެންވީއުރު ހަމަ އެހެން ކުދިންނަށްވެސް މިސިސްޓަމް މައްސަލައަކަށް ވެގެން ނުވާނެ ނުންތޯ. އަނެއްކާ އިނގިރޭސިވިލާތުވެސް ހަމަ ކުދިން ތައްޔާރު މިކުރަނީ ތި އިމްތިހާނަށް. އެހެންވީމަ އަދި ތިއެއް ނޫން ދިމާވެގެން މިއުޅޭ މައްސަލައަކީ.\nނުފެންނަ ސަބަބަކީ ކިރިޔާ އޭ ފާސް ހޯދާ ކުއްޖާ މުހިންމުކަމެއްނެތް ދިވެހިން އޭ ހޯދަިގެން އެއްވަނައަށް އަރަނީ. ކެމިސްޓްރީ، ބައެލޮޖީ، ފިސިކްސް އިން އޭ ސްޓަރ ހޯދާފަ ދިވެހިން އޭ ނުލިބުނީތީ ދާންޖެހެނީ އަމިއްލަ ހަރަދުގަ އަގުހެޔޮ ދަށްފެންވަރުގެ ޔުނިވާސިޓީއަކަށް. ފުރުސަތުލިބުނަސް ޓޮޕް ތަނަކަށް ނުދެވެނީ އަގުބޮޑު ކަމުން. ސަރުކާރުން ސުކޮލް ދޭންވީ ޓޮޕް ޔުނިވާސިޓީތަކުން ޖާގަ ހޯދާކުދިންނަށް. އަދި ކޮރަޕްޓެޑް ދިވެހި ޓެސްޓް އޮޕްޝަނަލް އަކަށް ހަދަންވީ.\nދެލޯފުޅާ ޓިއުޝަން ނުނަގާ ޓޮޕްޓެންއަށް އަރާ ކުދިންގެ ސަރވޭއެއްހަދާލަބަލަ، ޓިއުޝަންދީގެން ސްކޫލްތަކުގެ ޓީޗަރުން ބޭރަށް ފޮނުވާއެޔޮއްގިނަ ފައިސާއާމެދު ތައުލީމާބެހޭ ވަޒީރުކަން ކުރެއްވި ކުރައްވާ ބޭފުޅަކު ވިސްނަވާތޯ؟ ހިތުދަސްކުރުމަށް ބާރުއަޅާގޮތަށް ވަނަތައް ހޮވާ އިނާމުތައް ދިނުން ބަދަލުކުރަންއެބަޖެހޭ .ވަށާޖެހޭ ތައުލީމުގަ ވަށާނުޖެހޭ ކަންކަން އެބަހުރި ،ވަޒީރު މީހުންއުޅޭ ހުރިހާ ރަށަކަށް ގޮސް ބަޖެޓަށް ލޯޑުބޮޑުކުރުމެއްނޫން މުހިންމީ . ކޮލިޓީ އެޑިއުކޭޝަން ދީ.\nއެ ބުނާހެން، ދުނިޔޭގެ ފެންވަރުގެ މީހުން އެބަ ތިބި ހޭ އުފެއްދިފަ؟ ކޮބާހޭ އެ ބުނާ ދުނިޔޭން އެއްވަނަ ހޯދި ކުދިންތައް؟ ސީސީ އޯލްވޭސް އޭލްވޭސް ހަދާފަ ތިބޭ މީހުންނަށް ވުުރެ، ލޮލީ ވިއްކި މީސް މީހުންވެސް މާ ގަދަ ނޫންހޭ މީހުން ބުނަނީ، ހިލްމާ ބުއްދި ހުރީމަ! ކޮންމެހެނަކުން އައި އާރު އާރު ނުކިޔެވިކަސް ވާ ގޮތް އެނގޭ އެ މީސްމީހުނަށް!\nބައެއް ކުދިން ކިޔަވަނީ ކިޔަވާ ހިތުންނޫންވީމަވެސް ކުދިން ކިޔަވައިގެން ނިކުންނައިރު އެކިޔެވި ތަކެތި ހަނދާނުގައި ނުހުރުން އެކަށީގެންވޭ. އިސްލާމް/ގުރުއާން މާއްދާގައި ކިޔަވަދޭ ކިތަންމެ ރަގަޅަށްވެސް ދީނީ ކަންކަން އެކަމު އެކަންކަން ދިރިއުޅުމާ ނުގުޅުވާތީ ކުދިންނަށްވަނީ އެއީ ހަމައެކަނި ފިލާވަޅަކަށް. އެދަސްކުރިއެއްޗެހި ދިރިއުޅުމުގައި އަމަލީގޮތުން ބޭނުންކުރުމުގެ މުހިއްމުކަން އިހްސާސް ކުރުވަނުދެވޭނަމަ އެއީ ހަމައެކަނި މާކްސް ހޯދަން ދަސްކޮށްލާ އެއްޗަކަށްވާނީ.


Faisa ge dhahivethi kammeh neiy: Neymar | Mihaaru\nނޭމާ (ކ) ޕީއެސްޖީގެ ރައީސް ނާސިރު އަލް-ހެލާފީއާ އެކު.-- ފޮޓޯ: އޭއެފްޕީ\n05 އޯގަސްޓް 2017 - 10:23 12 comments\nގަތަރު ސްޕޯޓްސް އިންވެސްޓްމަންޓުން ހިންގާ ޕީއެސްޖީން ނޭމާ ގަތީ އޭނާ ބާސެލޯނާއާ އެކު އޭނާ ހަދާފައިވާ ކޮންޓްރެކްޓް 222 މިލިއަން ޔޫރޯ ދީގެން އުވާލުމަށް ފަހު އެވެ.\nނޭމާ ކްލަބް ބަދަލުކުރީ ބާސެލޯނާ އަށް ވުރެ ބޮޑު މުސާރައެއް ޕީއެސްޖީން ދިނުމުގެ އިތުރުން ބާސެލޯނާގައި ހުރެ ލިއޮނަލް މެސީގެ ހިޔަނީގައި ހުރެ އިތުރަށް ކުޅެން ބޭނުންނުވާތީ ކަމަށް ގިނަ މީޑިއާތަކުން ބުނެ އެވެ. އެހެން ނަމަވެސް އޭނާ ވަނީ އެ ވާހަކަތައް ދޮގުކޮށްފަ އެވެ.\n"އަހަރެން ބޭނުންވީ ކެރިއަރުގައި އާ ފެށުމެއް. ޕީއެސްޖީއާ އެކު އެކަން ހާސިލްކުރެވޭނެ. މި ޓީމަށް ނުލިބިހުރި ކާމިޔާބީތައް ހޯދައިދޭން އަހަރެން ބޭނުން. ބާސެލޯނާ ދޫކޮށްލީ ފައިސާ އަކަށް ނޫން. އަދި އެ ޓީމު މި ވަގުތު އޮތް ހާލަތުގެ ސަބަބުންނެއް ވެސް ނޫން،" ޕީއެސްޖީ ކުޅުންތެރިއެއްގެ ގޮތުގައި މީޑިއާ އަށް ތައާރަފްވުމަށް ފަހު ނޭމާ ބުންޏެވެ.\nރިޕޯޓްތައް ބުނާގޮތުގައި ނޭމާ އަށް އަހަރަކު މުސާރައިގެ ގޮތުގައި ޕީއެސްޖީން މަދުވެގެން 28 މިލިއަން ޕައުންޑް ދޭނެ އެވެ. ހަފްތާ އަކަށް ބަލާއިރު ނޭމާ އަށް މުސާރައިގެ ގޮތުގައި 547،000 ލިބެ އެވެ. މިއީ ބާސެލޯނާ އިން އެންމެ ފަހުން މެސީއާ އެކު ހެދި އެއްބަސްވުމުގައި އޭނާ އަށްދޭ މުސާރަ އަށް ވުރެ އިތުރު އަދަދެކެވެ.\nނޭމާ ބުނީ މެސީއާ އޭނާއާ ދެމެދު އޮތް ގުޅުމަކަށް އެއްވެސް އިރެއްގައި ބަދަލެއް ނާންނަ ކަމަށެވެ.\n"މެސީ އަކީ އަހަންނާއި އެއް ޓީމަކަށް ކުޅުމުގެ އިތުރުން ރައްޓެއްސެއް. މިިދިޔަ އަަހަރުތަކުގައި ބާސެލޯނާގައި އަހަރެމެން ހޯދި ކާމިޔާބީތަކުން އެކަން ފެނިގެންދާނެ،" މެސީއާ ބެހޭގޮތުން ނޫސްވެރިއަކު ސުވާލުކުރުމުން ނޭމާ ބުންޏެވެ.\nނޭމާ ވިއްކާލަން އެންމެ ފުރަތަމަ ދުވަހުން ފެށިގެން ވެސް ބާސެލޯނާ އިން އައީ ދެކޮޅު ހަދަމުންނެވެ. އެކަމަކު ކޮންޓްރެކްޓުގައިވާ ގޮތުން އެ އަދަދު ކްލަބަކުން ހުށަހަޅައިފި ނަމަ އަދި ކުޅުންތެރިއާ ވެސް ރުހޭ ނަމަ ކުރެވޭނެ ކަމެއް ނޯންނާނެ އެވެ.\nނޭމާ ވަނީ މިދިޔަ ސީޒަނުގެ ތެރެއިން 2021 ވަނަ އަހަރުގެ ނިޔަލަށް ބާސެލޯނާގެ ކޮންޓްރެކްޓް އާ ކޮށްފަ އެވެ. އެ އެއްބަސްވުމުގައި ބުނާގޮތުން ފުރަތަމަ އަހަރު ފުރިހަމަ ކުރުމާ އެކު ނޭމާ އަށް 25 މިލިއަން ޔޫރޯގެ ބޯނަހެއް ދޭން ބާސެލޯނާ އިން ވަނީ ނިންމައިފަ އެވެ. އެކަމަކު ބާސެލޯނާގެ ބޯޑުން ނިންމީ ނޭމާ އޭނާގެ އެއްބަސްވުމުގައިވާ ބައެއް މާއްދާތަކާ ހިލާފުވެފައިވާތީ ބޯނަސް ހިފެހެއްޓުމަށެވެ. އެއްބަސްވުމުގައި ބުނާގޮތުން ފުރަތަމަ އަހަރުތެރޭ ބާސެލޯނާގެ ހުއްދަނެތި އެހެން ކްލަބަކާ މަޝްވަރާ ކޮށްފިނަމަ ބޯނަސް ނުދިނުމުގެ އިހުތިޔާރު ކްލަަބަށް ލިބިދެ އެވެ.\nރިޕޯޓްތައް ބުނާގޮތުގައި ނޭމާގެ ބައްޕަ މިހާރު ވަނީ ބޯނަސް މައްސަލައިގައި ބާސެލޯނާ ގޮވައިގެން ކޯޓަށްދާން ނިންމައިފަ އެވެ.\nޕީއެސްޖީގެ ވެރިޔާ ނާސިރު އަލް-ހެލާފީ ވިދާޅުވީ ނޭމާ އެ ޓީމާ ގުޅުނީ ގިނަ ކްލަބްތަކަށް ނޫނެކޭ ބުނެފައި ކަމަށެވެ. އަދި އެ ކްލަބްތަކުން ނޭމާ އަށް މާ ބޮޑެތި އަގުދޭން ތައްޔާރަށް ތިބި ކަމަށް ވެސް އޭނާ ވިދާޅުވި އެވެ.


Kuda Kudhinnah Aniyaa Kohgen Midhiya Mahu 110 Massala Report Kohfi - Vaguthu\nކުޑަކުދިންނަށް އަނިޔާކޮށްގެން މިދިޔަ މަހު 110 މައްސަލަ ރިޕޯޓުކޮށްފި\nނިމިދިޔަ ސެޕްޓެންބަރު މަސް ތެރޭގައި ކުޑަކުދިންނަށް ކުރާ އެކި ބާވަތުގެ އަނިޔާއާ ގުޅޭ 110 މައްސަލައެއް ހުށަހެޅިފައިވާކަމަށް ޖެންޑާ މިނިސްޓްރީން ވިދާޅުވެއްޖެއެވެ.\nއެ މިނިސްޓްރީން މިއަދު ނެރުނު މިދިޔަ މަހުގެ ތަފާތު ހިސާބުތައް ދައްކާ ގޮތުން، މިދިޔަ މަހުގެ ތެރޭގައިވެސް އެންމެ ގިނައިން ހުށަހެޅިފައި ވަނީ ކުޑަކުދިންނަށް އަނިޔާކޮށްގެން ހުށަހަޅާފައިވާ މައްސަލަތަކެވެ. އެގޮތުން ސެޕްޓެންބަރު މަހު ރިޕޯޓުކޮށްފައިވާ ޖުމުލަ މައްސަލަތަކުގެ ތެރެއިން 46 އިންސައްތަ މައްސަލައަކީ ކުޑަކުދިންނަށް އެކި އަނިޔާކޮށްގެން ހުށަހަޅާފައިވާ މައްސަލަކަމަށް އެ ތަފާސް ހިސާބުތަކުން ދައްކައެވެ.\nކުޑަކުދިންނާއި ގުޅޭގޮތުން އެންމެ ގިނައިން ރިޕޯޓުކޮށްފައި ވަނީ އިހުމާލުގެ މައްސަލަތަކެވެ. އެގޮތުން އެފަދަ 37 މައްސަލައަކާއި، ޖިންސީ ހާނީއްކައިގެ 24 މައްސަލައަކާއި، ޖިސްމާނީ ހާނީއްކައިގެ 23 މައްސަލައަކާއި، ނަފްސާނީ ހާނީއްކައިގެ 11 މައްސަލަ އަދި ގެވެށި އަނިޔާ ކުރާތަން ދެއްކުން ނުވަތަ ފެނުމުގެ7މައްސަލަ ވަނީ މިދިޔަ މަސް ތެރޭގައި ހުށަހަޅާފައެވެ.\nއަދި މީގެ އިތުރުން، އެހެން ކުދިންގެ ފަރާތުން ގަނާލިބުމުގެ އަދި ފުރައްސާރައިގެ ޝިކާރައަކަށްވުމުގެ7މައްސަލަ އަދި ނަހަމަ ގޮތުގައި ބޭނުންކުރުމުގެ 1 މައްސަލަވެސް ހިމެނެއެވެ. އަދި ޙައްޤުތަކުން ކުޑަކުދިން މަޙްރޫމުކުރުމުގެ7މައްސަލަ މިދިޔަ މަހު ވަނީ ހުށަހަޅައިފައެވެ.\nއަދި ޢާއިލީ 20 މައްސަލައެއް ހުށަހެޅުނުއިރު، އޭގެ ތެރޭގައި ހިމެނެނީ ކުދިންނާ ބައްދަލުނުކުރެވޭ 8 މައްސަލައާއި ދަރިންގެ ޚަރަދު ދިނުމުގައި ދިމާވާ6މައްސަލަ އަދި ކުދިން ބެލުމުގައި ދިމާވާ5މައްސަލައެވެ.\nއެކި ބާވަތުގެ ކުށް ކުރާ ކުޑަކުދިންގެ 17 މައްސަލައެއް މިދިޔަ މަހު ހުށަހަޅާފައިވާއިރު، ކުޑަކުދިންގެ އަޚުލާޤާ ގުޅުން ހުރި 25 މައްސަލައަކާއި، ވަކި ޖިންސަކަށް ވީތީ ކުރާ އަނިޔާ އަދި ގެވެށި އަނިޔާގެ 45 މައްސަލަ މިދިޔަ މަހު ޖެންޑާ މިނިސްޓްރީއަށް ވަނީ ހުށަހަޅައިފައެވެ.\nއަދި ނުކުޅެދުންތެރިކަން ހުންނަ ފަރާތްތަކާއި އުމުރުން ދުވަސްވީ މީހުނަށް އަޅައިލުމާއި އެހީތެރިކަން ބޭނުންވެގެން7މައްސަލައަކާއި، އަމިއްލަ ނަފުސަށް ގެއްލުންދިނުމާ ގުޅޭ6މައްސަލަ މިދިޔަ މަހު މިނިސްޓްރީއަށް ރިޕޯޓުކޮށް އެޓެންޑްކޮށްފައިވާކަަމަށް އެ މިނިސްޓްރީން ވިދާޅުވިއެވެ.\nފިިރިހެން ދަރިވަރަކަށް ޖިންސީ ގޯނާ ކުރި އަންހެން ޓީޗަރު ރަށުން ބޭރުކޮށްފި


ތޫޕިޔާރުހޭ ކިސި އައުރުކާ ތުޖެ ޗާހަތާ...!\nތު ޕަސަންދުހޭ ކިސި އައުރުކާ!\nތުޖެ... ކޮއި އައުރުހޭ...!\nގޭގައި ގެންގުޅޭ އަވަރު ގޮތެއް ހުންނަ ކުމާރާގެ ބަސް ޕަރްވީން ގަބޫލުކުރެ އެވެ. ބޭސް ކާ ގަޑީ ގައި ވެސް ކުމާރާ ނޫން މީހަކަށް ޕަރްވީން ހަލާ ގޮތެއް ނޯވެ އެވެ. އެކަމަކު އޭނާ ރުހެނީ އެ ލަވަ ޖަހައި ދިނުމުންނެވެ.\n"އަހަރެން މޮޅު ދޯ؟" ދެ ގުޅަ ބޭސް އެއް ފަހަރާ ދިރުވާލުމަށް ފަހު ފެންފޮދެއް ބޮއެގެން ޕަރްވީން ކުމާއާ ސުވާލެއް ކުރި އެވެ.\n"ދެން އަރާމު ކޮށްލާ، ތީ މޮޅު ކުއްޖެކޭ..." ދިވެހި ބަހަށް ކޮށި ރާގަކަށް ކުމާރާ ބުންޏެވެ.\nކުމާރާ ދިއުމުން އެކަނި އެނދުމަތީގައި އުޑު ތިލައަށް އޮވެ ޕަރްވީން ހެދުމް ދިޔަ އެވެ.\n"ބޮޑު މޮޔަ ގަނޑު، ކޭ ފޯ ކުމާރާ، އެމް ފޯ މޮޔަ..." ހީނހީ ވަރުބަލިވުމުން އެނދުމަތީގައި ބަރިބަރިއަށް ޖަހާފައިވާ ފޮޓޯތައް ތަރުތީބު ކޮށްލި އެވެ. ނިއުޅާފައިވާ ޕޯސްޓަރުތަކުގެ މަތީ ފެތުރިލައިގެން ހިމޭނުން އޮށުވެއްޖެ އެވެ. ދެ ފައި ދަމާލި އެވެ. ވަރުބަލި ކަމުގައި ލޯ މަރާލި އެެ. ލޯބީގެ އާލަމް ތެރެއަށް އުދުހިގަތެވެ.\n"އައި ލަވް ޔޫ އޭކޭ،" މޫނާ ދިމާވާ ގޮތަށް އޮތް ޕޯސްޓަރާއި ޕަރްވީން ތުންފަތް ކައިރި ކުރަން ފެށި އެވެ. "އުމްމަ،" އެ އަޑު އެކަކަށްވެސް ނީވޭނެ އެވެ. ޕަރްވީން ހީނލި އެވެ. އިނގިލިތަކުގެ ބަނޑުފުށް ޕޯސްޓަރުގައި ކާއްތަން ފެށި އެވެ.\n"ހެންސަމް، އައިނު އެޅީމަ ވަރަށް، ވަރަށް ލޯބި، ޔޫ އާ މައި ޕްލެޝާ... އުމމްމަ" ތުންފަތް ޕޯސްޓަރުގައި ޖެހެމުން ދަނިކޮށް ޕަރްވީން އެއްލިގެން ދިޔަ އެވެ. ޕަރްވީންގެ ގާތަށް އައީ އަމަށަކު ރުޅިއެއް ނޫނެވެ. ހަމަލާދޭން ބަލައިލިއިރު ދުވެފައި އައިސް އެނދުމައްޗަށް ޖެހިގަތީ ފަޒީ އެވެ.\n"އޭތް ކިހާ ބޮޑު... ބަލާ..."\nދެން ޕަރްވީން އިނީ އެވެ. ގަނޑުވެފައެއް ނޫނެވެ. އެނދުމައްޗަށް ކޮޅަށް ޖެހިފަ އެވެ. އުފަލުން ގޮސް ދެ ތުންފަތް ހުޅުވިފަ އެވެ.\n"ދޮގެއް ހަދައިފިއްޔާ ކޮއްކޮ މަރާލާނަން... ހުވާ މަރާލާނަން،" ފެށިގޮތަށް އަނގަ ހުއްޓައިނުލައި، ތަޅުވަމުން ދިޔަ ފަޒީގެ ވާހަކަ ނިމުމާ އެކު ޕަރްވީން ފުންމައިގެން ގޮސް ފަޒީގެ ކަރުގައި ހިފާ ބާރުކޮށްލި އެވެ.\n"އެހެންވިއްޔާ މަށަށްވުރެ ކުރިން ދޮންތަ ގޮސް މަރާލަން ޖެހޭނީ 'ހަވީރު' ގައި މި ލިޔުނު މީހަކު!" ފުރަގަހަށްލައި ފޮރުވައިގެން އިން ހަވީރު ނޫސް ދިއްކޮށްލަމުން ފަޒީ، ޕަރްވީންގެ ދެ އަތް ފޮޅުވާލި އެވެ.\n"އަޅެ، ފަޒީ... އައި ލަވް އިޓް! ތެން ކިޔޫ،" އާމިރު ހާނުގެ ފޮޓޯ ޖަހާފައިވާ ހަބަރު ޕަރްވީން އަވަސް އަވަހަށް ކިޔައިލި އެވެ. ހަބަރުގައި އޮތީ ފިލްމެއްގެ މަންޒަރެއް ނަގަން އާމިރު ކުރުނބާގައި ހުރި ވާހަކަ އާއި ފިލްމު ޝޫޓިން ހުކުރު ދުވަހު ވިލިމާލޭގައި އޮންނަ ވާހަކަ އެވެ. ހަބަރު ޖަހާފައިވާ ގަނޑު ޕަރުވީން މޭގައި ޖައްސާލުމަށްފަހު ލޯ މަރާލި އެވެ. މިނިޓެއް ނުވެ އެވެ. އެނދުމަތީގައި ފުމެމުން ގޮސް ކޮޓަރީގެ ތެރެއަށް އުކާލާފައިވާ ހުރި ފޮތްތައް ހާވައިގަތެވެ.\n"ކޮބާ ޑިރެކްޓަރީ... ކަލެއެއްނު ނަމްބަރު ބަލައިގެން ބިޓުން ހައްދަން ނަގައިގެން އުޅުނީ، ހޯދާ މިހާރު. އެހެން ނޫނީ.." ޕަރްވީން ފަޒީއާ ގާތަށް ޖެހިގަތެވެ.\n"ދޮންތާ، ހަމަޖެހިބަލަ، ދޮންތަ ހޯދާނެކަން އެނގޭތީވެ، ރިސޯޓުގެ ނަމްބަރު ހޯދައިގެނޭ މިއައީ. މިއޮތީ އުހުނ،" އަތްތިލަ ދައްކައިލުމުން ޕަރްވީން ހީވީ އެހެން ފަދަ ކަމެއް ހެނެވެ. ފަޒީގެ މޮބައިލް ފޯނު ޖަހައިގަނެގެން އެ ނަމްބަރަށް ގުޅައިލި އެވެ.\n"ބައްޔެއްނު! މި ދިރާގު މީހުންނަށް ދުވަހަކު މި ނޫން ވަރެއް ނުވޭ...އަބަދު ޝާކިޓް ބިޒީވެފައި."\nޕަރްވީން އުޅޭ ގޮތުން ފަޒީ ހައިރާނެއް ނުވެ އެވެ. އާމިރާ ހެދި ދޮންތަ މޮޔަވުމަކީ އާ ކަމެއް ނޫނެވެ. ޕަރްވީންގެ އަތުގައި ހުރިވަރަށް އާމިރުގެ ގޭގައި ވެސް އާމިރުގެ ފޮޓޯ ނުހުންނާނެ އެވެ. އާމިރްގެ މައުލޫމާތު ޕަރްވީނާ އެއްވަރަށް ހިތުދަސް ދެވަނަ މީހަކު ނޫޅޭނެ އެވެ. ހިތުން ޕަރްވީން އުޅެނީ އާމިރާ ހިތާވެގެނެވެ. އަޅައިގަތީ ފިލްމީ ދާއިރާއަށް އާމިރު ތައާރަފުވި 'ގަޔާމަތުސޭ ގަޔާމަތު ތަކް' މާލޭގައި ހިނގި ދުވަސްވަރު އެވެ. އޭރުއްސުރެ އާމިރުގެ އެޑްރެސް ހޯދައިގެން ސިޓީ ފޮނުވަ އެވެ. އިންޓަނެޓް ތައާރަފު ވުމުން އާމިރުގެ އީމޭލް އެޑްރެސް ތައް ކަމަށް ލިބޭ ފޭކް އެޑްރެސްތަކަށް މެއިލް ކުރެ އެވެ. އާމިރާ ބެހޭ ގޮތުން އިންޓަނެޓްގައި ގާއިމު ކޮށްފައިވާ ވެބްސައިޓް ތަކުގައި ޕަރްވީން ނުފަތާ އެންމެ ދުވަހެއް ނުދެ އެވެ. ހުރިހާ ފިލްމު ފެއާއެއް ގަނެ ފޮޓޯތަކާއި ފޮޅުވަތްތައް ވަކިވަކިން ކިޔަ އެވެ. އާމިރުގެ ނަން ގަނެވިފައިވާ ޖުމްލައެއް އިނަސް އެ ހިތުދަސްކުރެ އެވެ. އާމިރުގެ ނަން ގަނެވިފައިވާ ޖުމްލައެއް އިނަސް އެ ހިތުދަސް ކުރެ އެވެ. އާމިރުގެ ފިލްމެއްވިއްޔާ ހޯދަން އެންމެ ފަސޭހަވާނީ ވީޑިއޯ ލައިބްރަރީއަކަށް ވުރެ ބޮޑަށް ޕަރްވީންގެ ކޮޓަރީންނެވެ. ގިނީސް ރިކޯޑަށް ހުށަހަޅައިފި ނަމަ އެކަކަށް އެންމެ ގިނަ ލޯބީގެ ސިޓީ ފޮނުވި އަންހެނަކަށް ޕަރްވީން ވުމަކީ ދުރުކަމެއް ނޫނެވެ.\n"މަގޭ މޫނުން ކަލޭގެ ބިޓު ފެންނަނީތަ؟ ކަލޭ ދޭބަލަ މިތަނުން.." ކުރުނބާއާ ގުޅޭ ގޮތް ވުމުން ޕަރްވީން ފަޒީގެ މޭގައި އަތް އަޅާ ކޮށްޕާލި އެވެ. އެތަނުން ފޮނުވައިލަން ބޭނުންވި އެވެ. ޕަރްވީން ދެކޭ ގޮތުގައި އާމިރު ހާނަށް ވުރެ ފިރިހެންވަންތަ މީހަކު ދުނިޔޭގައި ވެސް ނުހުންނާނެ އެވެ. އެއީ އޭނާގެ މިލްކެކެވެ. ލޯބިވެރިޔާ އެވެ.\n"މަގޭ ފޯނު!" ފަޒީ ބުނީ ވަރަށް މަޑުމަޑުންނެވެ. ބާރަށް ބުނެގެން ހޯދަން އުޅެފި ނަމަ ނުލިބޭނެތީ އެވެ.\n"ދޭނަމޭ، އޭކޭއާ ގުޅުނީމަ. މަށެއް މިކާލާކަށް ނޫޅެމޭ. ދެން މިތަނުން ދޭ."\n"ހަލޯ ކުރުނބާތޯ؟ ތި ރިސޯޓުގައި އޭކޭ އައިސް އެބަހުރިތަ؟" ފަޒީ ނުކުމުގެން ދިއުމުން ޕަރްވީން ދޮރުގެ ތަޅަށް ފިތާލުމަށްފަހު ވާހަކަ ދައްކަމުން އެނދު ހުރަހަށް އޮށޯވެލި އެވެ. ވާހަކަ ފެށީ އިނގިރޭސިބަހުންނެވެ. އެކޮޅުން ވާހަކަ ދެއްކީ ދިވެއްސެއް ކަން އެނގުމާއެކު ދިވެހި ބަހަށް ބަދަލު ކޮށްލި އެވެ. ރާގު ވެސް ތަފާޓު ކޮށްލި އެވެ.\n"އާން! އޭކޭ، އާމިރު ހާން."\n"އަޅެ އޭކޭއާ ބައްދަލު ކުރެވިދާނެތަ؟ މީ އޭކޭގެ.."\n"ތިހެން ވެސް ކިއިދާނޭ. އަޅެ، ބައްދަލު ކޮށްދީބަލަ؟"\n"ބައްލަވާ ވަރަށް ސެކިއުރިޓީ ބޮޑު. އެއްވެސް މީހަކަށް ބައްދަލު ކުރެވޭ ގޮތަކަށް ނޫން އޮތީ..މާދަމާ ވިލިމާލޭގަ ޝޫޓު ކުރާއިރު އެތަނަށް ދުރުވަން ވީނޫންތޯ؟ އެތަނުން އާމިރު ޚާން އޮޓޯ ގްރާފަރު ދޭ ގޮތަށް އޮތީ."\n"އަޅެ، ޕްލީޒް ބައްދަލެއް ނުވާނެތަ؟"\n"އާދެ! އެއީ ހަމަޖެހިފައި އޮތް ގޮތް."\n"ކަލޭތީ ހާދަ އަމިއްލަ އެދުން ބޮޑު މީހެކޭ. ކީއްވެތަ ބައްދަލު ނުކޮށްދޭން ތިއުޅެނީ. ހާދަ ހެއްވައޭދޯ؟ އޭކޭއާ އެއް ރަށެއްގައި ހުރެވުނީމަ ތިހިރީ ވިލާތަކަށް ވުރެ ވެސް އުހުގައިވިއްޔާ! އެކަމަކު ބުނަން ތިކަހަލަ ފިރިހެނަކަށް އޭކޭ ޝައުގުވެރި އެއް ނުވާނެ. ތީ ވަރަށް އުނދަގޫވާ އަޑެއްވެސްމެ، ހުއް.!" އެއްޗެހި ގޮވަމުން ގޮސް ޕަރްވީން ފޯނު ކަނޑާލުމާއެކު އަތުކޮޅަށް ފޯނު ހޫރާލި އެވެ. އެނބުރެމުން ދިޔަ މޮބައިލް ފޯނު ގޮސް ޖެހުނީ ފާރުގައި ތަތްކޮށްފައި ހުރި އާމިރުގެ ފޮޓޯއެއްގަ އެވެ. ޕަރްވީން ގާތަށް ހެސްކިޔާފައު ރުޅި އައެވެ. ދުވެފައި ގޮސް ބިންމަތީގައި އޮތް ފޯނުގެ ބެޓެރީގައި ފައިން ޖަހާ ދުރަށް ފޮނުވައިލި އެވެ. ރޮމުން ފޮޓޯގައި އަތް އުނގުޅަން ފެށި އެވެ.\n"އަޅެ ލޯބި، ސޮރީ ޕްލީޒް ފޮގިވް މީ، ބުނޭ އިޓްސް އޯކޭ އޭ...އޭކޭ ޕްލީޒް،" ފާރު ކައިރީގައި ހުރެ ރޮއެރޮއެފައި ޕަރްވީން މައްޗަށް އުފުލި ފޮޓޯގައި މޫނު ޖައްސަމުން ދިޔަ އެވެ. އެ މޫނުގައި އެޅޭ ކޮންމެ ކޫރުމަކީ ޕަރްވީންގެ ހިތުގައި އެޅޭ ކޫރުމެކެވެ.\n"ޕަރްވީން..ޖޫސް ތަށި." ތަޅުދަނޑި ޖަހައިގެން ކުމާރާ ކޮޓަރީގެ ދޮރު ހުޅުވައިލި އެވެ. ޕަރްވީން ބަހެއް ނުބުނެ ދެ ލޯ ފޮހެލި އެވެ. ޖޫސް ތައްޓަށް ބަލަހައްޓައިގެން ހުރެ ކުމާރާގެ އަތުން ޖޫސް ތަށި އަތުލައިގެން ތުންފަތާ ދިމާއަށް ގެންގޮސް ޕަކަޕަކަ އަޅާފައި ހޭންފެށި އެވެ. އަލަނާސި ފަނިތަށި ކުމާރާގެ ބޮލަށް އޮއްސާލި އެވެ.\n"ޕަރްވީން ހާދަ ހަޑިކޮށޭ ތިއުޅެނީ." ކުމާރާ ދޮރަށް ޖެހިލި އެވެ.\n"ޗި، މަށެއް ނުބޯނަން އެއެއް. އެއީ ޕައިންއެޕްލް ޖޫހެއް ނު؟ މޮޔައާ ބުނަންތަ، އޭކޭ އަކީ މަގޭ 'ޕައިން ލަވާ' އެއް ނޫނޭ. އެއީ މަގޭ ޓްރޫ ލަވް. ކަލެއަށް އިނގޭތަ އޭކޭ ރާއްޖެ އަތުވެއްޖޭ..ދޭ މިތަނުން މިބުނީނު ދާށޭ މިތަނުން. ދޭ،" އަޑުބާރުވުމާއެކު ބިއްލޫރި ތަށި ހޫރާލި އެވެ. އަޅުމުގައި ޖެހި ހިމުން ވެގެން ދިޔަ އެވެ.\nފެން ވަރާ ނިމިގެން ޕަރުވީން ލީ ކުރުކުރު ސޯޓަކާއި ތުނިތުނި ރީނދޫ ކުލައިގެ އަތްކުރު ގަމީހެކެވެ. ލޯގަނޑު ކައިރީގައި ހުރެ ރީތި ވެލައިގެން ތުންފަތުގައި ލިޕްސްޓިކް ޖެއްސުމަށްފަހު ދެ ތުންފަތް ޖައްސާ ބާރުކޮށްލި އެވެ. ގެއިން ނުކުތުމުގެ ކުރިން މޮބައިލް ފޯނު ހިފައިގެން ގޮސް އާމިރުގެ ފޮޓޯ ކައިރިއަށް ހުއްޓުނެވެ.\nޕަރްވީނާ އެއް ފެރީން ވިލިމާލެއަށް ފޭބި އެންމެންގެ ވެސް މިސްރާބު ހުރީ ވައިޓްވޯޓާ ސެންޓަރާ ދިމާ އަށެވެ. އެހެންވެ ދާންވީ ކޮން ދިމާއަކަަށް ކަމެއް ޕަރްވީނަކަށް އޮޅޭ ގޮތެއް ނުވި އެވެ. އެ ދިމާއަށް ހިނގި އެންމެނަށް ނަފްރަތުގެ ކަޅި އެކަމުން ޕަރްވީން ހިނގައިގަތެވެ. ވަކި ހިސާބަކުން ދުވަން ފެށި އެވެ. މާދުރުން ވެސް އޭނާއަށް އާމިރު ފާހަގަ ކުރެވުނީ އެވެ.\n"އަޅޭ ލޯބި،" މާނޭވާ ލެވިފައި ހުރި ޕަރްވީނަށް ބުނެވުނެވެ.\nކޮއްޕާ ގަޅުވައި މީހުންތައް ފޭ ކުރަމުން ޕަރްވީން އެންމެ އެތެރެއަށް ވަންއިރު އާމިރު ހުރީ ގޮނޑު ދޮށުގަ އެވެ. ރަތް ކުލައިގެ ސޯޓާއެކު މަތިން އެއްޗެއް ނުލަ އެވެ. ރާޅުޖަހާ ފަށުގައި އޮތް ވިންޑްސާފް ކަނޑު ކައިރީގައި އުކުޅުގައި އަތް ވިދެލައިގެން ހުރީ އެއްގަމުގައި ހުރި ބޮޑެތި ކެމެރާތަކަށް ބަލާށެވެ. އިޝާރާތެއްވާއިރަށް ވިންޑްސާފާ އެކު އާމިރު މޫދު ތެރެއަށް ދުއްވައިގަނެ އެވެ.\nފުރަތަމަ ނަޒަރު އާމިރަށް ދިނުމަށްފަހު ޕަރްވީން ވަށައިގެން ބަލައިލި އެވެ. މުޅި ހިސާބުގަނޑުގައި ވަނީ ތޮއްޖެހިފަ އެވެ. ގިނައީ އަންހެން ކުދިންނެވެ. ދަތްކުނޑި ވިކައިލި އެވެ. އެއިން އެއްވެސް މީހަކު އާމިރަށް ބަލާކަށް އޭނާގެ ހިތަކަށް ކުޅަދާނައެއް ނޫނެވެ.\n"އޭ ރާޖާ ހިންދުސްތާނީ.." ޕަރްވީނާ ޖެހިގެން ހުރި އަންހެން ކުއްޖަކު އަޑުގެ ކޮޅަށް ގޮވައިލުމާއެކު ޕަރްވީން އެކުއްޖާގެ މޫނަށް ބަލައިލި އެވެ. ހަމަ އެވަގުތު އެކުއްޖާގެ ފައިމައްޗަށް ޕަރްވީން ބޫޓާއެކު އަރާ ފިތާލި އެވެ.\n"ސޮރީ" ނޫން ކަމަކަށް ހަދާލުމަށްފަހު ޕަރްވީން މާފަށް އެދުނެވެ. ވިސްނައިލި އެވެ. އާމިރުގެ މަންޒަރު ނަގަނީ މޫދު ތެރޭގަ އެވެ. އެންމެ ކައިރި އަށް ދެވޭނީ މޫދަށް އެރުމުންނެވެ. އެދިމާ މޫދުގައި އެކަކު ވެސް ނެތެވެ. އެރެންވީ އެވެ.\nޕަރްވީން ލައިގެން ހުރި ގަމީހުގެ އެންމެ މަތީ ތިންގޮށް ނައްޓާލުމަށްފަހު ބޫޓު ދަމައިގަތެވެ. އެންމެންގެ ތެރެއިން ދުވެފައި ގޮސް މޫދަށް އެރުނެވެ. މަޑުމަޑުން އެދިމާ ކައިރިއަށް ދިޔަ އެވެ.\nޕަރްވީން ހުރީ ނަޒަރު ހުއްޓުވާލައިގެެނެވެ. އިރުކޮޅަކުން އާމިރު ކަނދާއެކު ދުވެފައި މޫދަށް އެރި ކަނދު ދުއްވާލި އެވެ. ތަކުރާރުކޮށް އެމަންޒަރު ކުޅެނިމުނުއިރު ޕަރްވީން އަށް ހުރެވުނީ އާމިރާ ވަރަށް ގާތުގަ އެވެ.\nޕަރްވީން ހުރީ ދަނޑިވަޅަކަށް ވިސްނައިގެނެވެ. މަންޒަރު ނަގައި ނިމުނުކަން ޔަގީން ވުމާއެކު ޕަރްވީން އާމިރާ ދިމާއަށް ފަތައިގަތެވެ. އެންމެން ބަލަން ތިއްބަ އެވެ.\n"އޭކޭ..."ޕަރްވީން ގޮވާލި އެވެ.\n"އޮޓޯގްރާފް..އަހަރެން ބޭނުން އޭކޭއާއެކު ވިންޑް ސާފް ކުރަން.."\n"އޯކޭ" އާޟިރުގެ ޖަވާބު އާއިރު ޕަރްވީން އޮތީ ކަނދުގައި އެލިގަނެގެނެވެ. ބޮޑު ކަމެއް ވީހެނެއް އާމިރަކަށް ހީއެއް ނުވެ އެވެ. ހުރީ މަޖާ ވެފަ އެވެ. ޕަރްވީން ކުއްލިއަކަށް އަރާ ކަނޑދުމަތީގައި އިށީނުމާއެކު ކަނދު ދުއްވާލި އެވެ.\n"ހާދަ ރީއްޗޭ" ޕަރްވީން އިނގިރޭސި ބަހުން ބުންޏެވެ.\nވިލިމާލޭގެ އުރަފަށުން ކަނދު ބޭރުވުމާއެކު އެއްގަމުގައި ތިބި އެންމެނަށް ޕަރްވީން ވޭވް ކޮށްލި އެވެ. އެންމެނަށް ފޮނި ދައްކައިލުމަށްފަހު އާމިރުގެ މޫނަށާއި ހަށިގަނޑަށް ކަޅިޖަހައިނުލައި ބަލަން ފެށި އެވެ.\nހާދަ ރީއްޗޭ! ތީ މަގޭ ފިރިމީހާ! ތީ މަގޭ އޭކޭ. ރީނާ އަކާ އޭކޭއެއް ނުގުޅޭ! ޕަރްވީންގެ ތުންފަތަށް ހިނުތުންވުމެއް ގެނަ އެވެ. ދަތްކުނޑި ވިކާލުމަށްފަހު ފުން ކަނޑަށް ނަޒަރު ހިންގާލި އެވެ. ލޮނުގަނޑުގައި ޖެހިފައި ހުރީ ކަނދުގެ ފިން އެކަންޏެވެ. އެއިން ލޮނުގަނޑު ވަރަކަށް ބިއްލޫރި ކޮޅުކޮޅު ފުނޑުފުނޑު ވެގެންދާހެން ލޮނު ބުރަމުން ދެ އެވެ. ވައިރޯޅި އާއެކު ކަނދުގެ ދުވެލި ހާދަހާ ބާރެވެ. އިރުކޮޅެއްވީއިރު ވިލިނގިލީ ހުދުފަސްގަނޑު ފުސްވެއްޖެ އެވެ.\nއާމިރު ކަނދުމަތީ ގައި ކުޅަދާނަކަން ދައްކަނީ އެވެ. ޕަރްވީން ހީނލި އެވެ. ވަޔާ ރާޅުގެ ރިދަމްވަނީ ގުޅި ލާމެހިފަ އެވެ. މިއުޒިކާ އެކު އެމީހުން އެވަނީ އެހެން ދުނިޔެއެއްގަ އެވެ.\n"ހާދަ ކުޅަދާނައޭ. އަދި ބޭރަށް؟ ޕްލީޒް" ޕަރްވީން ކޮޅަށް ތެދުވި އެވެ. ވަގުތުގެ ބޭނުން ހިފައި ފުންކަނޑުގެ ބާނިތަކުގެ ތެރެއަށް ފުންމާލި އެވެ.\n"އޭތް" އާމިރު ކަނދުގެ ރިޔާ ދޫކޮށްލިއިރު ސަލާމަތް ކޮށްދިނުމަށް އެދި ޕަރްވީން އަތްވަނީ ދެފެން ދޭތެރެއިން މައްޗަށް އުފުލިފަ އެވެ. އަވަސް ހަރަކާތަކާއެކު އާމިރު ގޮސް ޕަރްވީން އޭނާގެ ބުރަކަށި މައްޗަށްލި އެވެ.\n"އަތްދިއްޔޯއް!" އެވަގުތު ޕަރްވީން އާމިރުގެ ކޮނޑުގައި ދަތް އެޅި އެވެ.\n"ޕްލީޒް ގިވްމީ އަ ލައިފް ސަޕޯޓް، އައިމް ސިންކިން. އޭކޭ...ޕްލީޒް!" ވީތަދުން އާމިރު، ކަނޑުގެ ތެރެއަށް ޕަރްވީން ދޫކޮށްލުމާއެކު ޕަރްވީން ހަޅޭއް ލަވައިގަތެވެ. އަނގައިގައި ހުރި ލޮނުތައް ބުރުވަމުން ބަކަ ތަޅައިގަތެވެ. ޕަރްވީން ގެނބިދާނެ އެވެ. ނޫނެކެވެ. އަންހެން ކުއްޖަކު ގެނބި މަރުވާތަން ދެކޭކަށް އާމިރު ބޭނުމެއް ނޫނެވެ. އަނެއްކާވެސް ޕަރްވީންގެ ގައިގައި ބައްދާލުމަށްފަހު ގެނެސް ކަނދުމަތީގައި ބޭއްވި އެވެ. ހަށިގަނޑާ ތަތްވެފައިވާ ގަމީހުގެ މަތީން ބާރަށް ހިފެހެއްޓުމަށްފަހު ނޭވާ ލައްވައި ދިނުމަށް ތުންފަތް ކައިރި ކުރުމާއެކު އަނގައިގަ ހުރި ހުރިހާ ލޮނެއް އާމިރުގެ މޫނަށް ޕަރްވީން ބުރުވައިލި އެވެ. ފުންމައިގެން ތެދުވެ ބާރަށް ބައްދާލި އެވެ.\n"އޭކޭ އައި ލަވްޔޫ..އޭކޭ އައިލަވްޔޫ،" ޕަރްވީންގެ އަޑު ވަރަށް ބާރެވެ.\n"އޭކޭ ޕްލީޒް، ހެލްޕް މީ. އަހަރެން ބޭނުން އޭކޭއާ މެރީ ކުރަން. އޭކާއާ ރީނާ އުޅެނީ މައްސަލަ ވެސް ޖެހިގެނެއްނު! ވަރަށް މިނިވަންކޮށެއްނު ތިއުޅެނީ،"\n"ތިއީ ކޮން ނަމެއް ކިޔާ ކުއްޖެއް. ކާކު؟" އާމިރު ޕަރްވީން ގާތަށް ޖެހިލި އެވެ. ހައިރާންވި އެވެ.\n"ޕަރްވީން ހަމައެކަނި އޭކޭގެ. އަހަރެން ބޭނުން ކައިވެނި ކުރަން."\n"ޕަރްވީން ކިހިނެތް އަހަރެން ދަންނަނީ؟"\n"ޔާދޯންކީ ބާރާތުން..ދެން ގަޔާމަތުސޭ ގަޔާމަތު ތަކުން..އޭކޭ ތީ އަހަރެންގެ މީހެއްނު؟ ބުނެބަލަ އާނއެކޭ."\n"އަހަރެން އޭކޭގެ ހުރިހާ ފިލްމެއް ބަލަން...ލަގާންގެ ކާމިޔާބަށް މަރުހަބާ!"\n"ޔޫ ކަމްކަމް..އުމްމަ" ޕަރްވިން ތުންފަތް ގެންގޮސް އާމިރުހާނުގެ ތުންފަތާ ބައްދަލު ކުރުވަން އުޅުނެވެ.\n"ސާދަ މާޗް އެއީ އޭކޭގެ އުފަން ދުވަހެއްނު އަހަރެން ވިޝް ކުރީމަ ކީއްވެ، ޖަވާބެއް ނުދިނީ ހާދަ ދެރަވިޔޭ،"\n"ބައިވަރު މެސެޖްތައް ލިބޭ. ކިހިނެތް ޕަރްވީންގެ މެސެޖް ވަކި ކުރާނީ؟ އެކަމަކު ތެންކިޔޫ."\n"ޔޫ ކަމްކަމް..މަށަށް އިނގޭ ފިލްމު ކުޅުމުގެ ކުރިން ޓެނިސް ކުޅުކަން ވެސް. މަހާރާސްތުރައިގެ ޓެނިސް ޗެމްޕިއަން، އެހެންނު؟ ދެ ކުދިން ތިއްބަސް ހެޔޮ އަހަރެން ވަރަށް ލޯބިވޭ."\n"އެހެންތަ؟" އާމިރު ހީނލި އެވެ.\n"އަހަރެންގެ ފިލްމުތަކުގެ ތެރެއިން ޕަރްވީނަށް އެންމެ ރީތީ ކޮން ފިލްމެއް؟"\n"ކާކު ބުނީ ރީނާއާ އަހަރެން މައްސަލަ ޖެހިގެން އުޅޭ ވާހަކަ...މައްސަލަ ޖެހުނަސް އަހަރެން ކިހިނެއް އެމީހުން ދޫކޮށްފައި އައިސް ޕަރްވީނާ މެރީ ކުރާނީ؟ ކިހާ ބޮދު މައްސަލައަކަށް ވާނެ"\n"މައްސަލަ އޮށްވައެއްނު، ރީނާއާ މެރީ ކުރީ ވެސް. ކުރިން އެއީ މުސްލިމެއް ވެސް ނޫނެއްނު؟ ހެޔޮ އަހަރެން އެކޭއަކާ ވަތްކެއް ނުވާނަން. ކިހާ ދުވަހެއް ވެއްޖެ މިހާރު މިހެން ހުންނަތާ. ކަނދަކުން ނުފައިބާނަން. އޭކޭ ދުލެއް ނުކުރާނަން." އާމިރުގެ މޭ މަތީގައިވާ އިސްތަށިތަކާ ކުޅެމުން ގޮސް ޕަރްވީން ބައްދާލި އެވެ. މޭމަތީގައި މޫނު ފޮރުވި އެވެ.\n"ތީ މަގޭ ޕައިން ލަވާއެއް ނޫން.. ތީ ޓްރޫ ލަވް މަށަށް ލިބެންޖެހޭނެ. އޭކޭ އަކީ މަގޭ ހައްގެއް. މަގޭ އޭކޭ އެއް..ތީ މަގޭ..ކޮބައި އޭކޭ." ފަހު ޖުމްލަ ވަރަށް ބާރަށް ބުނުމަށްފަހު ޕަރްވީން ރޯން ފެށި އެވެ. ވަށައިގެން ހޯދަމުން ދެ ލޯ ބޮޑު ކޮށްލި އެވެ. ކޮޅަށް ތެދުވި އެވެ. އޭނާއަށް އެ ހުރެވުނީ ވިންޑްސާފް ކަނދެއް މަތީގައި ހެއްޔެވެ؟\n"އެންމެން ވެސް ހަދަނީ ދޮގު. ޔޫ އޯލް ލަޔާ. ބޯން އިޓް ލައި. އޭކޭ ވެސް ހަދަނީ ދޮގު..ކައިރިއަށް ނާންނައްޗޭ. އަތުވެއްޖެއްޔާ މަރާލާނަން...ނާންނާތި. މިކޮޅަށް،"\nކުމާރާއަށް ކުރިއަށް ފިޔަވަޅޭއް އަޅާކަށް ނުކެރުނެވެ. އެކަމަކު އޭނާ އަށް އެނގެ އެވެ. ބޭހުގެ ވަގުތު ހަމަވީ އެވެ. އަނެއްކާ ވެސް ޖެހޭނީ ބޭސް ދީފައި ނިންދަވާށެވެ. އެހެންނޫނީ ޕަރްވީން މައިތިރިއެއް ނުވާނެ އެވެ. އެކަމަކު ރުޅި އަރައިގެންފައި އެހެރަ އަންހެންކުއްޖާއާ ކައިރިވާން ކެރޭނީ ވެސް ކޮންފަދައަކުން ހެއްޔެވެ؟ އެހެރީ ހާލަތު ވަރަށް ގޯސްވެފަ އެވެ.\n"ޕަރްވީން، ނިދީގައި އަނެއްކާ ވެސް ހުވަފެން ފެނުނީ! އަޅައިނުލާ އަހަރެމެން މިރޭ ހޭލައިގެން 'ލަގާން' ބަލާނީއޭ. ދެން އާދޭ ބޭސް ކާން. އާދޭ، އެހެންނޫނީ މަންމަ ދުރުވެދާނެ. މަންމަ ރުޅި ދުރުވާނެ."\nއެނދުގައި އަތުރާފައިވާ އާމިރުގެ ފޮޓޯތަކުގެ މަތީގައި ކޮޅަށް ހުރުމަށް ފަހު ތަޅުން މައްޗަށް ޕަރްވީން ފުންމާލި އެވެ. މަޑުމަޑުން އައިސް ކުމާރާގެ ކުރިމައްޗަށް ހުއްޓި ގިސްލާން ފެށި އެވެ.\n"ތިޔައީ ބަލި ކުއްޖެއްނު، އަވަހަށް ބޭސްގުޅަ ކާލާ."\nޕަރްވީން ސަލާމަތަށްޓަކައި ކޮންމެހެން ކާންޖެހޭ ދެ ގުޅަ ބޭސް ކެއީ އޭނާއަށް ރީތި ލަވަ ޖަހައި ދިނުމުންނެވެ. ލަވަޔާއެކު ޕަރްވީން ނިދައިފި އެވެ. އާމިރުހާނުގެ ހަނދާންތަކާ އެކުގަ އެވެ. ދެން ހޭލެވޭނީ އަނެއްކާ ވެސް ބޭހުގެ ބާރު ކެނޑެމުންނެވެ. ހޭލަން ދެން ވެސް އެ އަސަރު ގަދަ ލަވަ "ތޫޕިޔާރުހޭ.." ވަރަށް މަޑުމަޑުން އިވިއިވި ހުންނާނެ އެވެ. (ނިމުނީ)\nކުރު ވާހަކަ ރޯދަ މަހާ ރޯއްޖާ\nދެ ފުރާނަ އެކުވެފައިވާ\nމުންޑޫ ބަނދަރުން ލޯބީގެ ރިހުން


Tax ge aa sungadithakaaeku Mira hulhuvaalanee\nޓެކުހުގެ އާ ސުންގަޑިތަކާއެކު މީރާގެ ކައުންޓަރުތައް އަންނަ މަހު ހުޅުވާލަނީ\nމީރާގެ ހުންނަ އޮފީސް އިމާރާތް: މިރާ ހިދުމަތަށް އައުމަށް ވަނީ ތައްޔާރުވެފައި -- ފޮޓޯ: އަވަސް އާކައިވް\nޓެކްސް ދައްކަން މޯލްޑިވްސް އިންލެންޑް ރެވެނިއު އޮތޯރިޓީ (މީރާ) އިން ކަނޑައެޅި އާ ސުންގަޑިތަކާއެކު، ކައުންޓަރުތައް އަންނަ މަހުގެ ފަސް ވަނަ ދުވަހުން ހުޅުވާލާނެ ކަމަށް ބުނެފި އެވެ.\nމީރާ އިން ބުނީ އަންނަ މަހުގެ ފަސް ވަނަ ދުވަހު ހުޅުވާލި ނަމަވެސް، ހިދުމަތް ދޭނީ ރައްކާތެރިކަމުގެ ފިޔަވަޅުތައް އަޅައިގެން ކަމަށެވެ. އަދި ހިދުމަތް ދޭން ފަށާ ފުރަތަމަ ހަފުތާގައި ކައުންޓަރުތަކުން ހަމައެކަނި ބަލައިގަންނާނީ ޓެކްސް ނޫން ފީއާއި ކުއްޔާއި އެހެނިހެން ފައިސާ ކަމަށެވެ.\nމީރާ އިން ވަނީ ޓެކްސް ދެއްކުމުގެ ސުންގަޑި ތަކަށް މީގެ ކުރިން ވެސް ދެ ފަހަރެއްގެ މަތިން ބަދަލު ގެނެސްފަ އެވެ. މީރާގެ ކައުންޓަރު ހުޅުވާލާ ފުރަތަމަ ދެ ހަފުތާއާ ޓެކުހުގެ ސުންގަޑި ދިމާވާ ނަމަ އެ ފައިސާއަކާ ގުޅޭ އެހެން އިދާރާ އަކުން ގޮތެއް ކަނޑައަޅާފައި ނުވާ ފައިސާ އަންނަ މަހުގެ 16 ވަނަ ދުވަހުގެ ނިޔަލަށް ލިބެ އެވެ.\nއަދި ދެވަނަ ހަފުތާއިން ފެށިގެން ޓެކުހަށް ނުވާ ފައިސާގެ އިތުރުން އޮންލައިންކޮށް ހުށަހެޅުން ލާޒިމު ކޮށްފައި ނުވާ ޓެކްސް ބަޔާނާއި އޮންލައިންކޮށް ދެއްކުން ލާޒިމު ކޮށްފައި ނުވާ ޓެކުހުގެ ފައިސާ ބަލައި ގަންނާނެ އެވެ.\nޓެކްސް ދެއްކުމުގެ ސުންގަޑިތައް ފަސްކޮށް ދިނުމަށް، މީރާ އިން ދީފައިވާ ލުއިތަކާއެކު މިދިޔަ އޭޕްރީލް މަހުގެ 15 ވަނަ ދުވަހުގެ ފަހުން އައިސްފައިވާ ޓެކުހުގެ ސުންގަޑިތައް އަންނަ މަހުގެ 23 ވަނަ ދުވަހަށް ވަނީ ފަސް ކޮށްދީފަ އެވެ.\nޓެކްސް ދެއްކުމުގެ ސުންގަޑިތަކުގެ ތެރެއިން ދެން އެންމެ އަވަހަށް އަންނާނީ 2019 ވަނަ އަހަރުގެ ބީޕީޓީ ބަޔާން ހުށަހެޅުމާއި ފައިސާ ދެއްކުމުގެ ސުންގަޑި އެވެ. ބިޕީޓީގެ ސުންގަޑި ވަނީ އޯގަސްޓް މަހުގެ 16 ވަނަ ދުވަހުގެ ނިޔަލަށް ފަސް ކޮށްދީފަ އެވެ. އަދި އިންކަމް ޓެކްސް ގާނޫނުގެ ހުށަހަޅަންޖެހޭ ފުރަތަމަ އިންޓެރިމް ބަޔާން ހުށަހެޅުމާއި އިންޓެރިމް ޕޭމަންޓް ދެއްކުމުގެ އައު ސުންގަޑިއަކީ އޮގަސްޓް 31 ވަނަ ދުވަހެވެ.\nމީރާ އިން ބުނީ ކޮވިޑް-19 އިގެ ހާލަތަށް އަންނަ ބަދަލަކާ ގުޅިގެން އަލަށް ކަނޑައެޅި ސުންގަޑި ތަކަށް ބަދަލު އައުމަކީ އެކަށީގެންވާ ކަމެއް ކަމަށެވެ.\nކޮވިޑް-19 އާ ގުޅިގެން މީރާ އިން ވަނީ ޓެކްސް ދައްކާ ފަރާތްތަކަށް ލުއި ތަކެއް ދީފަ އެވެ. މީރާއިން ވަނީ މި އަހަރު ދައުލަތުގެ އާމްދަނީ 48 ޕަސެންޓް ދަށްވާނެ ކަމަށް އަންދާޒާ ކޮށްފަ އެވެ.\nމީރާ ދައުލަތުގެ އާމްދަނީ ކޮވިޑް-19\nމިދިޔަ މަހު އާމްދަނީ 30 ޕަސެންޓް ދަށަށް


Hilton ge aa resort, Amingiri anna july mahu Hulhuvanee - One Online\nހިލްޓަންގެ އާ ރިސޯޓު، އަމިންގިރި ރިސޯޓް އެންޑް ސްޕާގެ އޯވާ ދަ ވޯޓާ ވިލާއެއް ---\nރިސޯޓު ހިންގުމުގައި އެމެރިކާގެ މަޝްހޫރު ކުންފުންޏެއް ކަމަށްވާ ހިލްޓަން އިން މާލެ އަތޮޅުގައި ތަރައްގީ ކުރި އެ ކުންފުނީގެ އާ ރިސޯޓު އަންނަ ޖުލައި މަހު ހުޅުވަން ތައްޔާރު ވެއްޖެއެވެ.\nކ ކޮށްދިއްޕަރު ފިނޮޅުގައި އަމިންގިރި ހޯލްޑިންގްސް އިން ތަރައްގީ ކުރި ހިލްޓަން މޯލްޑިވްސް އަމީންގިރި ރިސޯޓް އެންޑް ސްޕާ ހުޅުވާނީ އަންނަ ޖުލައި އެކެއްގަ އެވެ. އެ ރިސޯޓު ބުކިން އަށް މިހާރު ހުޅުވާލާފައި ވާއިރު ރިސޯޓުގައި ޖުމްލަ 109 ވިލާ ހުރެއެވެ.\nމި ރިސޯޓުގެ ބޮޑު ބައެއް ތަރައްގީކޮށްފައިވަނީ އޯވާ ދަ ވޯޓާ ވިލާތަކަށެވެ. އަދި ރިސޯޓުގެ ކޮންމެ ވިލާއެއްގައިވެސް ޕްރިވެޓް ޕޫލް އެއް ހުރެ އެވެ.\nއެ ރިސޯޓުގައި ސްޕާއަކާއި ފިޓްނަސް ސެންޓަރަކާއި ސެލޫނެއްގެ އިތުރުން ހަ ރެސްޓޯރެންޓާއި ބާ ވެސް ހުންނާނެ އެވެ. ޕޫލް ބާ އާއި ކޮކްޓެއިލް ލައުންޖުން ފެށިގެން ޝެމްޕޭން ބާ އާއި ޓީ ލައުންޖާއި ސީފުޑް ޑައިނިން އޮޕްޝަންތަކާ ހަމައަށް، ޕްރޮޕަޓީގެ ކެއުމާއި ބުއިމަށް ވޯޓާ ސްލައިޑް ސީޓިން އޮޕްޝަންތައް ހުންނާނެ އެވެ.\nމިއީ ލޯބިވެރިންނަށް ހާއްސަ ރިސޯޓެއް ނަމަވެސް، ދެ ކޮޓަރީގެ އޮޕްޝަންތަކާއި، އެކުގައި ދަތުރުކުރާ ބޮޑެތި ގްރޫޕްތަކަށް ނުވަތަ އާއިލާތަކަށް ހަ ކޮޓަރީގެ ވިލާއެއްވެސް އެބަހުއްޓެވެ. މި ރިސޯޓުގެ އެއްކޮޓަރީގެ ވިލާއެއްގެ އަގު އުޅެނީ ރެޔަކަށް 782 ޕައުންޑްގެ ރޭޓުންނެވެ. ނަމަވެސް އެއްކޮޓަރީގެ ވިލާއަކީ ހަމައެކަނި ފެށޭ ހިސާބެވެ. ދެ ކޮޓަރި ނުވަތަ އެއަށްވުރެ ގިނަ ކޮޓަރިތަކުގެ ވިލާތަކުގެ އަގު އުޅެނީ ރެޔަކަށް 1،900 ޕައުންޑަށް ވުރެ މަތީގައެވެ.\nވެލާނާ އެއާޕޯޓުން ފުރައިގެން ގާތްގަނަޑަކަށް 15 މިނެޓުން ދެވޭ ހިސާބުގައި އޮންނަ އަމިންގިރި ރިސޯޓް އެންޑް ސްޕާ އަކީ ހިލްޓަން އިން ރާއްޖޭގައި ހިންގާ ހަތަރު ވަނަ ރިސޯޓެވެ. ހިލްޓަން އިން ރާއްޖޭގައި ހިންގާ އެހެން ރިސޯޓު ތަކަކީ ވޯލްޑޯފް އެސްޓޯރިއާ މޯލްޑިވްސް އިތާފުށި، ކޮންރަޑް މޯލްޑިވްސް ރަންގަލި އައިލެންޑާއި، ކިއުރިއޯ ކަލެކްޝަންގެ ޕްރޮޕަޓީއެއް ކަމަށްވާ ސައި ލޭގޫން މޯލްޑިވްސް އެވެ.\nގުޅޭ ޓެގު ރާއްޖޭގެ ރިސޯޓުތައް ހިލްޓަން


Photo Gallery: Baannaa mas nukireythee dhekunu ge masverin Kooddoo gai kuraa muzaaharaa\nބާނާ މަސް ނުކިރޭތީ ދެކުނުގެ މަސްވެރިން ކޫއްޑޫގައި ކުރާ މުޒާހަރާ\n12 April 2022, 21:12\nދެކުނުގެ މަސްވެރިކަން މިދުވަސްވަރު އާދަޔާ ހިލާފަށް ރަނގަޅުވެ، ބާނާ މަސް މިފްކޯގެ ކޫއްޑޫ ފިޝަރީޒް ކޮމްޕްލެކްސް އިން ގަންނަ މިންވަރު ވަނީ ދޯންޏަކުން ފަސް ޓަނަށް މަދުކޮށްފައި. މިކަމާ ގުޅިގެން ދެކުނުގެ މަސްވެރިން ވަނީ ހިތްހަމަނުޖެހިފައި. އަދި އެކަމަށް ހައްލެއް ހޯދައިދިނުމަށް މިފްކޯގައި އެދެމުން ވެސް އެއްވެސް ހައްލެއް ނުލިބުމުން މިއަދު ކޫއްޑޫގައި މުޒާހަރާކޮށް، އެތަނުގެ އޮޕަރޭޝަން ވަނީ ހުއްޓުމަކަށް ގެނެސްފައި. ފޮޓޯ: މަސްވެރިން ޕޭޖް އަދި ސޯޝަލް މީޑިއާ\nމަސްވެރިން ބާނާ މަސް މިފްކޯ އިން ނުގަންނާތީ ދެކުނުގެ މަސްވެރިން ގއ. ކޫއްޑޫގައި މިއަދު މުޒާހަރާކުރަނީ. މި މުޒާހަރާގައި ގިނަ އަދަދެއްގެ މަސްވެރިން ބައިވެރިވެ، ކޫއްޑޫގެ އޮޕަރޭޝަން ހުއްޓުވާލި. ފޮޓޯ: ދިވެހި މަސްވެރިން ޕޭޖް\nމަސްވެރިން ބާނާ މަސް މިފްކޯ އިން ނުގަންނާތީ ދެކުނުގެ މަސްވެރިން ގއ. ކޫއްޑޫގައި މިއަދު މުޒާހަރާކުރާއި ފުލުހުން ތައްޔާރީ ހާލަތުގައި. މި މުޒާހަރާގައި ގިނަ އަދަދެއްގެ މަސްވެރިން ބައިވެރިވެ، ކޫއްޑޫގެ އޮޕަރޭޝަން ހުއްޓުވާލި. ފޮޓޯ: ދިވެހި މަސްވެރިން ޕޭޖް\nމަސްވެރިން ބާނާ މަސް މިފްކޯ އިން ނުގަންނާތީ ދެކުނުގެ މަސްވެރިން ގއ. ކޫއްޑޫގައި މިއަދު މުޒާހަރާކުރަން ދޯނިތައް ފަޅުގައި. މި މުޒާހަރާގައި ގިނަ އަދަދެއްގެ މަސްވެރިން ބައިވެރިވެ، ކޫއްޑޫގެ އޮޕަރޭޝަން ހުއްޓުވާލި. ފޮޓޯ: ދިވެހި މަސްވެރިން ޕޭޖް


"FE ge Ufalaa Majaa 2017"\nފުރަތަމަ ސަފުހާ ދަރިވަރުންގެ ޔޫނިއަން އިވެންޓްސް މަޖައްލާ ގޮފިތައް ތަރަހަ ހީލާރސް އެފް.އީ ސްޓޫޑަންޓްސް އެސޯސިއޭސަން ސްޓޫޑަންޓްސް އޮފް އިންޖިނިއަރިންގ ޓެކްނޮލޮޖީ ބިޒިނަސް ސްކޫލް ސްޓޫޑަންޓްސް އެސޯސިއޭޝަން ސޮސައިޓީ އޮފް ސައިންސް ސޮސައިޓީ އޮފް ޝަރީޢާ އެންޑް ލޯ ސޮސައިޓީ އޮފް އިސްލާމިކް ސްޓަޑީޒް ސޮސައިޓީ އޮފް ހޮސްޕިޓަލިޓީ އެންޑް ޓުއަރިޒަމް ސްޓަޑީޒް ސިއާ ޑައުންލޯޑް ގެލެރީ Home FESA "އެފް.އީ ގެ އުފަލާ މަޖާ 2017"\n“އެފް.އީ ގެ އުފަލާ މަޖާ 2017” fesa fesa\n“މިކަން ވާނެބާ؟” މިއީ ފެކަލްޓީ އޮފް އެޑިއުކޭޝަން ސްޓޫޑެންޓްސް އެސޯސިއޭޝަން (ފެސާ) ގެ އިސްކޮށް ޙަރާކާތްތެރިވާ6މެމްބަރުންގެ ބޭރުފުށުން ފެންނަން ނެތް، ނަމަވެސް އެކުދިންގެ ހިތުގައި އަނދަމުން ދިޔަ ހޫނުގަދަ ސުވާލެކެވެ. އެހެންގޮތަކަށް ބުނާނަމަ، އެކުދިން އެވިސްނަމުން ގެންދަނީ އެހެން އަހަރުތަކެކޭވެސް އެއްފަދައިން ކުޑަކުދިންގެ ދުވަހުގެ މުނާސަބަތުގައި އެފް.އީ އިން ބާއްވާ ކުޑަކުދިންގެ ހަވީރު މިއަހަރުވެސް ހަމަ އެފަދަ ކާމިޔާބުކަމާއިއެކު ބޭއްވޭނެ ގޮތަކާއި ދޭތެރޭއެވެ.\nވިސްނަންޖެހުނު ސަބަބަކަށްވެފައިވަނީ ޤަބޫލުކުރަން ދަތި ކަމަކަށްވިޔަސް، ނިމިގެންދިޔަ މޯލްޑިވްސް ނޭޝަނަލް ޔުނިވަރސިޓީ (އެމް.އެން.ޔޫ) އިން “ފަހި ދުވަސް” ގެ ނަމުގައި ބާއްވާ ކޮންމެ ކޯސް އިންޓޭކްތަކުގެ މަޢުލޫމާތު ދިނުމުގެ ދުވަސް އެހާވެސް ފަޅުކޮށް ދިޔަތަން ފެނިފައެވެ. ފެކަލްޓީ އޮފް އެޑިއުކޭޝަން (އެފް.އީ)ގެ އިމާރާތް ބާރުބޮޑު އަމީނީމަގުގައި ހުއްޓެއްކަމަކު، އެއިމާރާތުގެ ގޯތިތެރެ ހުންނަނީ ފުދޭވަރަކަށް އެތެރޭގައެވެ. މިއީ ފަހި ދުވަސް މިފަދަ ގޮތަކަށް ދިއުމަށް މެދުވެރިވި ސަބަބަކަށް ވެދާނެއެވެ. ރަނގަޅަށް މިދުވަހާއި ބެހޭގޮތުން އިސްތިހާރުކޮށް ކުދިންނަށް ފަހި ދުވަސް އޮތްކަން ނޭނގުން، މިއީވެސްވުން އެކަށީގެންވާކަމެކެވެ.\nވުމާއިއެކު ފެސާގެ މެމްބަރުންގެ ހިތުގައި މިއަނދާ ސުވާލަށް ޖަވާބުދާރީ ވާނީ ކިހިނަކުން ހެއްޔެވެ؟\n“ވާނެ މިކަން” މިއީ ފެސާގެ މެމްބަރުންނަށް ހުންނަވާ އެޑްވައިޒަރުންގެ ތިން މީހުންގެ ތެރެއިން އާދަމް ރުޝްދީ އެކުދިންގެ ހިތްވަރު އެލުވާލިއަނުދިނުމަށްޓަކައި އަބަދުވެސް ނަސޭހަތްތެރިވަމުން އޭނާ ދިން ޖަވާބެކެވެ.\nފެސާގެ މެމްބަރުންވެސް ރުޝްދީއަށް ތާއީދެވެ. ނަމަވެސް ފަހި ދުވަހަށް ވީގޮތް ލޮލުން ދެކި އަތުން ހިފާފައޮއްވާ ކުޑަކުދިންގެ ހަވީރަށް ބޮޑު “ފައުޖެއް” ގެނެސް އެކަން ކާމިޔާބު ކުރާނީ ކިހިނަކުންތޯ މިއީ އަނެއްކާވެސް އެކުދިންނަށް ބިރުހުރި ސުވާލެކެވެ. އެސުވާލަށް ޖަވާބުހޯދުމަށްޓަކައި އެކުދިން ދެންވިސްނީ އެފް.އީ ގައި ކިޔަވަމުންގެންދާ ދަރިވަރުންގެ މެދުގައި މިކަމާއިގުޅޭ ޙިޔާލު ހޯދުމެވެ. އެގޮތުން ފެސާއިން ނިންމީ އެފް.އީގެ ދަރިވަރުންނަށް އެފް.އީގެ މިއަހަރުގެ ތިންވަނަ ޢާއްމު ބައްދަލުވުމަކަށްދާށެވެ.\n3 މެއި ވީ ބުދަ ދުވަހުގެ މެންދުރުފަހު 2:00 ގައި އެފް.އީގެ އޮޑިޓޯރިއަމްގައި ބޭއްވި މިޢާއްމު ބައްދަލުވުމުގައި ފެސާގެ މެމްބަރުން ކުޑަކުދިންގެ ހަވީރާއި ބެހޭގޮތުން ދަރިވަރުންގެ މެދުގައި މިދުވަހަށް ކުރަން ހަމަޖެހިފައިވާ ކަންތައްތަކާއިމެދު ވާހަކަދެކެވި މަޝްވަރާކުރެވުނެވެ. ފުރަތަމަވެސް ފެސާގެ ރައީސާ، މާޝާ މުސްޠަފާ، ދަރިވަރުންގެ ކައިރީގައި އެހި ސުވާލަކީ މިދުވަސް ފާހަގަކުރަން އެއްބަސްތޯއެވެ. އޮޑިޓޯރިއަމްގައި ތިބި ދަރިވަރުންގެ ތެރެއިން ގާތްގަނޑަކަށް ހުރިހާ ކުދިން ކަހަލަ ގޮތަކަށް އަތްމައްޗަށް ނަގާ އެކަމާއި އެއްބަސްކަމުގައި ބުންޏެވެ. ދެން ވިސްނީ މިހަވީރާއި ގުޅޭނެ ތީމަކާއި ދޭތެރޭއެވެ. އެކި ވައްތަރުގެ ތީމްތަކުގެ ނަންތައް ކިއުނުއިރު އެތަނުން ފާސްވީ ފޯސީޒަންސްގެ ތެރެއިން “ސަމާ” ސީޒަނެވެ. އެއީ ޙަރަދުކުޑަވެފައި ރާއްޖޭގެ މާހައުލާއި، ރާއްޖޭގެ މޫސުމާއި ގުޅޭ ސީޒަނެއްކަމުންނެވެ.\n“އުފަލާ މަޖާ” ގެނަމުގައި މިކުޑަކުދިންގެ ހަވީރު 12 މެއި ވީ ހުކުރު ދުވަހުގެ 4:00 އިން 6:00 އަށް ބޭއްވުމަށް މިބައްދަލުމުގައި ހަމަޖެއްސިއެވެ. ބާއްވާނެ ތަންތޯއެވެ؟\nލޯމަރާލައި، ފުންނޭވައެއްލައިފާ އެފް.އީގެ ގޯތިތެރޭގައި ބޭއްވުމަށް ނިންމިއެވެ. ރަސްފަންނު އަދި އާޓިފިޝިއަލް ބީޗް ކަހަލަ ހާމައަށް އޮންނަ، މީހުން ޢާއްމުގޮތެއްގައި އެއްވާކަހަލަ ބޮޑު ސަރަހައްދަކު މިހަވީރު ބާއްވާކަށް ވަގުތެއްނެތެވެ. އެކަހަލަ ތަނަކަށް ދިއުމަށްޓަކައި ކުރަންޖެހޭ ޚަރަދުތައްވެސް ބޮޑެވެ. ޓެސްޓުވެސް މިއޮތީ ބޯވިލާގަނޑެއްހެން އޭގެ ވާރޭ އޮއްސާލަން ތައްޔާރުވެފައެވެ.\nއެފް.އީގެ ގޯތިތެރޭގައި މިކަން ބާއްވަނީނަމަ ވަރަށް ގިނަ އިޝްތިހާރު ކުރުންތަކެއް ރާވަން ޖެހޭނެކަން ދަރިވަރުންނަށް ވަރަށް ރަނގަޅަށް އިނގެއެވެ. މިގޮތުން އިސްތިހާރުގެ ކަންތައް ކުރުމަށްޓަކައި ފެސާގެ މިހާރުގެ ލޯގޯ ފަރުމާކުރި އެލޯގޯގެ ވެރިފަރާތް، 2017 ބެޗްލަރސް އޮފް އެޑިއުކޭޝަން ޕްރައިމަރީ ކޯހުގައި ކިޔަވަމުން އަންނަ ދަރިވަރު ފާތިމަތު ސަނާ، އަނެއްކާވެސް މިހަރަކާތާއި ގުޅުން ހުރި ލޮލުގައި-އަޅާގަންނަ ކަހަލަ ރީތި ޕޯސްޓަރެއް ފަރުމާކުރިއެވެ.\nއެގޮތުން މިޔުނިވަރސިޓީއާއި އެފް.އީގެ އިސްވެރިންނަށާއި އެމް.އެން.ޔޫ.އެސް.ޔޫގެ އެކި ގޮފިތަކުގެ މެމްބަރުންނަށާއި މާލޭގެ އެކި ސްކޫލްތަކަށް މިޕޯސްޓަރު ހިމެނޭ ގޮތަށް ދަޢުވަތު ކާޑުތައް ހަދާ ފޮނުވިއެވެ. މީގެ އިތުރުން “އުފަލާއި މަޖާ” ގެ ޕޯސްޓަރުތައް އެކި ސަރަހައްދުތަކުގައި ހިއްޕުމާއި ސޯޝަލް މީޑިއާގައި ވަރަށް ބާރަށް ކުރިއަށް މިއިޝްތިހާރުތައް ޕޯސްޓްކޮށް ފަތުރަމުން ދިޔައެވެ.\nމިހަވީރުގައި ކުޑަކުދިން ޝަޢުޤުވެރިވާނެފަދަ ތަފާތު މަޖާ ކުޅިވަރުތައް ކުޅޭ ޖުމްލަ 8 ސްޓޯލެއް ހިމެނުމަށް ހަމަޖެހިފައިވެއެވެ. މީގެ ތެރޭގައި ކުލަޖެއްސުމާއި، މިއުޒިކަލް ޗެއަރ ކުޅުމާއި، މަސްބޭނުން ފަދަ ކުޑަކުދިން ގަޔާވާނެ ކަހަލަ ކުޅިވަރުތައް ހިމެނުމަށްވަނީ ރޭވިފައެވެ. އެންމެ ޑިމާންޑް ބޮޑު ހީނާއަޅާދިނުމާއި ފޭސްޕެއިންޓްކުރުން ފަދަ ކަންކަމަކީ ވޭތުވެދިޔަ އެމް.އެން.ޔޫ އިން ބޭއްވި ގިނަ ހަރަކާތްތަކުގައިވެސް ޢާއްމުކޮށް ވަރަށް ބާރަށްކުރިއަށް ހިނގާދިޔަ ދެކަންތައްކަމުން މިފަހަރުވެސް ހީނާ އެޅުމާއި ފޭސް ޕެއިންޓިންގ ހިމެނުމަށް ހަމަޖެހުނެވެ.\nމީގެ އިތުރުން ސްޓޭޖް ޙަރަކާތްތަކާއި ކެންޓީނުގެ ޙިދުމަތްދިނުމަށްވަނީ ނިންމާފައެވެ. ކެންޓީނުގައި ވިއްކަން ބަހައްޓާނެ ކައިބޯތަކެތި ހެދުމުގައި އިސްކަންދެވިފައިވަނީ ވީހާވެސް ބޮޑަށް ކުޑަކުދިންނަށް ކަމުދާނެފަދަ ލުއިކާނާ ފޯރުކޮށްދިނުމެވެ. މީގެ ތެރޭގައި މާޝްމެލޯ، ހެދިކާ، އައިސްކްރީމް، ސޮސެޖްފަދަ ބާވަތްތައް ތައްޔާރުކުރުމަށްވަނީ ރޭވިފައެވެ.\nދެން އައި އެންމެ ބޮޑު އެއްކަމަކީ މުޅި އެފް.އީގެ ގޯތިތެރެ އެއްކޮށް ޒީނަތްތެރިކުރުމަށް ކުރަންޖެހޭ ހުރިހާ ކަމެއް ކުރުމެވެ. އެގޮތުން 11 މެއި ވީ ބުރާސްފަތި ދުވަހު ހެނދުނު 11:00 އިން ފެށިގެން ކުދިންގެ ކްލާސްތައް އޮތެއްކަމަކު އެކުދިންގެ ކްލާސްތައް ނުގެއްލޭ ގޮތަށް އެކުއްޖަކަށް ވަގުތު ދެވުން ވަރަކުންވަނީ އެކަމާއި ގުޅުންހުރި ވަރަށް ގިނަ މަސައްކަތްތަކެއް ކޮށްފައެވެ. އެކި ކުދިންކުރީ އެކި މަސައްކަތެވެ. އެއްބަޔަކު ފުއްޕާހަން ފުއްޕިއިރު އަނެއްބަޔަކު ބޮޑު ދެ ރުކެއް ހެދުމަށް އޮޅުލާ ޝަހީދުވިއެވެ. އެއްބަޔަކު ފޮޓޯ ބޫތަށް ބޭނުންވާ ސާމާނުތައް ހެދިއިރު ހަމައެފަދައިން ދެންތިބި ކުދިންވެސް އެކުދިންގެ އަމިއްލަ ސްޓޯލްތަކާއިގެން މަޝްޢޫލުވެ އުޅުނެވެ.\nޖެހިގެންއައި 12 މެއި ވީ ހުކުރު ދުވަހުގެ ހެނދުނު މިހަވީރަށް ކުރަންހުރި ހުރިހާ މަސައްކަތްތަކެއް އެކީ އެކައްޗަކަށް ނިންމާލުން އޮތެވެ. އެގޮތުން އެދުވަހުގެ ހެނދުނު 8:00 އިން ފެށިގެން އެފް.އީގެ ގޯތިތެރެ ޒީނަތްތެރިކުރުމުގެ މަސައްކަތްކުރުމަށް ގިނަކުދިންތަކެއްވަނީ ހާޒިރުވެފައެވެ. އެކުދިންގެ މަސައްކަތް ވަރަށް ޝަޢުޤުވެރިކަމާއިއެކު ކުރިކަން މިއީ ވަރަށް އުފަލާއިއެކު ފާހަގަކޮށްލާ ކަމެކެވެ. ގަޑިން 11:30 ގައި ހުކުރު ވަގުތަށް މެދުކަނޑާލުމަށްފަހު އަނެއްކާވެސް ދެން މަސައްކަތްފެށީ މެންދުރު 1:30 ގައެވެ.\n1:30 އިން ފެށިގެން ކުރި މަސައްކަތް ނިމުމަކާއި ހަމައަށް އައިއިރު 4:00 އަށް ވެއްޖެއެވެ. ތެޅި ތެޅި އޮތް ހިތަކާއިއެކު އެންމެންވެސް ތިބީ ކުޑަކުދިންތަކާއި އެކުދިންގެ ބެލެނިވެރިން އަންނާނެ ވަގުތަކަށް އިންތިޒާރު ކޮށްކޮށެވެ. އޭރުވެސް ދެތިން ކުޑަކުދިންތަކެއް އެފް.އީގެ ގޯތި ތެރެއަށް ވަދެ އުޅުނެވެ.\nމޯލްޑިވްސް ނޭޝަނަލް ޔުނިވަރސިޓީ (އެމް.އެން.ޔޫ)ގެ ވައިސް ޗާންސެލަރ، ޑރ. ޢަލީ ފަވާޒް ޝަރީފް ވަޑައިގެން ދެފަރާތުން ކަފައިލެއްވި ރިބަންކޮޅާއިއެކު މިމުނާސަބާތް ފެއްޓިގެން ދިއައެވެ. އެއަށްފަހު އެބޭފުޅާއާއި ފެކަލްޓީ އޮފް އެޑިއުކޭޝަންގެ ޑީން، ޝާމިލާ ޢަބްދުﷲ އާއި އަދި އެވަގުތު އައި ލޯބިލޯބި މައުސޫމް ކުޑަކުދިންތަކަކާއިއެކު ދުވަހާއި ގުޅޭ ހާއްސަ ކޭކެއްވެސް ފެޅުއްވިއެވެ. އެއިމާރާތުގެ މައި ގޭޓު އިނީ ރަށްދެބައި މަގުގައިކަމުން އިރުއިރުކޮޅުން އެތަނާއި ދިމައަށް ކުދިންތަކަށް ނަޒަރު ހިންގެނީ ވަކި ވަރަކަށްނޫނެވެ.\nނަމަވެސް އުފާވެރިކަން ހުއްޓެވެ. ފަހަރަކު ބަޔަކު، ފަހަރަކު ބަޔަކު އެމީހުންގެ ދަރިންނާއި އެމީހުންގެ ކުޑަ ކޮއްކޮއިން ގޮވައިގެން އެގޭޓުން އައިސް ވަންނަތަން ފެނުނެވެ. ސްޓޯލްތަކުގެ ކުޅިވަރުތައް ފެށިގެން ދިއައީ އެހިސާބުންނެވެ.\n4:00 އިން ފެށިގެން ގާތްގަނޑަކަށް 5:00 އަށް ކައިރިވެފައިވާއިރު މުޅި ގޯތިތެރެ އެއްކޮށް އޮތީ ފުރިފައިވާ ކަހަލަ ގޮތަކަށެވެ. ކުޅިވަރާއި މަޖަލުގައި ކުޑަކުދިން އެކުދިންގެ ދުވަސް ފާހަގަކުރަމުންދާ މަންޒަރަކީ ބަލާލަން ފަސޭހަ ހިތަށް ހިތްހަމަޖެހުން ގެނުވައިދޭ މަންޒަރުތަކެކެވެ. އެފް.އީގެ ދަރިވަރުން ދިއައީ ވަރަށް ކާމިޔާބުކަމާއިއެކު އެކުޑަކުދިންނަށް މުނިފޫހިފިލުވާދެމުންނެވެ.\nމިގޮތުން އެންމެ ހިނގާލި ޙަރަކާތްތަކަށް ބަލާއިރު ޖަނަވަރީ 2017ގެ ޕްރައިމަރީ ބެޗުން ތައްޔާރުކުރި “ހިޓް ދަ މިނިއަން” ކިޔާ ސްޕަންޖް ޖެހުމުގެ ކުޅިވަރަކީ ކުދިންނަށް ވަރަށް މަޖާވި ކުޅިވަރެކެވެ. ފުޅިމަދު ބޯޑަކުން ހެދި ބޮޑު ބިޔަ މިނިއަން އެއްގެ ލޯކަފާލައި، އޭގެތެރެއިން މޫނު ފެންނަ ގޮތަށް، މިކުޅިވަރަށް އެހީތެރިވެދިން ޖަނަވަރީ 2017ގެ ސެކަންޑަރީ ބެޗުގެ ޢަބްދުﷲ ޝަފީޢު ހަސަން ބުނެފައިވަނީ ޝަފީޢުގެ މޫނަށް ސްޕަންޖާއި ފެން އަޅާފައިވާ ފުއްޕާހަން ޖަހައިފައިވާވަރު ބުނަންވެސް ނޭނގޭހާ ގިނަ އަދަދެއްގެ ކުޑަކުދިންތަކެއް މިކުޅިވަރުގައި ބައިވެރިވިކަމަށެވެ.\nދެން އެންމެ ހިނގާލި އެއް ސްޓޯލަކީ ޖަނަވަރީ 2017ގެ ސެކަންޑަރީ ބެޗުން ތައްޔާރުކުރި މަސްބާނާ ސްޓޯލެވެ. އެބެޗުގެ ފަރާތުން މަރިޔަމް އާމާލް އަދްނާން ބުނެފައިވަނީ އޭނާގެ ކްލާސް ކުދިންނާއިއެކު A4 ސައިޒްގެ އެކި ކުލަކުލައިގެ ގަނޑުން 200 އަށް ވުރެން ގިނަ މަސްތަކެއް ހަދާފައިވާކަމަށެވެ. އިރުއޮއްސި 6:00 އަށް ގާތްކުރިއިރު އެބެޗުން ނޫކުލައިގެ ފޮތިގަނޑަކުން ހެދި ކަނޑަކު މަހެއްނެތެވެ. މަސްތައްވަނީ ބާނާ އެއްކޮށް ހުސްކޮށްލާފައެވެ.\nގާތްގަނޑަކަށް ހުރިހާ ސްޓޯލްތަކެއްގެ ކުޅިވަރުތަކުގައި އެތަނަށް އައި ގިނަ ކުޑަކުދިންތަކެއް ޝާމިލުވެފައިވެއެވެ. އޭގެ ތެރެއިން މިއުޒިކަލް ޗެއަރ އާއި، ކުލަ ޖެއްސުމާއި، ފޭސް ޕެއިންޓްކުރުމުގައި ހުރިހާ ކުދިން ކަހަލައިން ބައިވެރިވިއެވެ. އަދި ޚާއްސަކޮށް އަމިއްލައަށް އިސްނަގައިގެން ވަރަށް ގިނަ ކުޑަކުދިންތަކެއް ސްޓޭޖް މައްޗަށް އަރައި ލަވައާއި މަދަހައާއި ވާހަކަ ކިޔާދީ އެކުދިންގެ ހުރި ހުނަރުތައް ވަނީ ދައްކާލައިފައެވެ.\nއަތުގައި ހީނާ އެޅުން މިއީ ނުބުނެ ދޫކޮށްލާވަރަށްވުރެން މާ މަޝްހޫރު އަދި އެންމެ ރަނގަޅަށް މިހަވީރުގައި ހިނގި ސްޓޯލެކެވެ. މިއީ އެއްވެސް ބަޔަކު ހައިރާންވާވަރުގެ ވާހަކައެއްވެސް ނޫނެވެ. މި ސްޓޯލްގައި މުޅިންވެސް ތިބީ ހީނާ ކުރެހުމަށް ވަރަށް ޝަޢުޤުވެރިކަން ހުރި ކުޅަދާނަ4ދަރިވަރުންނެވެ. ކުޑަކުދިންގެ އިތުރުން އެކުދިންނާއި އެއްކޮށްއައި ބޮޑެތި މީހުންގެ އަތްތަކުގައާއި އިނގިލިތަކުގައި ހީނާ އަޅާ ފަރުމާކުރަމުން މިއައި ސްޓޯލަކީ ވަރަށް ބޮޑަށް ކިއުގަ ޖެހިފައި އޮތް މަޝްހޫރު ސްޓޯލެކެވެ.\nކެންޓީނުގެ ވާހަކަ އަދި އަމުދުން ކޮންމެހެންވެސް އެބަ ދައްކަން ޖެހެއެވެ. (ބެޗެލަރސް އޮފް އެޑިއުކޭޝަން ޕްރައިމަރީ 2015) ގެ ދަރިވަރުން މިކެންޓީންގައި ތައްޔާރުކުރި ކަފަލޮލީ، ޕޮޕްކޯން، ހެދިކާ، ޖޫސް ޕެކެޓް، މައިލޯ ޕެކެޓް، އައިސްކްރީމް، މާޝްމެލޯ، ސޮސެޖް އަދި ފެންފުޅި ހީވެސް ނުކުރާހާ ހެޔޮ އަގުގައި ލިބެން ހުއްޓެވެ. އެކުދިން ހަދާފައިވާ ހެދިކާއާއި ފިހުނު ސޮސެޖުގެ ތާޒާކަމާއި މީރުކަމުގެ ވާހަކަ ބުނެދެންވެސް ނޭނގުނެވެ.\nކޮންމެއަކަސް އެފް.އީ އިން ވަރަށް ކުލަގަދަކޮށް “އުފަލާ މަޖާ” ގެނަމުގައި ބޭއްވި މިކުޑަކުދިންގެ ހަވީރު ވަރަށް އުފަލާއި މަޖާކޮށް ނިންމާލައިފިއެވެ. ފެސާގެ ރައީސާ މާޝާ ވިދާޅުވީ އެފް.އީގެ ދަރިވަރުންނާއި ނުލައި މިހަރަކާތް މިހާފުރިހަމަކޮށް ނުދާނެކަމަށެވެ. އަދި ކުދިންގެ ފަރާތުން ލިބުން ފުރިހަމަ އެއްބާރުލުމާއި ތަރުހީބަށް އޭނާވަނީ ތަޢުރީފުކޮށް ޝުކުރުއަދާކޮށްފައެވެ. އެފް.އީގެ ހުރިހާ ދަރިވަރުންވެސް ބުނެފައިވަނީ ހީވެސް ނުކުރާހާ ކާމިޔާބުކަމާއިއެކު މިޙަރަކާތް ނިމިގެންދިޔައީ އެކުދިންނަށް ވަރަށްވެސް ހިތްހަމަޖެހޭ ކަހަލަ ގޮތަކަށެވެ.\nނިންމާލަމުންވެސް ފެސާގެ މެމްބަރުންގެ ފަރާތުން މިޙަރަކާތުގައި ބައިވެރިވި އެފް.އީގެ ހުރިހާ ދަރިވަރުންނަށާއި، މޯލްޑިވްސް ނޭޝަނަލް ޔުނިވަރސިޓީ ސްޓޫޑެންޓް ޔޫނިއަން (އެމް.އެން.ޔޫ.އެސް.ޔޫ) އަށާއި، މާލީގޮތުން އެހީތެރިކަން ފޯރުކޮށްދެއްވި މުއައްސަސާތަކަށާއި އަދި ޙަލީލް ސަރއަށް ފަށްފަށުން ޝުކުރުދަންނަވަމެވެ. އަދި މިހަވީރަށް ނާދެވުނު ކަމުގައި ވިއަސް މިޙަރަކާތުގެ ހުރިހާ ކަމެއްވެސް ދުރާއި ގާތުން ބައްލަވަމުން، އެފް.އީގެ ދަރިވަރުންނަށް ނަސޭހަތްދީ، ހިތްވަރާއި އެހީތެރިކަން ދެމުން ދިޔަ ފެސާގެ2އެޑްވައިޒަރުން، އާދަމް ރުޝްދީ އަދި އަރުޝަދު އަޝްރަފަށް ފެސާ މެމްބަރުންގެ ނަމުގައާއި މިކަމުގައި މަޝްޢޫލުވި އެފް.އީގެ ހުރިހާ ދަރިވަރުންގެ ނަމުގައި ނުހަނު އިޙްލާސްތެރިކަމާއިއެކު ޝުކުރުދަންނަމެވެ.\nއަޅުގަނޑުގެ ދުޢާއަކީ އަޅުގަނޑުމެން އެންމެންނަކީ މިފަދަ ޙަރަކާތްތަކަކީ ކުދިންގެ މެދުގައި އެއްބައިވަންތަކަން ދަމަހައްޓާނެފަދަ ޙަރަކާތްތަކެއްކަމުގައިވުމާއި އަޅުގަނޑުމެން .އެންމެންނަކީ ކުޑަކުދިންދެކެ އަބަދުވެސް ލޯބިވާ ދަރިވަރުންތަކެއްކަމުގައިވުމެވެ. އާމީން\nClick to share on Facebook (Opens in new window)Click to share on Twitter (Opens in new window)Click to share on Viber (Opens in new window)Click to share on Pinterest (Opens in new window)Click to share on LinkedIn (Opens in new window)Click to print (Opens in new window)Click to email this toafriend (Opens in new window)\tMay 14, 2017


London Bridge gohvaalan ulhunee Pakistan gai kurin ulhunu meeheh\nހަށިގަނޑު ގޮއްވާލައިގެން ހަމަލާދޭން އުޅުނު އުސްމާން\nލަންޑަން ބްރިޖު ގޮއްވާލަން އުޅުނީ ޕާކިސްތާނުގައި ކުރިން އުޅުނު މީހެއް\nލަންޑަން ބުރިޖުގައި ހަށިގަނޑު ގޮއްވާލައިގެން އިއްޔެ ހަމަލާދޭން އުޅުނު މީހާއަކީ ކާކުކަން ދެނެގަނެވިފައިވާ ކަމަށް އިނގިރޭސިވިލާތުގެ ފުލުހުން ބުނެފި އެވެ. އެގޮތުން ހަމަލާދޭން މަސައްކަތްކުރީ އުމުރުން 28 އަހަރުގެ އުސްމާން ހާން ކިޔާ މީހެއް ކަމަށްވެ އެވެ.\nފުލުހުންނާއި ހަވާލާދީ ނޫސްތަކުގައި ބުނެފައިވަނީ އެމީހާގެ ޒުވާން އުމުރު ހޭދަކޮށްފައިވަނީ ޕާކިސްތާނުގައި ކަމަށެވެ. ޕާކިސްތާނަކީ ޓެރަރިސްޓުން ތަމްރީން ކުރާ ގައުމެއް ކަމަށް ހުޅަނގުގެ ބައެއް ގައުމުތަކުން ލޭބަލް ކުރާ ގައުމެކެވެ.\nއުސްމާން ހިމެނޭހެން 2010 ވަނަ އަހަރުގެ ތެރޭގައި އިތުރު 8 މީހަކު ވަނީ ޓެރަރިސްޓް ހަމަލާއެއް ލަންޑަނަށް ދޭން އުޅުނު ކަމުގެ ތުހުމަތުގައި މީގެކުރިން ހައްޔަރުކޮށްފައި ކަމަށްވެސް އިނގިރޭސި ފުލުހުން ބުނެ އެވެ. އެގޮތުން 2012 ވަނަ އަހަރުގެ ތެރޭގައި އޭނާގެ މައްޗަށް ޓެރަރިޒަމްގެ ކުށް ސާބިތުވެ ޖަލު ހުކެމެއް އިއްވިއިރު މިދިޔަ އަހަރުގެ ތެރޭގައި އޭނާ މިނިވަންކޮށްފައި ވަނީ ފައިގާ ޓެގް އެޅުވުމަށް ފަހު ކަމަށްވެ އެވެ.\nއިއްޔެ ލަންޑަނު ގަޑިން 13:16 ހާއިރު ވަނީ ލަންޑަން ބްރިޖްގައި ގިނަ ބަޔަކަށް ވަޅިން ހަމަލާ ދީފަ އެވެ. މިހަމަލާގައި ގިނަ ބަޔަކު ޒަހަމްވެފައިވާ ކަމަށް ލަންޑަން ފުލުހުން ފާހަގަކޮށްފައިވެ އެވެ.\nލަންޑަން ފުލުހުން ވަނީ މިހާދިސާ ހިނގުމާ އެކު އެސަރަހައްދަށް ގޮސް އެމީހާގެ ގަޔަށް ބަޑި ޖަހާފައިވާ ކަމަށެވެ. ބަޑި ޖަހަން ޖެހުނީ އޭނާ ހަށިގަނޑު ގޮއްވާލައިގެން ހަމަލާއެއް ދިނުމަށް މަސައްކަތް ކުރުމުން ކަމަށްވެސް ލަންޑަން ފުލުހުން ބުނެ އެވެ. އަދި އެމީހާ ވަނީ އެތަނަށް މަރުވެފަ އެވެ.\nލަންޑަން ބުރިޖުގައި އިއްޔެ ހިނގި ހާދިސާގައި ދިވެއްސަކަށް އެއްވެސް އަނިޔާއެއް ލިބުނު ކަމުގެ އެއްވެސް މައުލޫމާތެއް ލިބިފައި ނުވާ ކަމަށް އިނގިރޭސި ވިލާތުގައި ހުންނަ ދިވެހި އެންބަސީން ވަނީ ބުނެފަ އެވެ.


Addu gai fen kulhi kulhevynee vaki sarahadhu thakeh gai: Council | Mihaaru\nއައްޑޫގައި ފެންކުޅި ކުޅެވޭނީ ވަކި ސަރަހައްދުތަކެއްގައި: ކައުންސިލް\nބަޔަކު ފެން ކުޅި ކުޅެނީ: އައްޑޫގައި ފެން ކުޅި ކުޅެވޭނީ ކައުންސިލުން ކަނޑައަޅާ ސަރަހައްދުތަކެއްގައި އެކަނި -- ފޮޓޯ/ މިހާރު\n03 ޖޫން 2019 - 19:27\nއައްޑޫ ސިޓީ ކައުންސިލުން މިއަދު ނެރުނު ބަޔާނެއްގައިވަނީ ވޭތުވެދިޔަ އަހަރުތަކުގައި އައްޑޫގައި ފެން ކުޅި ކުޅުމުގެ ތެރޭގައި ނޭދެވޭ ބައެއް ކަންކަން ހިނގާފައިވާ ކަމަށެވެ. އެހެންވެ މި އަހަރުގެ ފިތުރު އީދުން ފެށިގެން އައްޑޫގައި ފެންކުޅި ކުޅެވޭނެ ސަރަހައްދުތައް ކައުންސިލުން ކަނޑައެޅީ ކަމަށް އެ އިއުލާނުގައިވެ އެވެ.\nއެގޮތުން އައްޑޫގެ ކޮންމެ ރަށެއްގައި ވެސް ފެންކުޅި ކުޅެވޭނެ ވަކި ސަރަހައްދެއް އެ އިއުލާނުގައި ކަނޑައަޅާފައިވެ އެވެ. އެ އިއުލާނުގައިވާ ގޮތުން ފެންކުޅި ކުޅުން ހުއްދަ ސަރަހައްދުތަކަކީ ހިތަދޫ ބަނދަރުގެ ފަތާ ސަރަހައްދާއި މަރަދޫ ކުޑަކުދިންގެ ޕާކާއި މަރަދޫފޭދޫގެ ރަށިކެޑެ ކިޔާ ސަރަހައްދުގެ އިތުރުން ފޭދޫ ބަނދަރުގެ އުތުރު ފަރާތު ފަސްގަނޑާއި ހުޅުދޫގެ ބޮމާ ފަންނު ޕާކް ސަރަހައްދާއި އެރަށު ފެން ޕްލާންޓްގެ އިތުރުމަތީ ޕާކް ސަރަހައްދުގެ އިތުރުން މީދޫގެ އީދި ގަމޫލުގަ އެވެ.\nއެހެންވެ، އެ ސަރަހައްދުތައް ފިޔަވައި، އައްޑޫގެ އެހެން އެއްވެސް ތަނެއްގައި ފެން ކުޅި ކުޅުމަކީ މަނާ ކަމެއް ކަމަށް އަންގާ ކަމަށް އެ އިއުލާނުގައިވެ އެވެ.\nއައްޑޫ އީދު އައްޑޫ ސިޓީ ކައުންސިލް ފިތުރު އީދު\nމިކަމުގަ ފުލުހުންނައް ކުރާ އިލްތިމާސްއެއްގެ ގޮތުގަ ދަންނަވާލަންޖެހެނީ މާލޭގަ ފެންނަހާބައެއްގެ ގަޔައް ކުލަޖަހަމުން ދުވާ ޕާޓޭގްރޫޕް ހުއްޓުވާދޭށޭ. ތަޅާފޮޅުމަކައް ބަދަލުވެ ބަޔަކައް އަނިޔާތަކެއްވުމުގެކުރިން.\nމިއީ އިންޑިއާގެ ކުލަ ޖަހާ އީދު ރާއްޖޭގައި ފެތުރެމުންދާ ހަލުވިކަމުގެ މިސާލެއް. މިއީ އެމީހުން އަބަދުވެސް ފާހަގަކުރާ އީދެއް. އަހަރުމެންގެ ސަގާފަތާ ނުގުޅޭ ކަމެއް. މިއީ ދިވެހިވަންތަ ގޮތެއްނޫން ދިވެހިންގެ ސަގާފަތާ ގުޅޭ އެއްޗެއް ނޫން އަދި މުސްލިމުންތެރޭ ގެންނަން މާ ރީތިކަމެއްވެސް ނޫން.\nމުސްލިމުންގެ ޢީދު ދުވަހު ދުނިޔޭގައ ފެނަށް ޖެހިފައިވާ އެތަށް ބަޔަކަށް ކުރެވޭ މަލާމާތެއް ތީ... ސަގާފަތަކަސް ގޯސް ވާނީ ގޯހަށް. އިސްރާފު ކުރުމެއް ނުވޭ\nފެންކުޅިއަކީ އީދު ދުވަހު ކުޅޭ އެއްޗެއް ނޫން. އަހަރެމެންގެ ކާބަފައިން ފެންކުޅި ކުޅުނީ އަތަ ނަކަތުން3ވަނަ ދުވަހު. މިހާރު މިކުޅެނީ ފެންކުޅިއެއް ނޫން. ކުލަޖެހުން އޮންނަނީ. މަގުމަތިން ފެންނަހާ ބަޔަކަށް ޖެއްސުންކޮށް ފުރައްސާރަ ކުރުމެއްގެ ގޮތުގައި ސިފަވަނީ.\nއާޓިކަލްގަ އޮތް ފޮޓޯއަށް ބައްލަވާ. މިއީ ފެންކުޅިތޯ ނުވަތަ މީހުންނަށް ގޯނާ ނުވަތަ ޖެއްސުންކުރުން ނުވަތަ ފޮށުމެއްނޫންތޯ؟ މަގު މަތިން ހިނގާފަ ދާ އަންހެން ކުއްޖެއްގެ ގަޔަށް އޭނަގެ ރުހުމަކާ ނުލާ ފިރިހެނަކު ފެންޖަހާ ތެންމާލާތަން ފެންނަނީ. އަންހެނުންނާ މިގޮތަށް ފެންކުޅީގެ ނަމުގެ ބެހުން މިއީ ކިހާ ގޯސްކަމެއް. އަދި ހާއްސަ ގޮތެއްގައި މާތްވެގެންވާ އިސްލާމީ އީދު ދުވަހެއްގައި. އެއްވެސް ގޮތަކަށް ފެން ޖެހުމާ ކުލަޖެހުން މަނާކުރަންވީ. ފެންވެސް އިސްރާފުމިކުރެވެނީ.\nމިއީ ޤައުމީ ކުޅިވަރު ކަލަންޑަރަށް ލާންޖެހޭވަރު ކަމަކަށް ވަނީތާ! އެހެންޏާފަހެ\nތީ ކޮންވައްތަރު ހުންނަނީ. ސަކަރާތް\nއެކަމު ވާރޭ ވެހޭނަމަ ކޮންމެ ތަނެއްގަވެސް އޮންނާނީ ފެންކުޅި ކުޅެވިފައި.\nމާލެ އަދި ހުޅުމާލޭގައިވެސް ތިޔަފަދަ ގަވާއިދެއްހަދާ އެނޫންތަންތާ ފެންކުޅި ކުޅުން މުޅިންމަނާކޮށް އަދި ހަރުދަނާކަމާއެކު މި ގަވާއިދު ތަންފީޒުކުރަންޖެހޭ. ކަމާނުބެހޭ މީހުންގަޔަށް ކުލަޔާފެންޖެހުމުން ވަރަށް ބޮޑެތި މައްސަލަ ދިމާވޭ.\nعيدمبارك. ފެންކުޅިވެސް މިހާރު މޮޑަރން ވެގެން ގޮސް އޭގެ އާދަކާދަ ގެއްލި އެހެން ފަތްތަރަކަށް ވެއްޓިފައިވާތީ ފެންނަނީ. މިހާރު ފެނަށް ކުލަ އަޅައިގެން ފެންބަޑި ބޭނުންކޮށް މަގުމަތިން ދާހާ ބަޔަކަށް އެއިން "ހަމަލާ" ދެމުން ދާތަން ފެންނަނީ. ސިޓީކައުންސިލުގެ ނިންމުން ތަންފީޒު ކުރެވިއްޖެނަމަ ކިތަންމެހާ ވެސް ރަނގަޅު. ސައިކަލުގައި ފެންބަޑި ހިފައިގެން ދަމުންވެސް ފެންޖަހާ ގުރޫޕް އުޅޭ. ސަގާފީ ގޮތުން ރާއްޖޭގައި ފެންކުޅި އޮންނަނީ ކޮން މޫސުމެއްގަބާ! އީދިބޮލަށްގޮން!


Electronic Loleh Beynun Koggen Loafan Meehunnah Fenumuge Ummeedhu އިލެކްޓްރޯނިކް ލޮލެއް ބޭނުންކޮށްގެން ލޯފަން މީހުންނަށް ފެނުމުގެ އުންމީދު – Huvadhoo News Electronic Loleh Beynun Koggen Loafan Meehunnah Fenumuge Ummeedhu Huvadhoo News\nއިލެކްޓްރޯނިކް ލޮލެއް ބޭނުންކޮށްގެން ލޯފަން މީހުންނަށް ފެނުމުގެ އުންމީދު\nއަލަށް އީޖާދުކުރެވުނު އިލެކްޓްރޯނިކް ލޮލެއް ބޭނުންކޮށްގެން ލޯފަން މީހުންނަށް ފެނުމުގެ އުންމީދު އާވެއްޖެއެވެ.\nޔުނިވަރސިޓީ އޮފް ސިޑްނީއާއި ޔުނިވަރސިޓީ އޮފް ސައުތު ވޭލްސް ރިސާރޗް ޓީމަކުން އުފެއްދި މި އިލެކްޓްރޯނިކް ލޯތައް، (ފޮއެނިކްސް 99) ލައްވަން ޖެހެނީ އިންސާނުންގެ ލޮލުގެ ރެޓިނާއަށެވެ. މިއީ ކުޑަކުޑަ ޗިޕެއް ގޮތަށް އޮންނަ ލޮލެކެވެ. އޭތި ގުޅުވާފައި އިންނާނީ އައިނުގައި އިންނަ ކެމެރާއަކާއެވެ. އޭގެ ސަބަބުން ލޯފަން މީހުންނަށް ފެންނާނެއެވެ.\nރިސާޗް ޓީމުން ހާމަކުރި ގޮތުގައި އަލަށް އުފެއްދި މިލޯ ޓެސްޓުކޮށްފައިވަނީ ކަންބަޅިތަކެއް ބޭނުންކޮށްގެންނެވެ. މިކުޑަ ކަންބަޅިތައް އިލެކްޓްރޯނިކް ލޮލުގެ އެހީގައި ތިން މަސްދުވަސް ހޭދަކުރިއެވެ. މި ލޯ ހަރުކޮށްފައިއިވަނީ ކަންބަޅީގެ ލޮލުގެ ރެޓީނާގެ ފަހަތުގައެވެ. އަދި އޭގެ ސަބަބުން ކަންބަޅިތަކަށް އެއްވެސް ދަތި އުދަގޫކަމެއް ދިމާވެފައި ނުވާތީ މިހާރު މިލޯތައް އިންސާނުންނަށް ޓެސްޓުކުރުމަށް ވަނީ ނިންމާފައެވެ.\nއެޓީމުން ހާމަކުރި ގޮތުގައި މިލޯ މަސައްކަތްކުރާނީ އިންސާނުންގެ ލޮލުގައި އަޅާފައި އިންނަ އައިނުގައި ހުންނަ ކެމެރާއާއި ގުޅިފައި އިންނަ ޗިޕް އިންސާނުންގެ ލޮލުގެ ރެޓިނާއަށް ލެއްވުމުން ކަމަށެވެ.\nމި ޓީމުގައި ހިމެނޭ ޔުނިވަރސިޓީ އޮފް ސިޑްނީގެ ބަޔޯކެމިކަލް ސްކޫލްގެ ބަޔޯ މެޑިކަލް އިންޖިނޭރެއްކަމުގައިވާ ސަމުއެލް އެގެންބާގަރ ވިދާޅުވަނީ އިލެކްޓްރޯނިކް މިލޮލުގެ ސަބަބުން އިންސާނާގެ ލޮލުގެ ވަށައިގެންވާ ޓިޝޫތަކަށް އަސަރުނުކުރާނެ ކަމަށެވެ. އެހެންކަމުން އަހަރުތަކެއް ވަންދެން ލޮލުގެ ރެޓިނާގައި ލައްވާފައިވާ ޗިޕު މައްސަލަނުޖެހި ހުންނާނެ ކަމަށެވެ.


SunOnline: COVID19 aa dhekolhah sarukaarun alhaa fiyavalhu thakah majileehuge shukuru\nކޮވިޑް19 އާ ދެކޮޅަށް ސަރުކާރުން އަޅާ ފިޔަވަޅުތަކަށް މަޖިލީހުގެ ޝުކުރު\nޝަފްނާ ހުސައިން 30 Mar 2020, 17:36\nރާއްޖޭގައި ކޮވިޑް19 އިތުރަށް ފެތުރުނަ ނުދިނުމަށްޓަކައި ސަރުކާރުން އަޅަމުން އަންނަ ފިޔަވަޅުތަކަށް ތައުރީފުކޮށް، ރައްޔިތުންގެ މަޖިލީހުގެ ރައީސް މުހައްމަދު ނަޝީދު ސަރުކާރަށް ޝުކުރު އަދާކުރައްވައިފިއެވެ.\nއޮންލައިންކޮށް މިއަދު ކުރިއަށް ދިޔަ މަޖިލީހުގެ ޖަލްސާ ފައްޓަވައިދެއްވުމަށްފަހު ނަޝީދު ދެއްކެވި ވާހަކައިފުޅުގައި ވިދާޅުވީ މުޅި ދުނިޔެ އާއި ރާއްޖެ ވެސް މިވަގުތު އޮތީ ކޮވިޑް19ގެ ކަޅު ވިލާގަނޑުގެ ދަށުގައި ކަމަށާއި، ރޯގާގެ ސަބަބުން މުޅި ދުނިޔެ އޮތީ ކަންބޮޑުވުމެއްގެ ތެރޭގައި ކަމަށެވެ.\nނަޝީދު ވަނީ ކޮވިޑް19 އާ ދެކޮޅަށް މަސައްކަތް ކުރަމުން އަންނަ އެންމެހާ ފަރާތްތަކަށް ޝުކުރު އަދާކުރައްވައިފައެވެ. އަދި ވަކިން ހާއްސަކޮށް ރައީސް އިބްރާހިމް މުހައްމަދު ސޯލިހަށް ވަރަށް ބޮޑަށް ތައުރީފުކުރެއްވިއެވެ.\n"ރައީސުލްޖުމްހޫރިއްޔާ އަމަލީގޮތުން ކުރައްވަމުން ގެންދަވާ މަސައްޕުޅުތަކަށް އަޅުގަނޑު ނުހަނު މަރުހަބާ ދަންނަވަން. ޝުކުރު ދަންނަވަން. ރައްޔިތުންގެ މަޖިލިހުގެ މެމްބަރުންގެ ނަމުގަޔާއި އަޅުގަނޑުގެ އަމިއްލަ ނަމުގައި،" ނަޝީދު ވިދާޅުވިއެވެ.\nނަޝީދު ވިދާޅުވީ ރޯގާ ފެތުރުނަ ނުދޭން ފިޔަވަޅު އެޅުމުގެ ބޭނުމަކީ ގިނަ ބަޔަކަށް ރޯގާ ޖެހިއްޖެނަމަ ސިއްހީ ނިޒާމަށް އަދި އެކަމުގައި އެހީތެރިވެދޭ އެހީތެރިންނަށް ގިނަ އަދަދެއްގެ މީހުންނަށް ހިދުމަތް ދެވޭނެ ގޮތަށް ތައްޔާރަށް އޮތުން ކަމަށެވެ.\nސަރުކާރުން މިހާރު އަޅާ ފިޔަވަޅުތަކުގެ ސަބަބުން ދަތިތަކެއް ކުރިމަތިވި ނަމަވެސް، އެއީ ރޯގާ ބޮޑުކޮށް ފެތުރިގެން ދާނޭ ދުވަހަކަށް ތައްޔާރުވުމަށް މުހިންމު ފިޔަވަޅުތަކެއް ކަމަށް ނަޝީދު ވިދާޅުވިއެވެ.\n"ސަރުކާރުން މިވަގުތު ރައްޔިތުންނާ ދިމާވާ މިފަދަ ކަންކަމަށް އަޅާލާ، އަދި އިޖުތިމާއީ ރަައްކާތެރިކަން ރައްޔިތުންނަށް ހޯދައިދިނުމުގެ މަސައްކަތްތައް ވެސް ގެންދަނީ ރާވަމުން އިންތިޒާމު ކުރަމުން،" ނަޝީދު ވިދާޅުވިއެވެ.\nހަމައެއާއެކު ސަރުކާރުން މިހާރު އަޅަމުން އަންނަ ފިޔަވަޅުތަކުގެ ބޭނުމަކީ މި އަޑިގަނޑުން ރާއްޖެ އަލުން ތެދުވުމަށް، މިސްރާބު ހިފުން ކަމަށް ވެސް ނަޝީދު ވިދާޅުވިއެވެ.\n"ރައީސް އެ ގެންދަވަނީ ރޯގާ ފެތުރުނަ ނުދިނުމަށް އަޅާންޖެހޭ ފިޔަވަޅުތައް އަޅުއްވަމުން. ޕަބްލިކް ހެލްތުން ދޭ އިރުޝާދުތައް ފުރިހަމައަށް ބަލައިގަންނަމުން. އަދި އެ ފިޔަވަޅުތައް އެޅުމަށް ބޭނުންވާ އެހެން އިންތިޒާމުތައް ރައީސް އެދަނީ ހަމަޖައްސަވަމުން،" ނަޝީދު ވިދާޅުވިއެވެ.\nއެހެންކަމުން ދެން ރައްޔިތުން ކުރަންވީ ކަމަކީ ސަރުކާރާއެކު މަސައްކަތް ކުރުން ކަމަށާއި، ރައީސްގެ ނިންމެވުންތަކުގެ ނަތީޖާ ނެރެވޭނީ އެންމެން އެކުގައި މަސައްކަތް ކޮށްގެން ކަމަށެވެ.\nމި ދަނޑިވަޅުގައި އެންމެން އެކުގައި މަސައްކަތް ކޮށްފިނަމަ، ރާއްޖެއަށް މި އަޑިގަނޑުން އަރައިގަނެވޭނެ ކަމަށް ވެސް ވިދާޅުވިއެވެ.\nމަޖިލީހުގެ ރައީސްގެ އިތުރުން، މަޖިލީހުގެ މެމްބަރުން ވެސް މިއަދު ވަނީ ސަރުކާރުގެ ފިޔަވަޅުތައް ބަލައިގަންނަކަމަށާއި، އަމިއްލަ ފަރުދުންނާއި ވިޔަފާރިވެރިންނަށް ސަރުކާރުންް ދޭ އެހީތެރިކަމަކީ މުހިންމު ނިންމުމެއް ކަމަށް ވިދާޅުވެފައެވެ.\n"ވޯޓަށް އެހީ ތަޅުލައިގެން އިދިކޮޅު މެމްބަރުން ނުވައްދާ"


Investment forum October mahu baavvan ninmaifi - vNews.mv\nއިންވެސްޓްމަންޓް ފޯރަމް އޮކްޓޫބަރު މަހު ބާއްވަން ނިންމައިިފި\nއަހުމަދު ރިފާއު 25 August 2016, 09:17\nދިވެހި ސަރުކާރުން އިންތިޒާމުކޮށްގެން ބާއްވަމުން ގެންދާ އިންވެސްޓްމަންޓް ފޯރަމްގެ ތިންވަނަ ފޯރަމް ކުރިއަށް އޮތް އޮކްޓޫބަރު މަހުގެ ތެރޭގައި ބާއްވަން ނިންމައިފި އެވެ.\nތިންވަނަ އިންވެސްޓްމަންޓް ފޯރަމް މިއަހަރު ބޭއްވުމަށް ސަރުކާރުން ހަމަޖައްސާފައިވަނީ އިންޑިއާގެ ވެރިރަށް ނިއުދިއްލީގަ އެވެ.\nވީނިއުސް އަށް މިއަދު މައުލޫމާތު ދެއްވަމުން އިކޮނޮމިކް މިނިސްޓަރު މުހައްމަދު ސައީދު ވިދާޅުވީ އިންވެސްޓްމަންޓް ފޯރަމް އޮކްޓޫބަރުގައި ބާއްވަން ނިންމާފައިވީ ނަމަވެސް އަދި ވަކި ދުވަހެއް ފައިނަލް ކުރެވިފައި ނުވާ ކަމަށެވެ. ނަމަވެސް އިންތިޒާމުތައް ހަމަޖެއްސުމުގެ ކަންކަން މިހާރު ވެސް ކުރަމުންދާ ކަމަށް ވިދާޅުވި އެވެ.\nމިނިސްޓަރު ސައީދު ވިދާޅުވީ އިންވެސްޓްމަންޓް ފޯރަމްއާއި ގުޅޭ ބައެއް ކަންކަން މާލޭގައި ވެސް ލޯންޗްކުރާނެ ކަމަށެވެ. އަދި އިންވެސްޓްމަންޓް ފޯރަމް ފެށުމުގެ ކުރިން ފޯރަމްގައި ބައިވެރިވާ ދިވެހި ވިޔަފާރި ކުންފުނިތަކާއި މާލޭގައި ބައްދަލުކޮށް މައުލޫމާތު ދިނުމުގެ ބައްދަލުވުމެއްވެސް މިއަހަރު ކުރިއަށް ގެންދަން ނިންމާފައިވާ ކަމަށްވެސް ވިދާޅުވި އެވެ.\n"އަދި އަޅުގަނޑުމެން މިދަނީ އިންޑިއާގެ ބައެއް ޗެމްބަރ ތަކާއި މުހިއްމު ފަރާތްތަކާއި ވެސް މަޝްވަރާކުރަމުން. ވީހާވެސް ފުރިހަަމަ އަދި ކާމިޔާބު ފޯރަމަކަށް މިއަހަރުގެ ފޯރަމްވެސް ވާނެ ކަމަށް އުއްމީދުކުރަން،" މިނިސްޓަރު ވިދާޅުވި އެވެ.\nމިނިސްޓަރު ސައީދު ވިދާޅުވީ މީގެ ކުރިން ބޭއްވި އިންވެސްޓްމަންޓް ފޯރަމްތައް ފަދައިން މިއަހަރުގެ ފޯރަމްގައިވެސް ސަރުކާރުން އިސްކަންދޭ ޕްރޮޖެކްޓްތަކެއް ފޯރަމަށް ގެންގޮސް އިންވެސްޓަރުންނަށް މައުލޫމާތު ދޭނެ ކަމަށެވެ. ނަމަވެސް އެކަމުގެ ތަފްސީލް މިނިސްޓަރު ހިއްސާކުރައްވާފައެއް ނުވެ އެވެ.\nއިންވެސްޓްމަންޓް ފޯރަމްގެ ފުރަތަމަ ފޯރަމް ބާއްވާފައިވަނީ 2014 ވަނަ އަހަރުގެ އޭޕްރީލް މަހުގެ ތެރޭގައި ސިންގަޕޫރުގަ އެވެ. ދެވަނަ އިންވެސްޓްމަންޓް ފޯރަމް ބާއްވާފައިވަނީ މިދިޔަ އަހަރުގެ އޮކްޓޫބަރު މަހު ޗައިނާގެ ބެއިޖިންގަ އެވެ.


ޕްރިންސް ނަރޫލާ އާއި "އޯމް ޝާންތި އޯމް"ގެ ތަރި ޔުވިކާ ކައިވެނިކޮށްފި |\nއޮކްޓޯބަރ 13, 2018 33 0\nޕްރިންސް ނަރޫލާ އާއި “އޯމް ޝާންތި އޯމް”ގެ ތަރި ޔުވިކާ ކައިވެނިކޮށްފި\nއިންޑިއާގެ ގިނަ ބައެއްގެ ލޯބި ހޯދައިފައިވާ މަޝްހޫރު ޓީވީ ޕްރެޒެންޓަރު ޕްރިންސް ނަރޫލާ އާއި އޭނާގެ ލޯބިވެރިޔާ ޔުވިކާ ޗޯދަރީ ކައިވެނިކޮށްފިއެވެ.\nމަޝްހޫރު ރިއަލިޓީ ޝޯ ބިގް ބޮސް ނުވައެއް ކާމިޔާބުކޮށްފައިވާ ޕްރިންސް އާއި ޔުވިކާ ބައްދަލުވެފައިވަނީވެސް އެޝޯގެ ތެރެއިންނެވެ. އެޝޯގެ ކާމިޔާބީއަށް ފަހު ދެތަރިން ވަނީ ރައްޓެހިވިކަން އިއުލާނުކޮށް އެންގޭޖުވެފައެވެ.\nޕްރިންސް އާއި ޔުވިކާ ރޭގެ ވަގުތެއްގައި ކައިވެނިކޮށްފައިވާއިރު ކައިވެނީގެ ހަފްލާގައި މަޝްޙޫރު ގިނަ ތަރިންނެއް ވަނީ ބައިވެރިވެފައެވެ. އެގޮތުން ބިގް ބޮސް 11 ގެ ބައިވެރިންކަމަށްވާ ޕްރިޔަންކް ޝަރުމާ އާއި ބެނަފްޝާ ސޫނަވާލާ، ކްރިކެޓް ކުޅުންތެރިޔާ އިރްފާން ޕަތަން އާއި ޓީވީ އެކްޓަރު ގުރްމީތު ޗޯދަރީ އާއި އޭނާގެ އަންހެނުން ދެބީނާ ވަނީ ބައިވެރިވެފައެވެ. އަދި ނޭހާ ދޫޕިއާގެ އިތުރުން ޓީވީ ހޯސްޓު ރަންވިޖޭ ވެސް ވަނީ ކައިވެނީގެ ހަފްލާގައި ބައިވެރިވެފައެވެ.\n2015 ވަނަ އަހަރު ދެއްކި، ބިގް ބޮސް ނުވައެއް ޕްރިންސް ކާމިޔާބުކުރިއިރު އެއަހަރު އޭނާވަނީ އެމްޓީވީ އިން ދައްކާ މަޝްހޫރު ޝޯ ރޯޑީސް އެކް2 އަކާއި ސްޕްލިޓްސް ވިލާ 8 ކާމިޔާބުކޮށްފައެވެ. މިހާރު އޭނާއަކީ ރޯޑީސް އެކްސްޓްރީމް ގެ ގޭންގް ލީޑަރެއްވެސް މެއެވެ.\nއުމުރުން 35 އަހަރުގެ ޔުވިކާ ވަނީ އޯމް ޝާންތި އޯމް އާއި ހެއްވާ މަޖާ ފިލްމު ނޯޓީ އެޓް 40 އާއި ދާދިފަހުން ނެރުނު ފިލްމު ވީރޭ ދީ ވެޑިންގައި ވެސް މަސައްކަތްކޮށްފައިވާ ކުޅަދާނަ ފަންނާނެކެވެ. އަދި ޔުވިކާ އަންނަނީ ގިނަ ބައެއްގެ މަގުބޫލުކަން ހޯދައިފައިވާ ޓީވީ ސީރީޒްއެއްކަމުގައިވާ ކުމްކުމް ބާގިޔާ ގައި މަސައްކަތް ކުރަމުންނެވެ.


އިގްތިސާދު / އިކޮނޮމިކް މިނިސްޓްރީ\nބޭރު ދުނިޔޭގެ ބޭންކުތައް ރާއްޖެ ގެންނަން މަސައްކަތް ކުރަމުން އަންނަ ކަމަށާއި މިނިވަން ވިޔަފާރީގެ ސަބަބުން އެކަމަށް މަގު ފަހިވާނެ ކަމަށް އިކޮނޮމިކް މިނިސްޓަރު މުހައްމަދު ސައީދު ރޭ ވިދާޅުވެއްޖެ އެވެ.\nއެސްއެމްއީ ފޯރަމް ކުޅުދުއްފުށީގައި ފަށައިފި\nކުދި އަދި މެދު ފަންތީގެ ވިޔަފާރިތަކަށް ޚާއްސަކޮށް ކުރިއަށް ގެންދާ ތިންވަނަ ފޯރަމް އިކޮނޮމިކް މިނިސްޓްރީން ހދ. ކުޅުދުއްފުށީގައި މިއަދު ފަށައިފި އެވެ.\n400 އަށް ވުރެ ގިނަ ފޮޓޯގްރާފަރުން ތަމްރީނު ކޮށްފި\nހަމައެކަނި ދިވެހިންނަށް ވަޒީފާ އަދާކުރެވޭ ދާއިރާއެއްގެ ގޮތުގައި ކަނޑައަޅާފައިވާ ފޮޓޯގްރަފީ އަށް 400 އަށް ވުރެ ގިނަ މީހުން ތަމްރީނު ކޮށްފި އެވެ.\nގެޓްސެޓް ލޯނަށް ކުރިމަތިލުމުގެ މުއްދަތު އިތުރުކޮށްފި\nޒުވާން ވިޔަފާރިވެރިން އުފެއްދުމަށް ސަރުކާރުން ކުރިއަށް ގެންދާ 25 މިލިއަން ރުފިޔާގެ ގެޓްސެޓް ލޯނަށް ކުރިމަތިލުމުގެ މުއްދަތު އިކޮނޮމިކް މިނިސްޓްރީން މިއަދު އިތުރުކޮށްފި އެވެ.


UK, EU in vakivun: natheejaa akee koba\nޔޫކޭ އީޔޫއިން ވަކިވުން: ނަތިޖާއަކީ ކޮބާ؟\nޖަރުމަންގެ ޗާންސެލާ އެންޖެލާ މާކެލް (ވ) އާއި އިނގިރޭސި ބޮޑު ވަޒީރު ޑޭވިޑް ކެމަރަން. އީޔޫއިން ޔޫކޭ ވަނީ ވަކިވެފަ\nޔޫރަޕް އިއްތިހާދުން ވަކިވުމަށް، އެ އިއްތިހާދުގެ އެންމެ ނުފޫޒު ގަދަ ގައުމު އިނގިރޭސި ވިލާތުގެ ރައްޔިތުން މިހާރު އެވަނީ ނިންމާފަ އެވެ. މިދިއަ ބުރާސްފަތި ދުވަހު ބޭއްވި ފެންނަ ނުފެންނަ ވޯޓަކީ މިދިޔަ 24 އަހަރު ތެރޭ އިނގިރޭސިން އެފަދަ ވޯޓެއްގައި އެންމެ ގިނަ މީހުން ބައިވެރިވި ވޯޓެވެ.\nޔޫރަޕްގެ އިއްތިހާދަކީ ދެ ވަނަ ބޮޑު ހަނގުރާމައަށް ފަހު، ޔޫރަޕްގެ ގައުމުތައް އެއް ބަޔަކު އަނެއް ގައުމަށް ހަނގުރާމަ ނުކުރުމަށާއި އިގްތިސޯދީ މަންފާ ހިއްސާ ކުރުމުގައި އެއް ގައުމު އަނެއް ގައުމަށް އިސްކަން ދިނުމުގެ ގޮތުން އުފެއްދި ބައިނަލްއަގުވާމީ ޖަމާއަތެކެވެ.\nއީޔޫގެ ހިމެނޭ 28 ގައުމުގެ ތެރެއިން 19 ގައުމުން އެ ގައުމުތަކުގެ ފައިސާގެ ގޮތުގައި ބޭނުން ކުރަނީ 1999 ވަނަ އަހަރު ތާރަފު ކުރި ޔޫރޯ އެވެ. އަނެއް ހަތް ގައުމުން ރަސްމީކޮށް ޔޫރޯ ބޭނުން ނުކުރި ނަމަވެސް އެ ގައުމުތަކުގެ މަރުކަޒީ ބޭންކުތަކުން ވެސް ޔޫރޯގެ މުއާމަލާތްތައް ކުރެއެވެ. މީގެ އިތުރުން އީޔޫގެ ކޮންމެ މެންބަރު ގައުމެއްގެ ކޮންމެ ރައްޔިތަކަށް އީޔޫގެ ވަކި ޕާސްޕޯޓެއް ވެސް އޮވެއެވެ. މާނައަކީ ވިސާ ނުލައިވެސް އީޔޫގެ ގައުމުތަކަށް ދަތުރުކުރުމާއި އެތެރެވުމުގެ އިހްތިޔާރު ކޮންމެ މެންބަރު ގައުމެއްގެ ރައްޔިތަކަށް ވެސް ލިބިގެން ވެއެވެ.\nއަދި ޔޫރަޕިއަން ޔޫނިއަންއަކީ، ޔޫރަޕިއަން ޕާލަމެންޓް ގެ ނަމުގައި އެ ގައުމުތައް ހިއްސާވާ ވަކި ރައްޔިތުންގެ މަޖިލީހެއްވެސް އޮންނަ ޖަމާއަތެކެވެ.\nއިނގިރޭސި ވިލާތް އީޔޫއިން ވަކިވުމަށް ފާސްވީ 52 ޕަސަންޓް މީހުން ވޯޓް ދިނުމުންނެވެ. ނަމަވެސް އިނގިރޭސި ރައްތިރުން އެގޮތަށް ނިންމި ކަމުގައި ވިޔަސް، ސީދާ އީޔޫއިން ވަކިވެވޭކަށް އަދި އިނިގިރޭސިންނަކަށް ނޯންނާނެ އެވެ. ސަބަބަކީ ގައުމުން ވެސް ފުރިހަމަވާންޖެހޭ ކަންކަން ހުރުމުންނެވެ. މީގެ އިތުރުން އިނގިރޭސި ވިލާތް ވަކިވުމަށް ހުށަހަޅާފައިވާ ހުށަހެޅުން އަނެއް 27 ގައުމު ހިމެނޭ ގޮތަށް ވިލާތުގެ އިއްތިހާދު ކައުންސިލުންނާއި އީޔޫގެ ރައްޔިތުންގެ މަޖިލީހުންވެސް ފާސް ކުރަން ޖެހެއެވެ.\nޔޫރަޕްގެ އިއްތިހާދުގެ މެންބަރު ގައުމުތަކަށް، އެ އިއްތިހާދުގެ ހިމެނޭ މެންބަރުން، އެތެރެވުމުގައި ވިސާ ބޭނުމެއް ނުވެއެވެ. އެއީ ވާޒީފާ އަދާ ކުރުމަށް، ނުވަތަ ޓްއިރިސްޓެއްގެ ގޮތުގައި ދަތުރު ކުރި ނަމަވެސް އެކަން އޮންނަ ގޮތެވެ. މިއީ އިނގިރޭސި ވިލާތަށް ދިމާވާނެ މައްސަލައެކެވެ.\nއީޔޫއިން ވަކިވުމުން އިނގިރޭސިންނަށް އެ ވިސާ ލިބުމުގައި ހުރަސްތަކެއް ކުރިމަތިވާނެ އެވެ. މަސައްކަތް ކުރަންދާ ނުވަތަ ވަޒީފާ އަދާ ކުރަންދާ މީހާ ވަޒީފާ އަދާ ކުރުމަށް އެކަމަށް ހާއްސަ ވިސާއެއް ޖަހަން ޖެހެއެވެ.\nނަމަވެސް ޗުއްޓި ހޭދަ ކުރުމަށް ދާމީހުން، 90 ދުވަސް ވަންދެން ވިސާ ނުލައި އުޅޭ ގޮތަށް މިހާރުވެސް އީޔޫގައި ނުހިމެނޭ ގައުމަތަކަށް އިނގިރޭސިންނަށް ދަތުރު ކުރެވޭނެ އެވެ. އެހެންވެ އިއްތިހާދުގެ ގައުމުތަކާއެކުވެސް އިނގިރޭސި ސަރުކާރަށް އެ މުއާމަލާތް އެގޮތުގައި ކުރެވިދާނެއެވެ.\nއީޔޫގެ މެންބަރު ގައުމުތަކުން އިނގިރޭސި ވިލާތައް ވަޒިފާއަށް ދާ މީހުން، ވޯކް ޕާމިޓް ހައްދަން ޖެހޭގޮތަށް އިނގިރޭސި ސަރުކާރުން ފާސްކޮށްފިނަމަ، އެ ވޯކްޕާމިޓް ވިސާ ޖަހަން ޖެހޭނެއެވެ. ނަމަވެސް އިނގިރޭސި ސަރުކާރުން އީޔޫގެ މެންބަރުނަށް އެކަން ލުއިކޮށް ދޫކޮށްލައިފިނަ، ވަޒީފާއަށާ މަސައްކަތައް ވެސް އިނގިރޭސި ވިލާތައް ވިސާ ނުލައި ވަދެވޭނެ އެވެ.\nއީޔޫގެ ގައުމުތަކުން އެއްބަސްވެފައިވާ ސިންގަލް މާކެޓަކީ އެ އިއްތިހާދު ގައުމުތަކުން، އެއް ގައުމުން އަނެއް ގައުމަށް އެއްވެސް ޓެކްސްއެއް ނުވަތަ ޑިއުޓީއެއް ދެއްކުމެއް ނެތި މުދާލާއި ކެޕިޓަލް ވިޔާފަރީގެ ގޮތުގައި ބަދަލު ކުރުމަށް ހުޅުވާލެވިފައިވާ މިނިވަން މާކެޓެކެވެ.\nއީޔޫގެ ގައުމު ތަކުގައި ގާއިމު ކުރެވިފައިވާ ސިންގަލް މާކެޓް ގެ ސަބަބުން ހުރިހާ ވައްތަރެއްގެ މުދާލާއި ވިޔަފާރިއާއި ވަސީލަތްތައް ވެސް ވަކި މިންވަރެއް ނެތި ވިޔާފާރީގެ ގޮތުގައި އެއްގައުމުން އަނެއް ގައުމުގެ މެދުގައި ބަދަލު ކުރެވޭނެއެވެ. އިނގިރޭސި އީޔޫ އިން ވަކިވުމުން ސިންގަލް މާކެޓްގެ ތެރެއިން އެގައުމަށް ފުރުސަތު ގެއްލިގެންދާނެ އެވެ.\nނަމަވެސް އީޔޫއިން އެކި ގައުމުތަކާއެކު ގާއިމުކޮށްފައިވާ ފްރީ ޓްރޭޑް ގެ ތެރެއިން އިތުރު ޓެކްސްއެއް ނުވަތަ ޑިއުޓީއެއް ދެއްކުމެއް ނެތި އިނގިރޭސިންނަށް ވެސް ބައެއް ބާވަތްތަކުގެ ވިޔާފާރި އީޔޫގެ ގައުމުތަކާއެކު ކުރެވޭނެ އެވެ. ފްރީޓްރޭޑްގެ ތެރެއަށް ނުވަންނާނެ އެންމެ ބޮޑު ދެ ސިނާއަތަކަށް ވާނީ މަސްވެރިކަމާއި ދަނޑު ވެރިކަމުގެ އުފެންދުންތަކެވެ.\nއިނގިރޭސި ވިލާތް އީޔޫއިން ވަކިވުމުން، އެ އިއްތިހާދުގެ މެންބަރު ގައުމުތަކުން އެ އިއްތިހާދަށް ދޭ ފީއިން އިނގިރޭސިންނަށް ސަލާމަތް ވެވޭނެއެވެ. ތާފާސް ހިސާބުތައް ދައްކާގޮތުން މިދިޔަ އަހަރު އީޔޫ އިން އިއުލާން ކުރި 117 ބިލިއަން ޕައުންޑްގެ ބަޖެޓަށް އިނގިރޭސި ވިލާތުން 17.8 ބިލިއަން ޕައުންޑް ހޭދަކޮށްފައި ވެއެވެ.\nއީޔޫއިން ވަކިވުމަށް ކޭމްޕޭން ކުރި ފަރާތްކުން ބުނެފައިވަނީ އެ ފައިސާއިން އިނގިރޭސިންގެ ކަންކަމަށް، އެގައުމުން ހަރަދު ކުރެވޭނެ ކަމަށެވެ. ނަމަވެސް އީޔޫއިން ވަނީ އިނގިރޭސިންގެ ކަންކަމަށް 4.9 ބިލިއަން ޕައުންޑް ހޭދަކޮށްފައެވެ. އަދި 4.4 ބިލިއަން ޕައުންޑް ވަނީ ދަނޑުވެރިކަމުގެ ސަބްސިޑީސްގެ ގޮތުގަޔާއި، އެހެނިހެން ޕްރޮގްރާމްތަކުގެ ތެރެއިން ފޯރުކޮށްދީފަ އެވެ.\nއީޔޫއިން ވަކިވުމަށް އިނގިރޭސި ވިލާތުގެ ހުރިހާ ސަރަހައްދެއްގައިވެސް ވޯޓް ކުރިއަށް ގެންދިޔައެވެ. ނަމަވެސް އީޔޫއިން ވަކިވުމަށް އެންމެ ކުޑަ ތާއީދެއް ލިބުނީ ސްކޮޑްލެންޑުންނެވެ.\nސްކޮޓްލެންޑުން ވޯޓްލީ މީހުންގެ ތެރެއން 62 ޕަސަންޓް މީހުން ވޯޓް ދީފައިވަނީ އީޔޫއިން ވަކިވާން ނުފެންނަ ކަމަށެވެ. އީޔޫއިން ވަކިވުމަށް ވޯޓް ދީފައިވަނީ 38 ޕަސަންޓް މީހުންނެވެ.\nސްކޮޓްލެންޑުން ދެއްކި ނަތީޖާތަކުން އެގައުމުން އިނގިރޭސި ދައުލަތުގެ ކިބައިން މިނިވަން ވުމަށް ދެ ވަނަ ފަހަރަށް ފެންނަ ނުފެންނަ ވޯޓަކަށް ގޮވާލުން އެކަށީގެންވެއެވެ. އެވާހަކަތައް ސިޔާސީ މަސްރަހުގައި ވަނީ ވަރަށް ބޮޑަށް ގަދަ ވެފައެވެ.\nމިއަންމާ: އދ. އިން ކޮންމެ ދުވަހަކު ބަޔާނެއް\nޔޫކޭ ސަފީރު ޗައިނާ ފޮރިން މިނިސްޓްރީއަށް ހާޒިރުކޮށްފި


ޔާރާއޭ.. ( 12 ވަަނަ ބައި) – Esfiya\nލޯބި November 18, 2014\nޔާރާއޭ.. ( 12 ވަަނަ ބައި)\nހަވީރުގެ ވަގުތެވެ. ލައުހާ އިނީ ހައިކަލް އަންނާނެ އިރަކަށް އިންތިޒާރުކުރާށެވެ. ހައިކަލްގެ ކިބައިން މާފަށް އެދެން ލައުހާ ބޭނުންވާތީވެސް މެއެވެ. ދޮރުން މީހަކު ވަދެގެން އައިކަމުގެ އިހްސާސެއް ލައުހާއަށް ފެނުނެވެ. ދޮރުމަތީގައި ހުރި ހައިކަލް ފެނުމުން ލައުހާ އުފާވިެއެވެ. އެދިމާލަށް ހިގަނއިގަންނަށް ފިޔަވަޅުނެތި ތަނާހެން ހައިކަލްގެ ފަހަތުގައި ހުރި މީހަކު ފެނުމުން ލައުހާއަށް ހުއްޓުނުން އެރިއެވެ. ހީވަނީ ލައުހާގެ ފައިގައި މީހަކު ހިފައިގެން ހުރިގެންނެވެ. ކުރިމަތިން ފެންނަން ހުރި މަންޒަރު ގަބޫލުކުރަން ދަތިވެފައި ލައުހާއަށް ހުރެވުނީއެވެ. އެއްފަހަރު ހައިކަލްއަށް އަނެއްފަހަރު ލުހުޝާން އަށް ބަަލަން ހުރެވުނެވެ.\nހައިކަލްއަށް ލައުހާއަށް ވީގޮތް ރަގަޅަށްވެސް ފެނުނެވެ. އެކަމަކު ވެސް އެއްވެސް ބަހެއް ނުބުނެ ހައިކަލްގެ ކޮޓަރިއަށް ދާން ހިނގައިގަތެވެ. ލުހުޝާން އާއި ލައުހާއަށް ވާހަކަ ދެއްކުމުގެ ފުރުސަތު ދިނުމަށެވެ. ހައިކަލް އެދެމުދައި ހުރުމުން ވާހަކަ ދައްކަން އުދަނގޫ ވާނެކަން އެނގޭތީވެސް މެއެވެ. އަދި އެތާގައި މަޑުކުރާނެ ހިތްވަރެއް ނެތުމުން ވެސް މެއެވެ.\nހައިކަލް ދިޔުމުން ލުހުޝާން ލައުހާއާ ކައިރިއަށް ޖެހިލިއެވެ. ލައުހާ ފަހަތަށް ފިޔަވަޅެއް އަޅާލިއެވެ. އަދި ލައުހާ ކޮޓަރި އަށް ދިޔުމަށް ހިނގައިގަތެވެ. އެހެންނަމަވެސް ލުހުޝާން ލައުހާއަށް ވުރެ މާ ހުރިޔާރައެވެ. ލައުހާގެ އަތުގައި ހިފިއެވެ. ކުރިއަށް ނެނގި ފިޔަވަޅު ވެސް ހުއްޓުނެވެ. ލައހާ ލުހުޝާން އާއި ދިމާލަށް ބަލާލިއެވެ.އެދެލޮލުން ފެންނަނީ ރުޅިވެރިކަމެވެ. ކަރުނައިގެ ތެރެއިން ޝަކުވާ ފާޅުވާން ހުއްޓެވެ. ” ދޫކޮށްލާ ލުހުޝާން …. އަހަންނަށް ތަދުވެ..” ލައުހާ ތަންކޮޅެއް ބާރަށް ބުނެލިއެވެ.\n” ނޫން ލައު… ތިހެން ނުބުނޭ… އަހަރެން ދައްކަން އުޅޭ ވާހަކަތަށް އަޑު އަހާލަބަ… ޕްލީސް..” ލުހުޝާން ވަރަށް އާދޭހައި އެކު ލައުހާއާއި ވާހަކަ ދެއްކޭތޯ މަސައްކަތް ކުރެއެވެ.\n” ޚީއްކުރަން…. ތީ އެދުވަހު އަހަރެން އެހާ އާދޭސް ކުރިއިރު ވެސް އަޑު އެހި މީހެއްތަ… ނޫން… އެއްވެސް ވަރަކަށް ނާހާ…ދެން ކީއްކުރަން ވަކީން އަހަރެން އަހަންވީ…” ލައުހާގެ އަޑޫތަންކޮޅެއް ބާރު ވަމުން ދިޔައެވެ. ކޮޓަރިގައި އޮތް ހައިކަލް އަށް ދެމީހުން ދައްކަމުން ގެންދިޔަ ވާހަކަތަށް ރަގަޅަށް ވެސް އަނޑު އިވެމުން ދިޔައެވެ. ފެެންކަޅިވެފައިވާ ހާލު އެ ވާހަކަތަށް އަޑު އެހުން ނޫން އެހެން ގޮތެއް ހައިކަލް އަށް ނެތެވެ. ލައުހާ އަށް ޓަކައެވެ. ލައުހާގެ ބަނޑުގައި އޮތް ދަރިފުޅަށް ޓަކައެވެ.\nލުހުޝާން ލައުހާއަށް އެތަށް ގޮތަކުން ވިސްނައިދެވޭތޯ މަސައްކަތް ކުރަމުން ގެންދިޔައެވެ. ” ލައު.. ޕްލީސް އެންމެ ފަހަރަކު ނަމަވެސް އަޑު އަހާލަބަ… ދެމީހުން ދަރިފުޅަށް ޓަަކައި … ހެޔޮނުވާނެ…”\n” ހެހެހެ… ލުހުޝާން ހަދާންވޭތަ އެއްދުވަހު ހަމަ ތިގޮތަށް އަހަރެން އާދޭސް ކުރި ހަދާން…ހަދާންވޭތާ އަހަރެންގެ ބަޑުގައި ވަނީ ލުހުޝާން ގެ ދަރިއެކޭ ބުުނުމުން އަހަންނާއިމެދު ކަންތައްކުރި ގޮތް… ހަދާންވޭތަ މިދަރިފުޅަކީ ތިމަންނަގެ ދަރިއެެއް ނޫނޭ ބުނެ އިންކާރުކުރި ގޮތް.. ހަދާންވޭތަ..” ލައުހާ ކިތަންމެ ހިތްވަރު ކޮށްގެން ކުރި ކަމުގައި ވިޔަސް ލައުހާއަށް ގިސްލެވެން ފެށުނެވެ. އަދިވެސް ލައުހާ ލުހުޝާން ދެކެ ލޯބިވެއެވެ. ” އަހަންނާއި ދިމާލަށް ނުކިޔާ އެއްޗެތް ނެތްތާނގަ ތިމާގެ އަމިއްލަ ދަރިއާ ދިމާލަށް ވެސް ނުކިޔާ އެއްޗެތް ނެތް… ” ލައުހާ ވާހަކަ ދެއްކޭތޯ މަސައްކަތް ކުރިނަމަވެސް އިތުރަކަށް ކުރިއަށް ގެންދާނެ ހިތްވަރެއް ނެތެވެ.އަޑު ތުރުތުރު އަޅަމުންދިޔައިރު އެދެފަޔަކު އިތުރަށް ކޮޅަށް ހުންނާނޭ ހިތްވަރެއްވެސް ނެތެވެ. އެހިތަށް ކޮށްފައިވަނީ ކޮންފަދަ އަސަރެއްކަމެއް އެކަކަށް ވެސް ތަސައްވުރު ކުރެވޭނީވެސް ކިހިނަކުން ހެއްޔެވެ. މަޑުމަޑުން ސޯފާއަށް ލައުހާ ތިރިވިއެވެ. އިތުރަށް ކޮޅަށް ހުންނަން ވެއްޖެއްޔާ ވެއްޓިދާނެކަމަށް ހީވުމުން ކަން ނޭނގެއެވެ.\n” ލައު… ޕްލީސް އަހަންނަށް މާފުކޮށް އެންމެ ޗާންސެއް ދިބަ…ހެޔޮނުވާނު…އަހަނަން ކުރެވުނު ކަންތަކުގެ އަދަބު ތިގޮތަށް ނުދީ… އަަހަންނަށް ގަބޫލުކުރެވުނީ އަހަރެން މަންމަ އަހަންނަށް ދެއްކި ވާހަކަތަށް… އެ ފޮޓޯތަކާއި ވީޑިޔޯތަށް… އެކަމަކު އަހަންނަށް މިއަދު ހުރިހާ ހަޤީޤަތެއް ފަޅައި އަރައިފި… ހައިކަލް ނެތްނަމަ އަހަންނަށް ހުރެވުނީ ކުށްހީއެއްގެ ތެރޭގައި ކަން ޔަޤީން… އަހަންނަށް އެންމެ ފުރުސަތެއް ދީ… ދެން ދުވަހަކުވެސް ލައުހާއަށް ދެރަގޮތެއް ނަހަދާނަން… ލައު… ޕްލީސް… ” ލުހުޝާން އަށް ހަމަ ރަގަޅަށްވެސް ވަނީ ރޮވިފައެވެ. މިހާވަރަށް އަންހެންކުއްޖަކާ ހެދި ފިޑިވާނެއެކޭވެސް ލުހުޝާން ދުވަހަކުވެސް ހިޔެއް ނުކުރެެއެވެ. އޭނާ ލޯބިވީ ހަމައެކަނި ކުއްޖާއަށް ނުހައްްގުން އެފަދަބޮޑު އަދަބެއް ދެވުނީތީ އަމިއްލަ ނަފްސާއި މަލާމަތް ކުރެއެވެ. ލުހުޝާން އަކީ ލައުހާ ރައްކާތެރިކަން ދޭން ހުރި މީހަކަށް ވެފައި އެހެން ބަޔެއްގެ ޝިކާރައަކަށްވެސް އިއްފަތްތެރިކަން ނަގާލެވުނީވެސް ހުދު ލުހުޝާންގެ މޮޔަކަމުން ކަމަށް ވެސް ލުހުޝާން ގަބޫލުކުރެއެވެ. ލައުހާގެ ކިބައިން އެތަށް ގޮތަކުން މާފަށް އެދެމުން ދިޔައެވެ.އެންމެ ފުރުސަތެއް ދޭތޯ އާދޭސް ކުރަމުން ގެންދިޔައެވެ. އެއްފަހަރު ނަމަވެސް އިތުބާރުކުރުމަށް ބުނަމުން ދިޔައެވެ. ލައުހާ އިނީ ބުދެއްހެން ބަސް ހުއްޓިފައެވެ. ހަރަކާތެއް ނެތިއެވެ. ހައިކަލްއަށް ލައުހާ މިގޭގައި ހުުރުމުން އުދަގޫވީހެއްޔެވެ. ލައުހާގެ ހިތުގައި ހައިކަލްއާއި މެދު ޝަކުވާތަށް ގިނަވަމުން ދިޔައެވެ.\n” ލުހުޝާން… އެންމެ ރަގަޅު… އަހަރެން ލުހުޝާން އެދޭގޮތަށް ކަންތައް ކޮށްދީފާނަން… ތި ގެޔަށް ވެސް ގޮސްދާނަށް… ތި ބޭނުންވެގެން އުޅޭގޮތަށް އުޅެވެސްފާނަށް… އެކަމަކު ދެނެއް ލުހުޝާން އަށް އެހާ އިތުބާރެއް ނުކުރެވޭނެ…” ލައުހާ އަޑުގައި އެއްވެސް ދިރުމެއް ނެެތެވެ. ލައުހާއަށް ވިސްނުނީ ލައުހާ މީހަކާއި އިދެގެން އުޅުނު ކަން އެގުމުން ހައިކަލް ލައުހާ މަތިން ފޫހިވީކަމަށެވެ. ލައުހާގެ ބޭނުން ހައިކަލްގެ ހަޔާތުން ކެނޑުނީ ކަމަށެވެ. ހުރިހާ ފިރިހެނުންވެސް އެހާ އަމިއްލަ އެދުން ބޮޑީ ކީއްވެހޭ ލައުހާ ހިތާއި ސުވާލުކުރަމުން ދިޔައެވެ. އެހިތަށް ވިސްނައި ދެމުން ދިޔައެވެ…\nThanks writer…. Avahah ninmaa…\nthanks for update avahah up kohlahchey plspls pls\nkurin genesdheefa huri baithakeh mie..aa bai thakeh gensdheebala nikan…pis pis pis pis\nkn iraku 13 up kuranee???\nAnekkaa ves ahareh kollaafa fashagen up kolla… hivvaru ebahuri v salaam\nalhe dhen kon iraku tha vahaka thakuge next episode up kurany??? ahareh fahun tha??\nwriter, mi bai varah kamudhey. mi vaahakaige chapters thah varah dhigu vaanetha? mi buney, chapters thah varah gina vaanehey?\nhaadha lahey……… mihaaru kihaa dhuvaheh vejje… plz avas\nMivaahaka dhen upload nukuraneetha. Haadha dhuvaheh vehjey inthizaar kuraatha\nރަސްމީ ގަޑި – 4\nހިތާމަ އެހެނިހެން ލޯބި September 11, 2019\nތަދުވާ ހިތެއްގެ ވޭނުން އުމުރަށް އުޅެން މަވީހޭ.. (2)\nހިތާމަ ބިރުވެރި ލޯބި March 21, 2018\nހިތާމަ އެހެނިހެން ލޯބި December 11, 2019


vnews - ސްޕެއިންގައި ރޭލެއް އެކްސިޑެންޓެއްވެ 60 މީހުން މަރުވެއްޖެ\nސްޕެއިންގައި ރޭލެއް އެކްސިޑެންޓެއްވެ 60 މީހުން މަރުވެއްޖެ\nގަލީސިއާ، (ޖުލައި 25) - ސްޕޭނުގައި ރޭލު އެކްސިޑެންޓެއް ހިނގައި 60 މީހުން މަރުވެ 100 އަށްވުރެ ގިނަ މީހުންނަށް އެކިވަރުގެ ޒަހަމްތައް ލިބިއްޖެ އެވެ.\nސްޕެއިންގެ މެޑްރިޑުން ފެރޯލް އަށް ދަތުރު ކުރި ރޭލު މަގުން ކައްސާލާފައިވަނީ ސެންޓިއޭގޯ ސިޓީއާ ހަމައިންނެވެ. މި ރޭލުން 140 އަށްވުރެ ގިނަ މީހުން ދަތުރުކުރި ކަމަށް ރިޕޯޓްތައް ބުނެއެވެ. މީހުން ސަލާމަތް ކުރުމުގައި މަސައްކަތް ކުރާ މީހުން އަދިވެސް ގެންދަނީ ރޭލު އެކްސިޑެންޓްވި ސަރަހައްދުގައި ހަރަކާތްތެރި ވަމުންނެވެ.\nއެކްސިޑެންޓް ދިރާސާކުރާ ފަރާތްތަކާ ހަވާލާދީ މީޑިއާ ރިޕޯޓްތައް ބުނެފައި ވަނީ މިދިއަ ގަރުނެއްގެ ތެރޭގައި ސްޕެއިންގައި މިހާބޮޑު ރޭލު އެކްސިޑެންޓެއް ހިނގާފައި ނުވާ ކަމަށެވެ. އަދި ސަރުކާރާ ހަވާލާދީ ބުނެފައި ވަނީ މީ ބަޔަކު ގަސްދުގައި ކުރި ކަމެއްތޯ ނުވަތަ ނޫންތޯ ނިންމާނީ ފުރިހަމަ ތަހުގީގަކަށްފަހު ކަމަށެވެ.\nސްޕެއިންގެ ބޮޑު ވަޒީރު މާރިއާނޯ ރަޙޯއީ ވަނީ މި ހާދިސާއާ ގުޅިގެން ވަޒީރުންގެ ބައްދަލުވުމެއް ބާއްވާފައެވެ. އަދި މިއަދުގެ ވަގުތެއްގައި ހާދިސާ ހިނގި ސަރަހައްދައް ވަޑައިގެން މަރުވި މީހުންގެ އާއިލާތަކަށް ތައުޒިޔާ ވިދާޅުވާނެ ކަމަށް ވެއެވެ.\nމަންޒަރު ދުށް މީހުންނާ ހަވާލާދީ މީޑިއާ ރިޕޯޓްތައް ބުނާގޮތުން އެކްސިޑެންޓްވި ރޭލު ދަތުރުކުރަމުން ދިޔައީ ވަރަށް ބާރު ސްޕީޑެއްގަ އެވެ. އަދި އެކްސިޑެންޓް ވި ވަގުތު ވަޔާ ކަފަކޮޅެއް ބުރައިގެން ދާހެން ރޭލުގެ ބޮޑުބައެއް ބުރައިގެންދިޔަ އެވެ.


Covid-19 India: Furathama Fassi, Dhen Nassi, Anehkka Fassi, Eahfahu Maru - Vaguthu\nކޮވިޑް-19 އިންޑިއާ: ފުރަތަމަ ފައްސި، ދެން ނައްސި، އަނެއްކާ ފައްސި، އެއަށްފަަހު މަރު\nއިންޑިއާގެ ކޮލްކަޓާގެ ކޮވިޑް-19 ހޮސްޕިޓަލުން ރާޖް ގުޕްޓާއަށް ފޯނެއް އައީ އެގެއަށް އެމްބިއުލާންސެއް ބައްޕަ ބަލާ އަންނަ ވާހަކަ ބުނުމަށެވެ. އޭނާއަށް ލިބުނީ ސިހުމެކެވެ. އޭގެ 24 ގަޑިއިރު، ކުރިން، އެ ހޮސްޕިޓަލުން އުމުރުން 68 އަހަރުގެ އޯމް ޕްރަކަޝް ދޫކޮށްލިއިރު، އޭނާ ކޮވިޑް-19 ޖެހިފައި ނެތް ކަމަށް ހޮސްޕިޓަލުން ބުނެފައި ވެއެވެ.\nއެ ފޯނު ކޯލުން ގުޕްޓާ އަށް އެނގުނުގޮތުގައި، އޭނާގެ ބައްޕަ ކޮވިޑް-19 އަށް ވަނީ ފައްސިވެފައެވެ.\nމިދިޔަ ހޯމަ ދުވަހު ރާޕް ގުޕްޓާ ވަނީ، ބައްޕަ ހޮސްޕިޓަލަށް ދެވަނަ ފަހަރަށް ގެންދާ މަންޒަރު ވީޑިއޯ ކޮށްފައެވެ. އެ އެނބުރި ދިޔަ ގޮތަށް ބައްޕައަށް އެނބުރި ގެއަކަށް ނާދެވުނެވެ. ހޮސްޕިޓަލްގައި އެޑްމިޓް ކުރިތާ 12 ގަޑިއިރު ފަހުން އޭނާ ވަނީ މަރުވެފައެވެ.\nއޯމް ވަރަށް ބޮޑަށް ބަލިވެެގެން ހޮސްޕިޓަލަށް ގެންގޮސްފައި ވަނީ މިދިޔަ ހަފްތާގައި ތެރޭގައެވެ. އަދި ހޮސްޕިޓަލުން އޯމް ބެލުމަށްފަހު، ކޮވިޑް-19އަށް ފައްސިވިކަމަށް ބުންޏެވެ. އަދި ފަހުން ބައްޕަ ނައްސި ކަމަށް ގުޅާފައި ބުންޏެވެ. ނަމަވެސް އަނެއްކާ ފަހުން ބައްޕަ ފައްސިކަމަށް ގުޅާ، އެމްބިއުލާންސް މިހާރު ދާނެ ކަމަށް ބުނެފައި ކަމަށް ގުޕްޓާ ބުންޏެވެ.\n"އަހަރެންގެ ބައްޕަ އެޑްމިޓް ކުރީ ބަންގުރް ހޮސްޕިޓަލްގައި، އެ މީހުން ބުނީ، ފައްސިވެފައޭ، އަދި އަހަރުމެން ގޭގައި ކަރަންޓީނުވެފައި ތިބުނަށް، އޭގެ އަނެއް ދުވަހު އެ ހޮސްޕިޓަލުން އޭނާއަށް ފޯނެއް އަންނަނީ ބައްޕަގެ ސާމްޕަލް ނައްސިވިކަމަށް، އަދި ގެއަށް ދެވިދާނެ ކަމަށް.އަދި ހޮސްޕިޓަލުން ދިން ގެއަށް ދޫކުރި ކަމުގެ ލިޔުމުގައިވެސް އޮތީ ކޮވިޑް-19 އަށް ނައްސި ކަމަށް. ދެން އަނެއްކާ ހެލްތް ޑިޕާޓްމެންޓުން ގުޅާފައި ބުނީ، އަނެއްކާ ފައްސިވި ކަަމަށް". ގުޕްޓާ ބުބެފައި ވެއެވެ.\nމިކަމާއި ގުޅިގެން އާއިލާއިން ވަނީ ކަންބޮޑުވުން ފާޅުކޮށްފައެވެ. އަދި އެކަން ވީ ގޮތުގެ ތަފްސީލް ބޭނުން ވާ ކަމަށް ގުޕްޓާ ބުނެފައި ވެއެވެ.\nއޯމް ޕްރަކަޝް އާއި އޭނާގެ އަނބިމީހާއާއި، އޭނާގެ ފިރިހެން ދަރިފުޅުގެ އިތުރުން، ފިރިހެން ދަރިފުޅުގެ އަންހެނުންނާއި ދެ ކުދިން ކޮވިޑް-19 އަށް ޓެސްޓު ކުރާނެއެވެ.\nސިއްހީ އޮފިޝަލަކާއި އެންޑީޓީވީ ރިޕޯޓްކޮށްފައިވާގޮތުގައި، ތަފާތު ދެ ނަތީޖާއެއް އައިސްފައި ވަނީ އެއް ލެބަކުން ނަމަވެސް، މިއީ މީގެ ކުރިންވެސް ވެފައި ހުރި ކަންތައްތަކެވެ. އަދި ހުރިހާ ކަމެއްވެސް ކޮށްފައި ވަނީ ޕްރޮޓޮކޯލްގެ ތެރެއިންނެވެ.\nއޭޕްރީލް 29, 2020 21:56\nތިވީ ފެނި ގެއްލިދާ ޓެސްޓަކަށްނު.


Raafushi 207 million rufiyaa ah vihkaalanee\nއެއިޓްކެން ސްޕެންސް އިން ރާފުށި 207 މިލިއަން ރުފިޔާއަށް ވިއްކާލަނީ\nސްރީ ލަންކާގެ އެއިޓްކެން ސްޕެންސް ހޮޓެލްސް ކުންފުނިން ރިސޯޓު ތަރައްގީ ކުރަން ނަގާފައިވާ ނ. ރާފުށި، 207 މިލިއަން ރުފިޔާ އަށް ވިއްކާލަން ނިންމައިފި އެވެ.\nސްރީލަންކާގެ ބައެއް ނޫސްތަކުގައިވާ ގޮތުން ބޮޑު މިނުގައި 45.25 ހެކްޓަރު ހުންނަ މި ރަށް އެއިޓްކެން ކުންފުނިން ވިއްކާލަނީ ސްރީލަންކާގެ 953 މިލިއަން ރުޕީސް (13 މިލިއަން ޑޮލަރު) ގާތްގަނޑަކަށް 207 މިލިއަން ދިވެހި ރުފިޔާ އަށެވެ.\nމި ރަށަކީ 2015 ވަނަ އަހަރު އެއިޓްކެން ސްޕެންސް އިން ފަސް މިލިއަން ޑޮލަރަށް ރިސޯޓެއް ތަރައްގީ ކުރަން ނެގި ރަށެވެ. މިރަށުގައި 250 ކޮޓަރި ހަދަން ޕްލޭންކޮށްފައިވެ އެވެ. މި ރަށް ތަރައްގީ ކުރަން އެ ކުންފުނިން ރާއްޖޭގައި ރަޖިސްޓްރީކޮށްފައިވާ ކުންފުންޏަކީ އޭސް ރިސޯޓްސް ޕްރައިވެޓް ލިމިޓެޑް އެވެ.\nއެއިޓްކެން ސްޕެންސް ބުނެފައިވާ ގޮތުގައި މިހާރު އެ ކުންފުނިން މަސައްކަތް ކުރަނީ ރިސޯޓާއި ހޮޓާ އަމިއްލަ ބިންތަކުގައި ތަރައްގީ ކުރުމުގެ ބަދަލުގައި މެނޭޖު ކުރުމާއި ޖޮއިޓް ވެންޗާ އުސޫލުން ނަގައިގެން ހިންގުމަށެވެ.\nއެއިޓްކެން ސްޕެންސްއަކީ ޓޫރިޒަމް ވިޔަފާރި ކުރާ ސްރީލަންކާގެ އެންމެ މަޝްހޫރު އެއް ކުންފުންޏެކެވެ. އެ ކުންފުނިން އެންމެ ފަހުން ރާއްޖޭގައި ހުޅުވާފައިވަނީ "ހެރިޓެންސް" ބްރޭންޑުގެ އާ ރަށް ރިސޯޓެވެ. މި ރަށަކީ ވެސް 2015 ވަނަ އަހަރު އެ ކުންފުނިން ނެގި ރަށެވެ. މަތީ ފަންތީގެ މި ރަށުގައި 163 ކޮޓަރި ހުރެ އެވެ.\nސީސީއާރުގެ ތިން ރިސޯޓެއް ހުޅުވުން ސެޕްޓެމްބަރަށް\nސެންޓާރާ ހުޅުވަނީ އޮގަސްޓް އެއްވަނަ ދުވަހު


Moosum goasve solar mathindhaa boat Japan gai bandharukohfi\nމޫސުން ގޯސްވެ ސޯލާ މަތިންދާ ބޯޓު ޖަޕާނުގައި ބަނދަރުކޮށްފި\nއަވިން އުފައްދާ ހަކަތަ އެކަނި ބޭނުންކޮށްގެން ދުއްވާ މަތިންދާ ބޯޓެއްގައި ދުނިޔެ ވަށާ ފުރަތަމަ ފަހަރަށް ބުރެއް ޖެހުމަށް ކުރާ މަސައްކަތުގައި، ޕެސިކް ކަނޑު ހުރަސްކުރުމުގެ އުދަނގޫ ދަތުރު މޫސުން ގޯސްވެގެން މެދުކަނޑާލައިފި އެވެ.\n"ސޯލާ އިމްޕަލްސް 2"ގެ ނަން ދީފައިވާ ހާއްސަ މަތިންދާ ބޯޓުގައި ޗައިނާ އިން އެމެރިކާގެ ހަވާއީ އަށް ދިއުމަށް، ސްވިޓްޒަލެންޑްގެ ދެ ޕައިލެޓުން ކަމަށްވާ އެންޑްރޭ ބޯޝްބާގާއި ޕްރެޓްރެން ޕިކާޑު މިދިޔަ އާދިއްތަ ދުވަހު ފެށި ދަތުރަށް ގާތްގަނޑަކަށް ހަ ދުވަސް ނަގާނެ ކަމަަށް އޮތީ ބެލެވިފަ އެވެ.\nއެކަމަކު ކަނޑުގައި އުފެދުނު ތޫފާނެއްގެ ސަބަބުން ބޯޓަށް އިތުރަށް ކުރިއަށް ނުދެވިދާނެ ކަމަށް ބަލައި މިހާރު ވަނީ ޖަޕާނުގެ ނަގޯޔާ އަވަށުގައި ޖައްސާފަ އެވެ. ދެން ބޯޓު ނައްޓާލާނީ މޫސުން ރަނގަޅުވުމުންނެވެ.\nޕެސިފިކް ކަނޑު ހުރަސްކުރުމަށް ފެށި ދަތުރަކީ، ދުނިޔެ ވަށާ ބުރެއް ޖެހުމަށް ބޯޝްބާގާއި ޕިކާޑު މިދިޔަ މާޗު މަހު ފެށި މަސައްކަތުގެ ހަތް ވަނަ މަރުހަލާ އެވެ.\nޔުނައިޓެޑް އަރަބި އެމިރޭޓްސް (ޔޫއޭއީ)ގެ އަބޫ ދާބީގެ ބައިނަލްއަގްވާމީ އެއާޕޯޓުން ފެށި މި މަސައްކަތުގައި، 12 ގަޑިއިރުގެ ދަތުރަކަށް ފަހު "ސޯލާ އިމްޕަލްސް 2" ފުރަތަމަ ބަނދަރުކުރީ އޮމާންގަ އެވެ. އެ އަށް ފަހު، އިންޑިއާ އާއި މިޔަންމާ އަދި ޗައިނާގައި މަޑުކޮށް، އިއާދަކުރުވަނިވި ހަކަތަ ބޭނުންކުރުމުގެ މުހިއްމުކަން އަންގައިދިނުމަށް ހާއްސަ ކެމްޕޭންތަކެއް ހިންގާފައިވެ އެވެ. އެއިން ކޮންމެ ގައުމެއްގައި ވެސް، ބޯޓަށް ކޮންމެހެން ބޭނުންވާ މަރާމާތުތައް ކުރުމުގެ އިތުރަށް، ދެ ޕައިލެޓުން ވެސް ވަނީ އަރާމުކުރުމަށް މަޑުކޮށްލާފަ އެވެ.\nމިއީ ދުނިޔެ ވަށާ ބުރެއް ޖަހަން މި ދެ ޕައިލެޓުން މަސައްކަތްކުރާ ފުރަތަމަ ފަހަރު ކަމަށް ވިޔަސް، މީގެ ކުރިން ވެސް "ސޯލާ އިމްޕަލްސް" މަޝްރޫއު ވަނީ ދުނިޔޭގެ ރެކޯޑު ފޮތުން ޖާގަ ހޯދާފަ އެވެ. އެ ގޮތުން، އެންމެ ފާހަގަކޮށްލެވެނީ 2013 ވަނަ އަހަރު، "ސޯލާ އިމްޕަލްސް 1" އެމެރިކާ އަށް ކުރި ޓްރާންސިޓް ދަތުރެވެ.\n"ސޯލާ އިމްޕަލްސް 1"ގެ ތަޖުރިބާ އަށް ބެލުމަށް ފަހު، 13 އަހަރުދުވަހުގެ ދިރާސާ އާއި މަސައްކަތުން އުފައްދާފައިވާ "ސޯލާ އިމްޕަލްސް 2"ގެ ފިޔަގަނޑު، ބޯއިން 747 ބޯޓެއްގެ ފިޔަގަނޑަށް ވުރެ ފުޅާ ވިޔަސް، ބޯޓުގެ ބަރުދަނުގައި ހުންނަނީ އެންމެ 2.3 ޓަނެވެ. މި ބޯޓު ފަރުމާކޮށްފައިވާ ލުއި ގޮތާއި ފިޔަގަނޑުގައި ހަރުކޮށްފައިވާ 17،000 ސޯލާ ޕެނަލްގެ އިތުރަށް، ރޭގަނޑުގެ ދަތުރުތަކަށް ބޭނުންވާ ހަކަތަ އުފެއްދުމަށް ބޯޓުގައި ހަރުކޮށްފައިވާ ބެޓެރިތައް ރަނގަޅަށް މަސައްކަތް ކުރުމަކީ، ފަސް މަސްދުވަސް ހޭދަވާނެ ކަމަށް ބެލެވޭ މި މަސައްކަތް ކާމިޔާބުކަމާ އެކު ނިންމާލުމަށް ކޮންމެހެން މުހިއްމު ކަމެކެވެ.\nގަޑިއަކު 50 ކިލޯމީޓަރާއި 100 ކިލޯ މީޓަރާ ދެމެދުގެ ބާރު މިނެއްގައި ދުއްވުމުގެ ގާބިލްކަން ލިބިފައިވާ "ސޯލާ އިމްޕަލްސް 2"ގެ ދަތުރަށް ކުރިމަތިވާނެ އެންމެ ބޮޑު ގޮންޖެހުމަކީ ބޯޓުގެ ލަސް ދުވެއްޔެވެ. އެ ގޮތުން، އެޓްލާންޓިކް ކަނޑާއި ޕެސިފިކް ކަނޑު ފަދަ ބިޔަ ކަނޑުތައް ހުރަސްކުރުމަށް އެތައް ދުވަހެއް ހޭދަވާނެ އެވެ. މިފަދަ ދިގު ދަތުރުތަކުގައި، ކޮންމެވެސް އެއް ޕައިލެޓަކު އަބަދު ވެސް ކޮންޓްރޯލްގައި އިންނަންޖެހޭއިރު، ނިދާލުމަށްޓަކައި ކޮންމެ މީހަކަށް ވެސް ލިބޭނީ އެންމެ 20 މިނިޓެވެ.\nއެއާ އެކު، ފޯނު ބޫތެއްހާ ބޮޑުމިނުގެ ކޮކްޕިޓުގެ ތެރޭގައި އެހާ ގިނަ ވަގުތު ހަމަޖެހިލައިގެން ތިބުމަށް، ކޮންމެ ޕައިލެޓަކު ވެސް ވަނީ އެ މީހަކު އަމިއްލަ އަށް ކުރާނެ ކޮންމެވެސް ކަމެއް، ދަތުރުގެ ކުރިން ދަސްކޮށްފަ އެވެ. އެ ގޮތުން، ޔޯގާގެ ބޭނުން ހިފަން ބޯޝްބާގު ނިންމާފައި ވާއިރު، ޕިކާޑު ހިޔާރުކޮށްފައި ވަނީ ހިޕްނޯސިސްގެ އުކުޅުތަކެވެ.\nބޯޝްބާގާއި ޕިކާޑު މި މަސައްކަތަށް ނުކުތީ ކޮމްޕިއުޓަރު ސިމިއުލޭޓަރެއްގެ އެހީގައި ރަނގަޅަށް ތައްޔާރުވެގެންނެވެ. މޮނާކޯގައި ގާއިމްކޮށްފައިވާ މިޝަން ކޮންޓްރޯލާއި ބޯޓުގެ ފަހަތުން ދަތުރުކުރާ އިންޖިނިއަރުންގެ ޓީމަކުން، އެ ދެ މީހުންނަށް ކެނޑިނޭޅި އެހީތެރިކަން ފޯރުކޮށްދެމުން ވެސް ދެ އެވެ.\nސެނެޓްގައި ކޮވިޑް ރިލީފް ބިލަށް ބަހުސް ފަށައިފި\nސަލާމަތީ މަޖިލީހަށް މިއަންންމާއާމެދު ގޮތެއް ނުނިންމުނު\nޗައިނާގެ އެއްބާރުލުން ޑަބްލިޔުއެޗްއޯއަށް ލިބޭނެ\nލަންކާގައި ކޮވިޑްޖެހިގެން މަރުވި ނުވަ މީހަކު ވަޅުލައިފި


Mirey Ge Muzaaharaa In Hayyaru Kuri Enmen Dhoonidhoo Ah Gengosfi - Vaguthu\nމިރޭގެ މުޒާހަރާއިން ހައްޔަރުކުރި އެންމެން ދޫނިދޫއަށް ގެންގޮސްފި\n11 މަސް ކުރިން ( މާޗް 15, 2018 )\nމަޖީދީ މަގުގައި ފުލުހުން ޙަރަކާތްތެރިވަނީ - ވަގުތު އިމޭޖަސް: އަމީން ހުސައިން ފަހުމީ\nއިދިކޮޅު ފަރާތްތަކުން މިރޭ މާލޭގައި ކުރި މުޒާހަރާގެ ތެރެއިން ހައްޔަރުކުރި އެންމެން ދޫނިދޫއަށް ގެންގޮސްފިއެވެ.\nމުޒާހަރާގެ ތެރެއިން ހައްޔަރު ކުރުމަށް ފަހު ދޫނިދޫއަށް ގެންގޮސްފައިވަނީ ކުރީގެ ހައުސިން މިނިސްޓަރު މުހައްމަދު އަސްލަމާއި މަޖިލިސް ބައެއް މެމްބަރުންނާއި އިދިކޮޅަށް ތާއީދުކުރާ ބައެއް ޢާންމު ފަރާތްތަކެވެ.\nމިރޭ ހައްޔަރު ކުރި މައްޗަންގޮޅި އުތުރު މެމްބަރު މާރިޔާ އަހުމަދު ދީދީއާއި ކެންދޫ ދާއިރާގެ މެމްބަރު އަލީ ހުސައިންއާއި މަޑުއްވަރީ ދާއިރާގެ މެމްބަރު މުހައްމަދު އަމީތުވެސް ވަނީ ދޫނިދޫއަށް ގެންގޮސްފައެވެ.\nމީގެ އިތުރުން ކާށިދޫ ދާއިރާގެ މެމްބަރު ފައިސަލް ނަސީމު ހައްޔަރުކުރިކަމަށް މައުލޫމާތު ލިބުނު ނަމަވެސް ފައިސަލް ހައްޔަރުކުރިކަން އަދި ކަށަވަރެއް ނުކުރެވެއެވެ. އަދި ދޫނިދޫއަށް ގެންދިޔަ މީހުންގެ ތެރޭފައި ފައިސަލް ހިމެނިވަޑައިވެސް ނުގަންނަވައެވެ.\nމިރޭ އިދިކޮޅު ފަރާތްތަކުން މަގުތަކަށް ނިކުތީ ސަރުކާރު ހުއްޓުވާލާނެ ކަމަށް ބުނަމުންނެވެ. ނަމަވެސް މުޒާހަރާގައި ބައިވެރިވަމުން ދަނީ މަދު އަދަދެއްގެ ބައެކެވެ. ބައެއް ސަރަހައްދުތަކުން މުޒާހަރާގެ ބައިވެރިން ފަހަތައް ޖައްސަން ފުލުހުން ވަނީ ޕެޕަ ސްޕްރޭ ޖަހާފައެވެ.\nއިދިކޮޅު ފަރާތްތަކުން މިރޭ މާލޭގައި ކުރަމުންދާ މުޒާހަރާ ކޮންޓްރޯލް ކުރުމުގެ މަސައްކަތް ކުރަމުން ދިޔަ ފުލުހުންގެ ގަޔަށް ކަޅުތެޔޮ ވެސް ވަނީ ޖަހާފައެވެ. އަދި ފުލުހުންނަށް ޙަމަލާ ދިނުމަށްޓަކައި މުޒާހަރާގެ ބައިވެރިން ވަނީ މިރުސް ފެން ޕެކެޓްވެސް ތައްޔާރުކޮށްފައެވެ. މިތަކެތި ފުލުހުން ވަނީ އަތުލައިގެންފައެވެ.\nމާޗް 15, 2018 07:21\nދުނިޔޭ ނިސްބަތުން ބަލާއިރުވެސް ރާއްޖޭގެ އިދިކޮޅު ބޭފުޅުން މިއުޅެނީ ވަރަށް ދަށުގައެވެ. މިކަން ބަލާ ދިރާސާ ކުރަން އެމެރިކާއިން ޓީމައް ވަރަށް އަވަހަށް އަންނާނެކަން ނޭގޭ. އެހެންނުންވާނީ މަގުމަތިން މިފެންނަނީ ރާއްޖެޓީވީ ރިޕޯޓަރު އެކަނި މުޒާހަރާ ކުރާތަން މެންދަމުން އަލިވެ އެކެއްޖަހާއިރުވެސް.ދެން އެންމެ ގިނަ ހާލިބާލި ކިޔާ ޗެނަލަކަށް ދުނިޔޭގަ މިއޮންނަނީ ރާއްޖެޓީވީއެވެ. ކީއްތޯވާނީ އެމީހުން ހެޔޮ ޒިކުރެއް ކުރާނަމަ މެންދަމު. އެއްވެސް ސަވާބަކަށް އެދޭ ބައެއްނޫން މީކީ\nމާޗް 15, 2018 07:58\nދެން ފުލެޓު ދޯ ދޭނީ ވަގުތުގެ ނޫސްވެރިންނަށް. އެންމެ ފަހުން ދިނީ ޗުއްޓީއެއް ދޯ؟ (އޯކޭ އިނގޭ މި ކޮމެންޓް ނުޖެހިޔަސް.)